
India ca o mega-poveste 


Î: culegerea de față am adunat texte care 
jalonează spaţiul unei mari civilizații și 
rezumă lecţia ei de înțelepciune. 

Cartea aceasta este, într-un anumit sens, 
experimentală. Sau, mai bine zis, este des- 
chisă. Poveşti cu tâlcuri, pentru fiii noștri 
ispitiți de televizor sau derutați de avalanșa 
informațională. După multă informaţie este 
nevoie, la urmă, de o scânteie de revelație. 


Există, în rânduirea textelor, și o inten- 
ție de „periodizare” a culturii indiene. Dar 
fără rigoarea unui manual. Ci pentru nevoia 
de ordine, sau, mai bine zis, pentru bucu- 
ria ordinii. 

Primele texte sunt alese din Epoca proferi- 
lor și a vizionarilor (numiţi rishis), venind din- 
spre mileniul III î.Hr. până spre secolul I 
î.Hr. Cărţile acestei epoci sunt: Vedele, Upa- 
nișadele, Mahabharata. 


Din Epoca Învărătorilor și a Străluminatilor 
(numiți gurus) am ales parabole din Buddha, 
din Mahavira; și aforisme din Tiru-Valluvar. 

Din Epoca Maeștrilor (numiţi acharya), 
sec. IV-XI: fabule din Vishnu Sharma, frag- 
mente din Sankaracharya 

Din Epoca Misticilor sau a slăvitorilor (nu- 
miți bhaktas), sec. VIII-XVIII, am ales cân- 
turi de Ramprasad. 

Ajungem la Epoca Marilor Suflete (adică 
mahatmas), cu Gandhi, cu Tagore, pe care pă- 
rinții noștri i-au mai prins în viață; sau cu 
Swami Sivananda, pe care chiar noi l-am 
mai prins în viaţă. 


Una dintre perlele acestei antologii este 
Dragostea dintre Krishna și Radha, scrisă di- 
rect în românește de Amita Bhose. 

Pe Amita Bhose (1933-1993), o consi- 
derăm aparținând și literaturii române. O 
scriitoare bilingvă, ținând de două spaţii 
culturale și apropiindu-le. Dar remarcăm 
că unele dintre lucrările ei sunt scrise direct 
în română. 

De altfel, ea ceruse, și obținuse, drept de 
rezidență definitivă în România. Lucrările 
ei în limba română au sunet impecabil. Lite- 
ratura română trebuie s-o recupereze. 

Textul Dragostea dintre Krishna și Radha 
de Amita Bhose este o reconstituire, nu o 
simplă traducere. O construcție personală 
a autoarei. Sursele ei sunt, desigur, benga- 
leze. Îl publicăm aici cu îngăduința doam- 
nei Carmen Mușat. 

Originalul poemului — Sri Krishna Kir- 
tana, scris de poetul indian Chandidas din 
sec. XV — s-a pierdut în secolul XVII. Amita 
Bhose a strâns crâmpeiele salvate din origi- 
nal, le-a folosit ca relansatori textuali. 


Majoritatea textelor din această anto- 
logie sunt prescurtate și „diortosite” pre ro- 
mâneşte. Adică redate într-un grai vorbit, 
accesibil. Păstrând acel aer de „poveste” — 
căci aceasta răspunde unei nevoi lăuntrice şi 
îndeplinește cele trei trebuințe psihice abi- 
sale: de alinare, de compensare, de stimulare. 

Citind parabole, ascultând istorii, se pro- 
duc socializarea pulsiunilor și articularea 
„Micro-lumii individuale la macro-lumea 
care-l conţine și-l influențează”, cum zice 
Amit Dasgupta. 

Am selectat câteva serii de aforisme și 
sutre („şirag de perle”), alegorii, reguli de aur 
ale bunei viețuiri. Texte de orientare în viață 
și-n realizarea personală, unele putând prile- 
jui un șoc inițiatic. 

Un loc amplu am rezervat gândirii creș- 
tine în India. Am tradus texte din cel mai 
de seamă militant ortodox din Sudul Indiei, 
arhiereu și îndrumător de Școală misionară: 
Ghervaghese Mar Osthathios. 


Am atestat interferenţe româno-indiene, 
prin textele unor indologi remarcabili, Mircea 
Eliade, Sergiu Al-George, George Anca. Din 
Eliade, am ales relatarea întâlnirii acestuia 
cu Tagore. Despre specificul civilizației in- 
diene și față de cea occidentală. Pragma- 
tismul modern are o alternativă salvatoare. 
Omul este orientat să cultive pe lângă un 
scop imediat, și un scop îndepărtat: realiza- 
rea sinelui. Omul simte că există un scop 
pontifical al vieții. Veacul nou a început de 
puțin timp, și noi vedem mai mult apropi- 
eri decât diferențe. 

PARTEA I 


PROFEŢI 
ȘI ILUMINAȚI 


Ignorantul și moartea’ 


răia odată un om care râvnea să dobân- 
dească raiul și pentru aceasta el dădea 
ca ofrandă tot ce stăpânea. 

El avea un fiu numit Naciketas („cel lip- 
sit de cunoaștere”). 

Când încă era copil, acest fiu cădea ade- 
sea pe gânduri. Întrebat la ce se gândeşte, 
el răspundea: „Nu știu, dar aș vrea să aflu. 
Cu cât mă gândesc mai mult, cu atât îmi 
dau seama că nu ştiu nimic” 

Acest răspuns i-a adus numele de Naci- 
ketas, „neștiutor sau sărac cu duhul.” 

Tatăl său, dornic să dobândească raiul, 
s-a hotărât să renunţe la toată averea. A dat 
vitele familiei, s-a lepădat de turme, de grâne, 


! Acest text este prelucrat după Katha Upanishad, 
una dintre Upanishadele cele mai vechi. Printr-o fru- 
moasă poveste, suntem îndreptați spre cunoașterea 
absolutului: aceasta derivă întâi din cugetare, apoi 
din revelaţie, ni se spune. 

de aur. Naciketas a fost cuprins de neliniște, 
gândind că tatăl, renunțând la tot, va re- 
nunța și la el. L-a întrebat: 

„Iată, pe mine cui mă daig” 

Tatăl n-a răspuns. Dar fiul l-a întrebat 
sâcâitor de două-trei ori. Tatăl s-a enervat și 
l-a repezit: 

„Pe tine să te ia Yama!” 

Yama este zeul morții. 

Poate că tatăl mânios nu l-a sortit mor- 
ţii, ci a vrut să-l împingă spre cunoașterea 
morții și a vieții. Astfel, în Katha Upanishad 
scrie că ar fi zis: 

„Eul tău a absorbit tot ce-i mai bun în tine. 
Cu un egou atât de umflat e un singur lucru 
de făcut: să-l dai morţii căreia îi aparține!” 

Atunci băiatul a lăsat casa și s-a dus în 
lume. A mers multă vreme. Rumega vorbele 
tatălui său: „Mă duc să mor. Dar uitându-mă 
în trecutul îndepărtat, văd că omul este ca 
grâul: răsare din semințe, crește, se coace și 
moare, producând seminţe din care se naște 
din nou” 

El a mers cale lungă departe de satul său. 

A ajuns într-un tărâm ciudat, împădu- 
rit, unde nu se vedea picior de om. 

A ajuns la o peșteră și a intrat să-și odih- 
nească trupul obosit. 

Acesta era chiar sălașul lui Yama. 

Yama însă nu era acasă. Tânărul a văzut 
că în vatră cenușa abia se răcise. 

Peștera era liniștită și plăcută. 

Yama a lipsit trei zile și trei nopți. 

Naciketas a petrecut trei nopți singur în 
peşteră. Ziua el hoinărea în pădure. Se scălda 
și bea apă din izvoare, dar nu făcea nici un 
efort să-și caute de mâncare: nu-i era foame 
din cauza gândurilor ce-l copleșeau. 

A treia zi dimineaţa s-a trezit calm și 
într-o bună dispoziție. În zilele precedente, 
contemplarea morţii fusese schimbătoare: 
uneori se înfiora de teamă și de părere de 
rău, alteori era plin de hotărâre. 

Treptat, gândul morţii a devenit din ce în 
ce mai intens, până când i s-a părut că nu 
există altceva decât moartea. Și în sfârșit, 
acest atotcuprinzător gând al morţii s-a dizol- 
vat într-o stare de conștiință în care nu mai 
apăreau percepții, gânduri sau sentimente. 

Când s-a sculat a treia zi a avut senti- 
mentul unei fericiri radiante care părea mult 
mai strălucitoare decât tot ceea ce simţise 
înainte. Dar în curând a observat că mai era 
cineva în peșteră, privindu-l cu un aer în- 
grijorat. 

„Iotul e foarte bine, a spus străinul, să 
faci o asemenea călătorie! Dar arăţi ca și 
cum ar trebui să mănânci ceva.” 

Naciketas era de fapt și flămând și înse- 
tat; de aceea a acceptat cu recunoștință și 
mâncarea și apa care i s-au oferit. 

Acel străin, care era Yama, i-a spus lui 
Naciketas: 

„Tinere brahman, aceasta e casa mea și 
tu, oaspete venerabil, ai stat trei zile fără să 
fii ospătat. Am fost plecat și n-am putut să 
te primesc cum se cuvine. Și pentru că tu, 
oaspete, ai stat trei zile flămând și însetat, 
te rog să-mi ceri trei favoruri. Spune-mi trei 
dorinţe și ţi le voi împlini. Dar alege bine!” 

După o scurtă tăcere, Naciketas a spus: 

„Mai întâi, doresc liniște sufletească pen- 
tru tatăl meu. Aș dori ca el să se împace cu 
fiul pe care l-a sortit morţii.” Gazda a râs: „Nu 
vor fi greutăţi în privința aceasta. Tatăl tău 
trebuie să fi uitat de acum de mânia lui. Noap- 
tea el va dormi liniștit și te va privi cu mulțu- 
mire când vei fi eliberat de negura morţii.” 

Apoi, Naciketas a descris a două dorinţă: 

„Mi s-a înfățișat o lume în care nu este 
bătrânețe sau moarte și unde este fericire 
perfectă, fără frică sau mizerie. Se spune că 
se ajunge acolo prin ofranda focului. Nu știu 
ce înseamnă aceasta. Ai vrea să-mi explici 
taina focului ceresc care purifică și vindecă?” 

„Bine, a răspuns gazda, îţi voi spune ce 
știu. Îți voi dezvălui că focul e ofranda care 

te conduce în ceruri, este chiar legătura cu 
lumile infinite și temeiul acestora ascuns în 
întuneric: ofranda focului are urmări și ve- 
rigi diferite. Este un foc individual în inima 
fiecărei persoane. Legătura cu tatăl, cu mama 
și cu învățătorul se bazează pe focul inimii. 
Legătura între oameni şi zei se bazează pe 
sacrificiul focului.” 

Apoi, i-a explicat lui Naciketas ritualul 
sacrificiului: arătând cum diferitele părți ale 
altarului și diferitele acțiuni ale ritualului 
reprezintă elemente și acțiuni în care se re- 
flectă întreg universul, în mod deosebit, el a 
explicat focul pe altar ca reprezentând ener- 
gia creativă care arde vechiul și formează 
noul. A făcut o pauză și a întrebat: „Ei, înțe- 
legi ce spune” 

„Cred că da, a răspuns Naciketas. Se pare 
că spui că focul de pe altar este un mijloc 
de a direcționa gândurile spre energia infi- 
nită pe care este bazată toată creaţia.” 

„Da”, a spus gazda. „Pentru aceasta este 
focul. Este focul «inconştientului» cu cele 
trei înțelesuri. Sursa tuturor creațiilor” 

Apoi Yama a spus: „ [i-am dezvăluit taina 
focului, împlinind a doua ta dorință. Alege 
acum a treia dorință.” 

Naciketas a spus: 


STS 


„A treia dorințăeste să aflu ce se întâmplă 
cu omul după moarte. Când un om moare 
unii zic că el mai este, alții zic că el nu mai 
este. Aș vrea să ştiu cum stau lucrurile” 

Yama (Moartea) a răspuns: „Despre acest 
lucru, chiar zeii au îndoieli. Nu-i ușor nici 
pentru ei să înțeleagă aceasta. Taina e mare. 
Spune-mi o altă dorință, Naciketas. Pune-mi 
o altă întrebare.” 

Naciketas: „Chiar zeii ezită să răspundă 
la întrebarea asta, căci au îndoieli. Desigur, 
afară de tine, n-aș găsi alt îndrumător în 
privința asta! Îmi păstrez deci dorința ex- 
primată.” 

Yama: „Cere-mi să ai fii și nepoți, care să 
trăiască o sută de ani; cere-mi turme de oi 
și cirezi de vite, elefanţi, cai și aur. Cere-mi 
un palat și ogoare, și trăiește acolo în bogă- 
ție cât vrei. Cere-mi sănătate și viață lungă. 
Cere-mi să fii rege peste tot pământul! 

Moartea e văzută ca o fiară devoratoare 
care te răpește. Dar privită mai de aproape, 
moartea se dovedește a fi o gazdă generoasă 
și copleșitoare. Cu cât îţi depășești frica și 
ajungi să o cunoşti mai bine, cu atât puterile 
îți sunt mai mari. 

Tu ai înaintat mult pe acest drum, 
Naciketas, și aceasta îți dă mari puteri. 
Foloseşte-le constructiv: câștigă bogăţie, 


Dies 


construiește-ți o casă frumoasă, fă-ți o fa- 
milie, crește copii și nepoți, trăiește-ți viața 
armonios și influențează-i și pe alții să do- 
bândească prosperitate și armonie. Poți 
să-ți găseşti împlinirea cultivându-ţi sen- 
sibilitatea și purificându-ţi caracterul. Sunt 
atâtea de ales din viață! Cultivă-ţi interesul 
și imaginaţia. De ce întorci spatele tuturor 
lucrurilor bune din viață De ce insiști cu 
întrebări asupra morțiie Cere-mi orice, dar 
nu mă întreba despre moarte!” 

Naciketas zice: „Păstrează-ți bogățiile pen- 
tru tine! Pot oare să fiu sănătos când te văd 
pe tine, Yama Pot să trăiesc mult cât legea 
ta e supremă€ O, Yama, spune-mi ce este în 
Marele Apoi? Nu cer alt favor decât să-mi 
dezvălui cine va intra în lumea ascunsă!” 

Văzând insistența tânărului, Yama a tre- 
buit să-și respecte promisiunea — că-i va îm- 
plini trei dorințe. De aceea a admis ca 
Naciketas să-i fie ucenic și l-a învățat să des- 
copere taina nemuririi. Această ucenicie este 
descrisă în cartea străveche Katha Upanishad. 

I-a deschis ochii să vadă dincolo de lumea 
văzută. I-a spus: 

„Nu poţi înțelege taina decâtcândvei afla 
nevăzutul. Ceea ce oamenii numesc comori 
sunt trecătoare. Veșnicia n-o poți pricepe 

prin lucruri ne-veșnice. Cugetă la duhul 
cel nepieritor.” 

Yama i-a dezvăluit silaba sacră - AUM -— 
prin repetarea căreia el s-a apropiat de cel 
Nepieritor. L-a învățat să pătrundă în peş- 
tera inimii și să atingă piscul numit „eterul 
inimii”. l-a zis: 

„Află că Duhul sau Sinele stă într-un cer 
regesc, corpul este carul, intelectul este vi- 
zitiul, mintea este frâul. Simțurile sunt caii, 
ispitele sunt drumul. la aminte la aceasta, 
tinere Naciketas, și condu carul cu înțelep- 
ciune, până ce te va scoate din întuneric și 
te va duce la lumină. Duhul este ascuns în 
toate ființele și nu se vede din afară, și ast- 
fel oamenii cred că el nici nu există. Dar el 
este văzut de căutătorii cu mintea ascuţită 
și cu văzul clar. Ridică-te și fii treaz! Ai obți- 
nut cele trei daruri: înțelege-le. 

Calea spre Duhul nepieritor e strâmtă, 
e ca și tăișul unui brici. Cel ce aude ceea ce 
nu are sunet, ce vede ceea ce nu are formă 
sau culoare, şi percepe ceea ce nu are miros, 
și distinge ceea ce nu are început şi sfârșit, 
acela ajunge la Slavă, la cele netrecătoare, și 
devine liber de cleștele morții” 

Omul înțelept care învață pe de rost 
povestea străveche a lui Naciketas (cel 

„Neștiutor”), spusă de Moartea însăși, este 
măreț în lumea cerească. 

lar cel care spune această taină mare 
într-o adunare de înţelepţi sau de râvnitori 
este mult răsplătit pe pământ şi în cer. 


Iazul vrăjit' 


(a 13 ani de exil al fraților Pandava se 
scurseseră; sorocul surghiunului se îm- 
plinise. Frații Pandava își petrecuseră timpul 
în pelerinaje și învățătură. Arjuna călătorise în 
Himalaya ca să primească de la Indra, regele 


! Capitol din Mahabharata, epopee sanscrită for- 
mată din optsprezece cărți, însumând peste 200.000 
de versuri. Mahabharata a fost compusă pe la anul 
300 î.Hr. Titlul se traduce: „Marele poem al neamului 
Bharata” Ea tratează despre războaiele dintre două 
familii rivale: Kaurava și Pandava. 

Marele poem a fost dictat de autorul legendar 
Vyasa. lar Ganesha, zeul obstacolelor şi al literelor, pe 
post de scrib. El i-a cerut lui Vyasa să aibă un debit 
narativ alert, continuu, căci mâna lui nu se putea opri 
din scris. 

Primele cuvinte au venit de departe. Ele povesteau 
despre începutul rasei umane, despre faptele zeilor, 
războaiele și nașterea regatelor. Istorie și revelație... 

O secțiune din această epopee este Bhagavat Gita 
(„Cântul celui Proslăvit”) text profetic și de mare 
înțelepciune. 

Mai notăm că numele actual al Indiei este Bharata. 

zeilor, armele divine cu care să-i înfrunte pe 
adversarii lor Kaurava. 

În acest timp, o întâmplare i-a atras pe 
frații Pandava în miezul pădurii. 

Chinuiţi de sete, ei au văzut un iaz cu 
apă limpede. 

Nakula s-a dus primul să bea. Dar în 
momentul când s-a aplecat să bea, a auzit 
o voce din adâncul apelor: 

— Nu te pripi. Dacă vrei să bei apă, mai 
întâi să răspunzi la întrebările mele. 
Altminteri, vei muri pe loc. 

Nakula a privit în jur și n-a zărit pe ni- 
meni. N-a înţeles că iazul însuși era vorbi- 
tor. Nakula, îmboldit de setea care-i ardea 
gâtlejul, a sorbit din apa răcoroasă. După o 
înghițitură, a căzut ca și mort. 

După Nakula, au venit să bea apă Saha- 
deva și apoi Bhima. S-au repezit să bea și 
păţiră întocmai ca și fratele lor. N-au ținut 
cont de avertismentul glasului din adânc, 
setea lor era atroce, au băut și au căzut ca 
și morți, unul lângă celălalt. 

Arjuna, care vâna prin apropiere, a sosit 
și el lângă iaz. Setea îl chinuia și s-a grăbit 
să bea. 

— Opreşte-te! i-a strigat glasul iazului. 
Răspunde mai întâi la întrebările mele! 

Arjuna însă era fascinat de limpezimea 
apei. A băut și a căzut mort și el. 

La urmă, Yudhiștira, surprins de presim- 
țiri negre, a pornit să-și caute frații. A ajuns 
la iazul cel limpede și i-a văzut pe frații săi 
morți. A plâns că ei au avut acest sfârșit 
chiar în ziua când surghiunul lor s-a apro- 
piat de sfârșit. 

Apoi s-a repezit și el să bea apă din iaz. 

Atunci a auzit vocea lacului: 

— Nu te pripi, ca să nu ai soarta fraților 
tăi. Mai întâi răspunde la întrebările mele. 

Yudhisthira a luat în seamă avertismen- 
tul; el bănuia că cel ce vorbea era un duh al 
încercărilor, un yakșasa. Așadar și-a stăpânit 
setea și a cerut să fie întrebat. 

Întrebările se succedau în cascadă: 

— Cine ţine lumea și face ca soarele să 
strălucească pe cer€ 

— Tatăl Atotţiitorul.! 

— Ce știință te face mai înțelepte 


! Am tradus astfel termenul Brahma, prima divini- 
tate din Ireimea indiană (Trimurti); Brahma e înţeles 
ca Dumnezeu în aspectul de Creator al Universului. 
Yudhișthira îl poate numi Tatăl. Yudhișthira, cel 
mai vârstnic dintre fraţii Pandava, înţelept și puter- 
nic, a fost supranumit și Dharmaraja (Regele Dhar- 
mei, sau Regele Legii Cosmice); dar și Dharmaputra 
(Fiul Dharmei). 

— Nu știința te face mai înțelept. Ci 
dobândești înțelepciune când te însoţești 
cu înțelepții. 

— Ce zboară mai iute ca vântule 

— Gândul. 

— Ce poate acoperi tot pământule 

— Întunericul. 

— Cine sunt mai mulți — morţii sau viiie 

— Cei vii, pentru că morţii nu mai sunt. 

— Dă-mi un exemplu de spațiu 

— Mâinile mele unite. 

— Un exemplu de tristețe? 

— Ignoranţa. 

— Un exemplu de otravă 

— Dorinţa. 

— Un exemplu de înfrânare€ 

— Victoria. 

— Care-i animalul cel mai şirete 

— Acela pe care omul n-a reușit să-l cu- 
noască. 

— Ce-a fost mai întâi, ziua sau noaptea? 

— Ziua, dar nu a precedat decât nopții 
unei zile. 

— Care a fost cauza existenţei lumii€ 

— Iubirea. 

— Ce este contrariul tău€ 

— Eu însumi. 

— Ce este nebunia€ 

— O cale uitată. 

— Şi revolta€ 

— Oamenii se revoltă pentru a găsi fru- 
musețea, în viață sau în moarte. 

— Ce îl ocrotește pe călătore 

— Învățătura și iscusința. 

— Ce este mai nefericit decât un fir de 
iarbă uscatăe 

— O inimă copleșită de suferință. 

— Cine-i ministrul celui ce stă acasă€ 

— Soția. 

— Ce este fericirea€ 

— Fericirea este rezultatul purtării cuviin- 
cioase!. 

— Ce trebuie să facă omul ca să fie iubit 
de toți? 

— Să lepede trufia. 

— Care pierdere îl bucură pe ome 

— Pierderea mâniei. 

— Care-i cea mai bună cale de îmbogă- 
țire, agonisirea sau descotorosirea€ 

— Descotorosirea de dorinţe și pofte îl 
face pe om cu adevărat bogat. 

— Ce îl situează pe om în cea mai înaltă 
castă: originea părinților, purtarea aleasă 
sau învățăturac 


1 Fericirea este rezultatul liniștii mentale! se spune 
în Bhagavad Gita. 

— Nici originea, nici învățătura nu-l 
ridică pe om la cea mai mare virtute, de 
brahman, ci numai aleasa purtare și harul. 

— Cine-i însoțitorul omului la moar- 
tea sac 

— Dharma. Adică legea lumii. Doar ea 
însoțește spiritul în călătoria lui solitară 
după moarte. 

— Care este cea mai încăpătoare corabie? 

— Pământul este o corabie mare, căci 
cuprinde în el o lume. 

— Care este cea mai mare minune? 

— Moartea există peste tot în jurul nos- 
tru, și totuși trăim ca și cum am fi veșnici. 

Deși omul vede în fiecare zi cum seme- 
nii părăsesc lumea mutându-se în sălașul lui 
Yama, totuși omul doreşte să trăiască veș- 
nic. Cu adevărat, aceasta-i mare minunăție. 


Duhul a pus și alte întrebări, iar Yudhiș- 
thira a răspuns la toate. 

La urmă, vocea duhului și-a găsit trup, 
și în fața lui Yudhișthira s-a aflat însuși 
Yama, Zeul Judecăţii de Apoi. El a luat în- 
fățișarea unui iaz limpede vorbitor, ca să-l 
cunoască pe Yudhișthira, pe care-l socotea 
fiul său. Zise: 

— Eu reprezint ordinea lumii, tot ce este 
drept și statornic. Fraţii tăi se pot trezi! 

Am luat forma acestui iaz căci voiam să 
te cunosc. 

Yama l-a îmbrățișat și l-a binecuvântat 
pe Yudhișthira. A zis: 

— Surghiunul vostru în codru va lua 
sfârşit. Al treisprezecelea an trece cu bine. 
Dușmanii voştri vor fi biruiţi. Veţi duce la 
bun sfârșit tot ce veţi întreprinde. Așa să fie! 

Frații Pandava s-au simţit întăriți din 
toate încercările prin care au trecut. Și Yud- 
hișthira s-a simţit mai puternic după întâl- 
nirea cu Yama, lângă iazul vrăjit. 


Maestrul 
Ashtavakra 


sau 
cel care a ascultat Vedele 
încă din viața embrionară 


Ta timpul exilului lor din păduri, frații 
Pandava făceau pelerinaje şi adunau cu- 

noaștere. Într-o zi, la o sihăstrie vestită, ei 

au aflat povestea maestrului Ashtavakra. 


Pe când acesta era încă embrion în vin- 
trele mamei Sujata, tatăl său Kagola recita 
adesea din Vedele sacre. Dar Kagola nu era 
un erudit perfect, și uneori recita cu greşeli. 
Când Kagola recita greșit, fătul se zvârcolea 
în vintrele mamei. 

La fiecare zvârcolire, el dobândea o difor- 
mitate, o malformaţie. 

La urmă, el s-a născut cu opt diformități. 

De aici vine și numele său: ashta (= opt); 
vakra (=cocoașă, răsucire)!. 

Tatăl său Kagola a sfârșit rău. A hotărât 
să participe la o întrecere pe subiecte vedan- 
tine; dar, cum nu stăpânea la perfecțiune 
Vedanta, el a fost biruit de învățatul Vandi, 
de la curtea lui Janaka. Și pe atunci regula 
competiției era că cel biruit trebuia să se 
arunce în apele oceanului. 


Fiul, Ashtavakra, a devenit un perfect cu- 
noscătoral Ve4elor la o vârstă precoce. Bene- 
ficiase și de faptul că ascultase Vedele încă 
din vintrele mamei€ Sau poate și de faptul 
că bunicul său dinspre mamă, Uddalaka, 
era un mare înțelept şi dascăl al Vedantei€ 
Sau au prevalat propriile lui daruri și propria 
lui strădaniec Fapt este că la 12 ani el termi- 
nase studiul Ve4elor și al Ve4antei și poseda 
înțelegerea superioară a acestora. 

Atunci el a aflat despre organizarea unei 
întreceri la curtea regelui Janaka. 

Tânărul brahman Ashtavakra s-a prezen- 
tat la locul întrecerii. 


' Faptul că pruncul a venit pe lume cu opt „semne” 
(datorate imperfecțiunii tatălui) ne-ar prilejui o refe- 
rinţă la cele opt clase pulsionale sau „amprente an- 
cestrale” cu care se naște o ființă umană, și care-i vor 
influența alegerile în destin (VA.) 

A avut mari dificultăţi ca să fie admis la 
concurs. Nu era lăsat pe motiv că este un 
copilandru, și că-și primejduiește viața, căci 
ar fi trebuit să se arunce în ocean în caz de 
nereușită. Toți se îndoiau că la vârsta lui 
poate să aibă cunoaştere încât să se măsoare 
cu învățații. 

El a răspuns: 

— Este drept că nu-s mare ca un dovleac 
răscopt și gol pe dinăuntru. Sunt prea june€ 
Păi și un om adult poate foarte bine să fie un 
mare prostănac. Părul cărunt nu-i dovadă 
obligatorie de maturitate. Că este copt la 
minte cel care a studiat și a înțeles Vedele și 
Vedanta și stăpâneşte esența învățăturii. 

La toate obiecțiile a dat răspunsuri cu 
înțelepciune și umor, uimindu-i pe toți. 

A zis: 

— Am venit să plătesc datoria tatălui 
meu care a fost biruit de acest trufaș Vandi. 
Eu îl voi înfrânge pe Vandi și el se va surpa 
ca un car cu roțile frânte. 

Înfruntarea avea ca martori și arbitri o 
adunare de cărturari. Ca asistență, erau de 
față regele și curtea sa. 

Ashtavakra a răspuns precis și nuanțat la 
toate subiectele vedantine, vădind o suplețe 
mentală extraordinară. 

Adunarea l-a declarat învingător pe Ashta- 
vakra!, iar pandit-ul Vandi a plecat capul, s-a 
recunoscut înfrânt și s-a aruncat în ocean. 

Duhul lui Kagola-tatăl a dobândit liniştea. 


1 leșind acum din legendă și intrând în istorie, 
vom spune că Ashtavakra a avut o viață lungă de 
dascăl și filosof luminat, a scris câteva tratate filoso- 
fice, a avut ucenici mari. Ashtavakra a fost maestrul 
lui Patanjali, autorul tratatului Yoga Sutra. 


Începutul revelaţiei 
lui Arjuna 


Arjuna a spus: 

Privindu-mi neamul, o, Krșna, adunat 
dornic de a se bate, mi se înmoaie picioarele, 
gura mi se usucă, 


Prin trup îmi trece un fior, mi se ridică 
părul, [arcul] Gândiva îmi scapă din mână 
și pielea îmi arde; 


Nu mă pot ţine pe picioare, mintea mi 
se risipește, iar semnele, o, Kesava, le văd 
potrivnice; 


Și nu văd la ce-ar fi bun să-mi ucid ru- 
dele în bătălie; nu doresc izbânda, o’ Krșna, 
nici domnia şi nici plăcerile. 


La ce ne este bună domnia, o, Govinda, la 
ce ne sunt bune bucuriile sau [chiar] viața? 


agta 


Cei pentru care căutăm domnia, bucu- 
riile şi plăcerile, iată-i stând [gata de] luptă, 
renunțând la viață și la avuţii; 


Învăţători, părinți, fii, precum și bunici, 
unchi, socri, nepoți, cumnați şi rubedenii, 


Pe aceștia nu vreau să-i omor, de-ar fi să 
mă omoare ei, o, Madhusădana, nici pentru 
domnia celor trei lumi; darmite pentru cea 
a pământului€ 


Ce bucurie am avea, o, Janărdana, uci- 
gându-i pe cei ai lui Dhrtarâstra€ Păcatul 
ar cădea pe noi, ucigând acești nelegiuiți 
înarmați. 


De aceea, noi nu putem ucide pe cei ai lui 
Dhrtarăstra, care ne sunt rude; ucigându-ne 
rudele, cum am putea fi fericiți, o, Madhava€ 


Chiar dacă aceştia nu văd, cu mintea 
pradă pasiunii, păcatul de a-ți distruge fa- 
mila și păcatul de a ataca prietenul, 


Cum să nu știm noi să ne oprim de la 
acest păcat, o, Janărdana, noi care cunoaș- 
tem ce-i păcatul de a-ţi distruge familia? 


As 


Familia fiind distrusă, pier Legile eterne 
ale familiei; pierind Legea, fărădelegea pune 
stăpânire pe întreaga familie. 


Când domnește fărădelegea, o, Krșna, 
femeile se depravează; depravarea femeilor, 
o Vârsneya, duce la amestecul castelor. 


Acest amestec aduce infernul, nu numai 
pentru cel ce-și ucide familia, dar chiar pen- 
tru familie: străbunii lipsiţi de ritul turtelor 
(pinda) şi al apei cad [în infern]. 

Prin aceste păcate ale celor ce ucid fami- 
lia, care produc amestecul castelor, sunt răs- 
turnate legile eterne ale castei și ale familiei. 


Celor care strică legile familiei, o, Janăr- 
dana, infernul le este lăcașul orânduit; așa 
am aflat. 


Vai, eram hotărâți să facem un mare pă- 
cat când ne pregăteam să ne ucidem familia 
de dragul plăcerilor și al domniei. 


Mi-ar fi mai bine dacă, fără să mă opun, 
și neînarmat, cei ai lui Dhrtarăstra m-ar 
ucide cu arma în mână. 


Sañjaya a spus: 


-33-— 


Vorbind astfel, Arjuna, în plină bătălie, 
s-a așezat în car, lăsând (să-i cadă] arcul și 
săgețile, cu inima cuprinsă de mâhnire. 


Bhagavat a spus: 


De unde această disperare ce te cuprinde 
în clipa încercării, o, Arjuna, demnă doar de 
unul ce nu-i nobil, care nu-ţi deschide cerul 
și îţi strică faima€ 


Fii fără slăbiciune, fiu al lui Prthă, aceasta 
nu ți se potrivește; gonind din inimă jos- 
nica slăbiciune, ridică-te, o, tu care-ţi dis- 
trugi dușmanii. 


Arjuna a spus: 


Cum voi trage cu săgeata, o, Madhusă- 
dana, în lupta cu Bhisma și Drona, cei demni 
de adorare, o, tu care-ţi învingi dușmanii€ 


Mai bine să trăiesc cerșind în lume, decât 
să-i ucid pe marii mei învățători; ucigându-i 
pe învățători, chiar când râvnesc la bogăție, 
aș avea parte de hrană pătată cu sânge. 


Nu știu ce [ar fi] mai bine pentru noi, 
dacă am învinge sau dacă am fi învinși; 


— 34 - 


iată-i stând în fața noastră pe cei ai lui 
Dhrtarăstra pe care, ucigându-i, n-am mai 
dori să trăim. 


Cu ființa-mi zdrobită de slăbiciunea mi- 
lei, te întreb, deoarece datoria îmi tulbură 
mintea; spune-mi deslușit ce este mai bine; 
sunt învățăcelul tău, la tine vin, învață-mă! 


Căci nu văd ce-ar [putea] alunga supăra- 
rea care îmi seacă puterile, chiar de-ar fi să 
obțin domnia nemărginită și îmbelșugată pe 
pământ sau stăpânirea supremă [a cerului]. 


Bhagavat a spus: 


li plângi pe cei ce nu trebuie să-i plângi 
și cuvântezi despre înțelepciune; cei învățați 
nu-i plâng nici pe cei vii, nici pe cei morţi. 


N-a fost nici [o vreme] când eu să nu fi 
existat sau tu, sau prinții aceștia; la fel, noi 
nu vom înceta să existăm vreodată cu toții 
în viitor. 


Precum cel întrupat în acest [trup] trece 
prin copilărie, tinereţe și bătrâneţe, tot așa 
trece [după moarte] și în alt trup. Cel tare nu 
este tulburat de aceasta. 

Contactele [simţurilor] cu materia, o, 
fiu al lui Kunti, sunt reci sau calde, plăcute 
sau dureroase, vin și se duc, sunt trecătoare; 
îndură-le, o, Bhărata. 


Omul, pe care acestea nu-l clatină, o, tu 
cel [puternic ca un] taur [printre] oameni, 
care este același la suferință şi bucurie, nu- 
mai acela poate căpăta nemurirea. 


Nu există existență pentru Nefiinţă și 
nici nonexistență pentru Fiinţă ; hotarul lor 
este văzut de cel care cunoaşte adevărul. 


Să știi că ceea ce le-a desfășurat pe toate 
este nepieritor; nimeni nu poate aduce piei- 
rea celui Neclintit. 


Despre trupurile celui întrupat care este 
veșnic, nepieritor, de necunoscut, se spune 
că au un sfârșit; de aceea luptă, o, Bhărata! 


Cel care știe că acesta [cel întrupat] 
ucide, [ca și] cel care știe că acesta este ucis, 
amândoi nu știu; acesta nu ucide și nici nu 
este ucis. 

El nu se naște și nu moare niciodată; 
nefiind supus devenirii [acum] nu va mai 
deveni [nici în viitor]: cel nenăscut, etern, 

neîntrerupt, străvechi, nu este ucis când 
trupul este ucis. 


Celcare-l cunoaște pe cel nepieritor, etern, 
nenăscut, neschimbător, o, fiu al lui Prthă, 
cum [poate crede] acest om că face să omoare 
sau că omoară€ 


Precum un om care lepădând veșmintele 
învechite ia altele noi, așa și cel întrupat, 
lepădând trupurile învechite, se uneşte cu 
altele noi. 


Pe acesta nu-l taie armele, nu-l arde focul, 
nu-l udă apa și nu-l usucă vântul. 


El nu poate fi tăiat, ars, udat și uscat; el 
este etern, omniprezent, stabil, imuabil, 
continuu. 


Despre acesta se spune că este nemani- 
festat, de necuprins cu mintea, neschimbă- 
tor; de aceea, cunoscându-l așa, nu trebuie 
să te întristezi. 


Chiar dacă crezi că acesta se naște me- 
reu şi moare mereu, totuși, o, tu, cel cu bra- 
țul mare, nu trebuie să te întristezi. 

Moartea este sigură pentru cel născut; 
nașterea este sigură pentru cel mort; de 
aceea, lucrul fiind de neînlăturat, tu nu tre- 
buie să te întristezi. 


La început, ființele sunt nemanifestate, 
[la mijloc] sunt manifestate și la sfârșit 
[sunt din nou] nemanifestate; de ce te jelu- 
iești atunci, o, Bhărata€ 


Careva îl privește ca pe ceva minunat, 
altul vorbește ca de ceva minunat, altul aude 
despre el ca de ceva minunat, însă, deși au- 
zind de el, nici unul nu-l cunoaște, 


Cel întrupat în toate trupurile este pu- 
ruri de nevătămat, o, Bhărata; de aceea nu 
trebuie să plângi vreo ființă. 


Privind la Legea [ta] proprie (sva4harma) 
nu trebuie să tremuri; pentru un războinic nu 
există nimic mai bun decât lupta înscrisă 
în Lege. 


Fericiţi sunt războinicii care, o, fiu al lui 
Prthă, au parte din întâmplare de o astfel de 
luptă, ca de o poartă a cerului deschisă. 

Dacă însă nu vei da această luptă în- 
scrisă în Lege, atunci, trădându-ți Legea 
proprie şi renumele, îţi vei atrage păcatul. 


Fiinţele vor face să se povestească despre 
nefaima ta veșnică; pentru cel ce ține la nu- 
mele lui, nefaima este mai rea decât moartea. 


Căpeteniile de oști vor crede că de frică 
te-ai oprit din luptă și vei ajunge în dispre- 
çul celor ce te-au prețuit. 

Și multe vorbe ce nu-s de spus le vor 
spune despre tine dușmanii, râzând de băr- 
băția ta; există ceva mai dureros 


Ucis, vei dobândi cerul; trăind, vei avea 
parte de pământ. Deci ridică-te, o, fiu al lui 
Kunti, hotărât pentru luptă. 


Făcând egale fericirea cu suferința, câști- 
gul cu pierderea, victoria cu înfrângerea, fii 
gata de luptă; așa nu-ți vei atrage păcatul. 


Această cunoaștere ţi-a fost rostită după 
[doctrina] Samkhya; ascult-o acum după 
[doctrina] Yoga, cunoașterea prin stăpâni- 
rea căreia, o, fiu al lui Prthā, vei părăsi lan- 
țurile faptei (karman). 


zage 


Numai fapta să-și fie conducătoare și 
niciodată fructele. Să nu ai drept temei 
fructul faptelor; nu te lega de nefăptuire. 


Cei care practică yoga cunoașterii se lea- 
pădă aici de bine și de rău; de aceea, stăruie 
în yoga; yoga este îndemânare în fapte. 


Din Bhagavat Gita. Fragmente din cartea 
întâi numită Descumpănirea lui Arjuna şi din 
cartea a doua numită Yoga discriminării. 
Traducere de Sergiu Al-George (1971) 


Copacul nemuririi” 


Omul care se grăbeşte este grabnic 
părăsit de noroc. 

Ascultaţi, legat de aceasta, 
povestea Regelui Jaya: 


răia odată, într-un bananier din munții 
Vindhya, o pereche de papagali. Aceş- 
tia au adus pe lume un pui. Într-o zi când 
părinţii erau plecați, puiul a părăsit cuibul. 
După ce a parcurs o mică distanță, puiul 
căzu pe pământ. Așa a fost zărit de un ascet. 
Acesta l-a luat cu dragoste, i-a dat apă să bea 
și l-a dus în chilia sa. 
Într-o zi, papagalul l-a auzit pe ascet 
povestind discipolilor săi despre un copac 
uriaș aflat în partea de nord-est a insulei 


1° Din cartea Comoara poveștilor („Kathakoca”), 
culegere de legende și parabole, legate de moștenirea 
spirituală a lui Mahavira (apărută pe la 520 î.Hr.). 


Zä 


Harisena din mijlocul mării, copac cu flori 
bine mirositoare și fructe de mango care 
vindecă beteșugurile, bolile trupului și chiar 
bătrâneţea. 

Auzind acestea, papagalul zbură spre 
acea insulă pentru a lua fructul bine mirosi- 
torului mango. 

La întoarcere, din pricina greutății 
fructului, căzu în mare. Așa a fost văzut de 
căpitanul unei corăbii, care l-a cules din mare 
și l-a salvat. Acesta l-a întrebat pe puiul de 
papagal despre fructul pe care-l ducea cu el. 
Puiul i-a spus povestea fructului și apoi l-a 
dăruit marinarului. 

Marinarul a dus fructul regelui Jayapu- 
rei, povestindu-i despre virtuțile minunate 
ale acestuia. Regele, ca să fericească tot po- 
porul de fruct, a semănat sămânța într-o 
livadă. Copacul răsărit a înflorit bogat și a 
făcut multe fructe, gata să îndeplinească 
dorința regelui. 

Într-o zi pe un fruct de mango căzu o 
picătură de otravă din gura unui șarpe care 
atârna în pliscul unui șoim, ce tocmai zbura 
pe deasupra. Acel fruct s-a desprins din copac 
și a căzut. Paznicul grădinii l-a dus regelui. 

Regele și-a amintit maxima care zice: 
„Pentru ca un lucru să valoreze, acesta tre- 
buie sfințit de preot” El a dat fructul spre 

gustare preotului palatului. Și preotul gus- 
tând fără a-l spăla, a murit pe loc. Văzând 
acestea regele s-a înfuriat foarte și spu- 
nând că pomul este otrăvitor, a poruncit 
să fie tăiat. 

Un grup de leproși, pe moarte fiind, tre- 
când pe acolo, au mâncat din fructele copa- 
cului și s-au vindecat. 

Regele auzind acest lucru, a regretat toată 
viața tăierea copacului. 

Așa că aveţi grijă, după ce aţi auzit po- 
vestea: nu fiți grăbiţi, să nu vi se întâmple 
și vouă asemenea Regelui Jaya. 


Gautama Buddha 
(563-438 î.Hr.) 


Sutra! marii înțelepciuni 
(Prajna Paramita) 


luminatul adevăratei libertăți, prin prac- 

tica marii înțelepciuni, înțelege că trupul 
și cele cinci skanda (senzație corporală, gân- 
dire, percepție, concept/acțiune, cunoaștere) 
nu sunt decât vacuitate, ku. Și prin această 
înțelegere el vine în ajutor tuturor ființelor 
care suferă, tăind suferința. 


1 În sanscrită, sutra înseamnă „șirag de perle” sau 
„fir conducător” Sutra de față condensează esența 
învăţăturii Prajna Paramita („Înţelepciunea care atinge 
celălalt mal”), care constituie transcrierea învățăturii 
lui Buddha Sakyamuni. Ea a fost rezumată de Nagar- 
juna (sec. III), apoi introdusă în China în anul 400. 
Acest rezumat se numește și Inima Sutrei sau Miezul 
Sutrei (Shingyo), fiind cel mai important text din 
budhismul Mahayana. El rezumă limpede teoria des- 
pre vidul Sunyata. 

O, Sariputra, fenomenele nu-s diferite 
de vid, vidul nu-i diferit de fenomene. 
Forma nu este decât vid. Vidul nu este de- 
cât formă. Tot așa și cele cinci agregate ale 
trupului. 

O, Sariputra, orice existenţă are trăsătu- 
rile vidului, și nu se află nici naștere, nici 
început, nici puritate, nici murdărie, nici 
creștere, nici descreştere. 

Așadar în vacuitate nu se află nici formă, 
nici skanda, nici ochi, nici ureche, nici nas, 
nici limbă, nici corp, nici conștiință. Nu este 
nici culoare, nici sunet, nici miros, nici gust, 
nici atingere, nici obiect al gândului. Nici 
ştiinţă, nici ignoranță, nici închipuire, nici 
încetarea suferinței. Nu este nici cunoaş- 
tere, nici profit, nici non-profit. 

Pentru cel trezit, datorită acestei înțelep- 
ciuni care atinge celălalt mal, nu există nici 
spaimă, nici îndoială. Orice iluzie și atașare 
sunt îndepărtate și el poate întrezări sfârși- 
rea vieţii, stingerea. 

Toţi Străluminaţii din trecut, din pre- 
zent, din viitor pot realiza pragul acestei 
Supreme Înţelepciuni care eliberează de 
suferință, adică trezia (satori), prin această 
incantație fără seamăn, veridică, supri- 
mând orice suferință și permițând aflarea 

realităţii, adevărului ku, adevăratul vid și 
non-vidul: 

A merge, a merge. A merge dincolo de 
cele de dincolo. Pe malul iluminării. 


Sutra dreptei contemplări 
sau a luării de cunoștință! 


O , călugări, ce înseamnă oare că un călu- 
găr, luând cunoștință de trupul său, în 
trupul său rămâne? 


În lumea asta, ajuns într-o pădure, sub 
un copac, sau într-un loc pustiu, călugărul 
se așază îndoindu-și și încrucișându-și pi- 
cioarele, ținându-și trupul drept și fixându-și 
atenţia asupra a ceea ce se află în fața lui. 

Cu băgare de seamă, expiră. Cu băgare 
de seamă, inspiră. Când expiră prelung, ia 
cunoștință astfel: „inspir prelung” Sim- 
țindu-și astfel întregul corp, ia cunoștință 
gândind: „Aerul intră” sau „Aerul iese” 
Calmându-și astfel compusul corporal își 


! Fragment din Sutra-Pitaka („Coșul cu învăță- 
turi”); parte din canonul budhic Tripitaka (Cele trei 
coșuri cu învățături). Redactat în lb. pali, la primul 
conciliu budhic, la 480 î.Hr. 


= 47 - 


continuă exercițiul gândind: „Acum expir” 
sau „Acum inspir” (...) 

Astfel stă drept conştientizându-și tru- 
pul pe dinăuntru; astfel stă drept conștien- 
tizându-și trupul pe dinafară. 

Contemplând legea declinului, în tru- 
pulsău rămâne. Contemplând legea originii 
și declinului, în trupul său rămâne. Mai 
mult, atenţia la gândul „Există un trup” i se 
prezintă ca o simplă noțiune, ca o simplă 
reminiscență. 

Nesprijinindu-se pe nimic, rămâne în 
această lume fără să se atașeze de nimic. O, 
călugări, așa este călugărul care, conștienti- 
zându-și trupul, în trupul său rămâne. 


Sutra meditaţiei! 
(Dhyana sutra) 


După ce s-a îndepărtat de dorințe, după ce 
s-a îndepărtat de dharma nefaste, ascetul 

1) pătrunde în prima reculegere, ce com- 
portă raționament și reflecţie, se naște din 


! Fragment din al treilea „coș” cu învățături: 
Vinaya-Pitaka. Este consacrat disciplinei practican- 
tului. Aici aflăm cele 4 trepte ale reculegerii (Dhyana) 
corespunzând lumii formelor și cele 5 adecvări ima- 
teriale, corespunzând cunoaşterii divine. 


discernământ și este bucurie (priti) și fericire 
(sukha). 

2) Liniştindu-şi raționamentul şi reflecția, 
pătrunde în cea de-a doua reculegere, care este 
pacea străluminată înăuntrul său, fixarea 
gândirii într-un punct, fără ca raționamen- 
tul sau reflecția să mai intervină. [Această 
reculegere] se naşte din concentrare (samadhi) 
și este bucurie și fericire. 

3) Lăsând la o parte bucuria, [ascetul] ră- 
mâne indiferent, vigilent și conștient; ferici- 
rea i se statornicește în trup. Astfel pătrunde 
în cea de-a treia reculegere, pe care sfinții o 
numesc detaşare, vigilență, sălaș al fericirii. 

4) După ce-a renunţat atât la fericire, cât 
și la contrariul ei, lăsând în urmă veselia și 
tristețea, pătrunde în cea de-a patra recule- 
gere, ce nu cunoaște fericirea și durerea, pură 
prezență a spiritului, pură impasibilitate. 

9) Depășind apoi orice noțiune de ma- 
terie, despovărându-se de orice noțiune de 
rezistență, neglijând orice noțiune de mul- 
tiplicitate, exclamă: „spaţiul infinit!” 
Pătrunde în sfera infinității spaţiului. 

6) Depășind cu totul sfera infinității spa- 
țiului, exclamă: „infinita cunoaştere!” Pă- 
trunde în sfera infinitei cunoașteri. 

7) Depășind cu totul sfera infinității cu- 
noașterii, exclamă: „absolut nimic!”, și pă- 
trunde în sfera neantului. 

8) Depășind cu totul sfera neantului pă- 
trunde în acea sferă unde nu mai există nici 
noțiune, nici absența de noțiune. 

9) Depășind cu totul sfera în care nu mai 
există nici noțiune, nici absența noțiunii, pă- 
trunde în starea de suspendare a simţurilor 
și a înțelegerii. 


Aforismele bunei viețuiri 
(ale lui Buddha) 


trăi o singură zi și a auzi O învățătură 
bună înseamnă mai mult decât a trăi 
o sută de ani fără a o cunoaște. 


Orice cuvinte vom pronunța, să le ale- 
gem cu grijă, căci oamenii vor fi influențați 
de acestea. 


Mintea noastră să fie dominată de em- 
patie și de compasiune la orice cuvinte au- 
zim. Nu vom lăsa cuvinte aspre pe buzele 
noastre, ca nu cumva să stârnească simţă- 
minte dușmănoase, mânie și ură. Ci vom 
lăsa să se rostească numai cuvinte de sim- 
patie și înțelepciune. 


Vai! Oare e nevoie ca, pentru a se hrăni, 
ființele să se ucidă între ele? 


25 |5e 


Parabola vieţii comune. Un om hăituit de 
dușmani, caută o ascunzătoare. Coboară 
într-o fântână agățându-se de tulpina unei 
vițe. Vede o viperă pe fundul fântânii, așa 
că hotărăște să rămână agăţat de viță. Vede 
doi șoareci, unul alb și unul negru, care rod 
vița... Privind în sus, omul observă deasu- 
pra feţei sale o albină, din care cade un strop 
de miere. Omul uită tot pericolul, și gustă 
mierea cu bucurie. 

Tâlcuire. „Un om” simbolizează pe cei 
care se nasc să sufere și să moară singuri. 
„Dușmanii” înseamnă dorințele trupului. 
„Vipera” înseamnă ispitele. Vița-de-vie sim- 
bolizează continuitatea vieții. Cei doi şoa- 
reci sunt durata, timpul: ziua și noaptea. 
Picătura de miere este fericirea întâmplă- 
toare care păcălește suferința, la răstimpuri. 


Mesagerii cerului. Odată, Yama, stăpânul 
vieții de apoi, întreabă pe un nou-venit în 
lăcașul scrâșnirii dinților: 

— De ce ai ajuns aici N-ai întâlnit nici- 
odată pe cei trei mesageri ai cerului, veniți 
să te prevină€ 

— Nu, stăpâne, niciodată. 

— Ai întâlnit vreodată un moșneag pră- 
pădit târându-se agăţat de toiag? 

— De multe ori! 

Yama zice: 

— Ai ajuns la osândă pentru că n-ai recu- 
noscut în acel bătrân pe trimisul cerului. El 
te avertiza că trebuie să-ți schimbi modul 
de viață până a ajunge tu însuţi bătrân. 

Yama întreabă: Dar om sărac și bolnav 
ai văzute Erau mesagerii să te avertizeze de 
propria ta îmbolnăvire. Dar ai văzut vreo- 
dată om morte - De multe ori! — Tu n-ai 
recunoscut în el pe trimisul cerului. Altfel 
ţi-ai fi modificat felul de viaţă! 

Natura omului. Unii oameni sunt ca literele 
săpate într-o stâncă. Aceștia se lasă pradă 
mâniei și păstrează mult timp, împietriţi, 
gânduri mânioase. 

Alţi oameni sunt ca literele scrise pe ni- 
sip. Ei se lasă ușor pradă mâniei, dar gându- 
rile lor mânioase dispar repede. 

Alţi oameni sunt ca literele scrise pe o 
apă curgătoare. Aceștia nu păstrează humo- 
rile trecătoare și nu dau atenție injuriei, 
blasfemiei, vorbelor infame. Mintea lor este 
totdeauna curată și netulburată. 


Cruzimea, antipatia, egoismul și neferi- 
cirea ce rezultă din ele sunt naturale, dar nu 

absolute. Învățând buna mișcare a minții, 
acestea ar putea fi evitate, îndreptate, curmate. 


Parabola nevestelor. Tânăra soție a lui Ana- 
thapindala era orgolioasă, trufașă. Soțul ei 
ceru sfat de la Preaslăvitul. Acesta o chemă 
pe femeie și-i spuse cu blândețe: 

— Există şapte feluri de neveste, și anume: 
Genul primejdios [personalitatea tulburată, 
am zice azi). Genul prădător, care nu apreci- 
ază munca soțului. Genul „imperator” (care 
seamănă cu un stăpân): își batjocorește so- 
țul, iese mereu în față, se gândește numai 
la confortul ei. 

Mai este nevasta care seamănă cu o 
mamă, cea care seamănă cu o soră și cea care 
seamănă cu un prieten. 

Al șaptelea fel: nevasta care seamănă cu 
un ministru... Ea îşi serveşte soțul bine și cu 
toată fidelitatea. Îi respectă deciziile. Nu 
are resentimente și totdeauna se gândește 
la fericirea amândurora. 

Dragă doamnă, cu care din aceste feluri 
ai vrea să te asemuieștic 

Femeia înțelese totul și aspiră să fie pre- 
cum ultimul fel. [Notăm că termenul minis- 
terium înseamnă slujire, ascultare.) 

Omul este el însuşi propriul său stăpân, 
propria sa salvare. El trebuie să se controleze 
în orice împrejurare. 

Nu are rost să vă lamentați. Ci minu- 
nați-vă de legea efemerului și învățați din 
ea despre deșertăciunea vieții omenești. 


Bucuraţi-vă de florile purificării minții, 
când acestea se deschid, și culegeţi fructul 
bunei-voiri. 


Casa în flăcări! 


Si ne închipuim următoarea întâmplare, 
Sariputra. Într-un regat sau o capitală 
trăia un gospodar bătrân și împovărat de ani, 
dar foarte bogat. Avea o casă uriașă, înaltă, 
spațioasă, ridicată cu mulți ani în urmă. 
Dintr-o dată, întreaga casă fu împresu- 
rată din toate părțile de pale de foc. Omul 
avea o sumedenie de fii — să zicem douăzeci. 
Ei bine, Sariputra, omul acela, văzându-și 
casa învăluită de vâlvătăi, se înfricoșă, se 
îngrozi, își frământă mintea și cugetă ast- 
fel: „Eu am fost în stare să ies iute din flă- 
cări, fără ca flăcările să mă atingă sau să mă 
pârjolească; dar copiii, băiețașii mei, stau în 
casa incendiată, jucându-se, amuzându-se, 


1 Casa în flăcări este o parabolă extrasă din Sa- 
ddharma-Pundarika („Lotusul legii adevărate”), una 
din cele mai importante cărți ale Budhismului Maha- 
yana. Sariputra: ucenic de seamă al lui Buddha, unul 
dintre „cei zece mari discipoli” 

petrecându-și timpul cu tot felul de între- 
ceri. Ei nu simt nimic, nici nu știu, nici nu 
înțeleg, nici nu le pasă de casa mistuită de 
foc, şi nu se înspăimântă. Cu toate că focul 
îi va cuprinde, îi va arde, lor nu le trece prin 
cap să fugă”. 

Le strigă copiilor: „Veniţi, copii, casa arde, 
veniţi, căci o să pieriţi în foc” 

nsă copiii cei neștiutori nu ținură 
seama de vorbele tatălui. Nu se înspăimân- 
tară, nu se alarmară și nu erau cuprinși de 
vreo presimțire rea; nu le păsa și nu fugeau, 
nici măcar nu înțelegeau ce înseamnă 
„arde.” Dimpotrivă, alergau de colo-colo, se 
zbenguiau și-și priveau din când în când 
tatăl; totul — din cauza faptului că erau atât 
de ignoranți. 

Apoi omul se gândi: „Casa arde, mistuită 
de foc. Mă tem că eu și copiii vom arde. Prin 
urmare, să încerc, într-un fel dibaci, să-i 
scot din casă” 

Bărbatul cunoștea bine firea copiilor săi 
și avea o clară intuiţie a înclinațiilor lor. 
Acum, se întâmpla ca aceştia să aibă multe 
și felurite jucării, frumoase, plăcute, dragi, 
amuzante și valoroase. Omul, cunoscân- 
du-le firea, spuse: 

„Dragii mei, jucăriile voastre, atât de 
scumpe vouă, de îndrăgite, pe care nu aveţi 


Aa 


deloc chef să le pierdeţi, și care sunt atât de 
felurite, precum carele cu boi, căruțele cu 
capre și cu căprioare care vă sunt atât de 
dragi, le-am scos afară, în fața ușii, ca să vă 
jucaţi cu ele. Veniţi, alergați afară, părăsiți 
casa; am să dau fiecăruia ceea ce-și doreşte. 
Haideţi repede, ieşiţi de dragul jucăriilor” 
lar copiii, la auzul numelor atâtor flea- 
curi pe care şi le doreau și le îndrăgeau, care 
erau atât de desfătătoare, se năpustiră afară 
prin flăcări, cu mare râvnă, fără să se mai 
aștepte unul pe altul, împingându-se și stri- 
gând: „Să vedem cine ajunge primul!” 
Gospodarul, văzându-și copiii scăpați și 
teferi, în afară de orice pericol, merse să se 
așeze la aer curat. Inima îi era plină de 
încântare, ușurată de frământări, pe deplin 
senină. Fiii se îndreptară către locul unde 
stătea și spuseră: 
„Iată, dă-ne jucăriile acelea, să ne jucăm 
cu ele, carele cu boi, cu capre și căprioare” 
Atunci, omul le dădu fiilor numai carele 
cu boi. Carele erau făcute din șapte materi- 
ale prețioase, erau înzestrate cu banchete, 
împodobite cu o mulțime de clopoței, or- 
nate cu bijuterii rare și minunate, înfrumu- 
seţate cu giuvaieruri, decorate cu ghirlande 
de flori, acoperite cu stofă albă și mătase, 

cu pernițe trandafirii pe ambele părți. La ele 
erau înjugaţi boi albi. 

El dădu fiecărui copil câte un car cu boi, 
de același fel. Omul acela, Sariputra, a pro- 
cedat astfel pentru că, bogat fiind și pros- 
per, stăpânind multe averi și hambare s-a 
gândit cum se cuvine: „De ce să dau copiilor 
mei iubiți imitații de atelaje? Am în stăpâ- 
nire atâtea care grozave! După cât de avut 
sunt, aș putea dărui astfel de care tuturor, 
deci cu atât mai mult fiilor mei”. Între timp, 
copiii se urcaseră în căruțe, minunându-se 
și uimindu-se. 

Ei, acum, Sariputra, care e părerea ta€ 
S-a făcut oare vinovat de minciună prin 
faptul că mai întâi le-a oferit copiilor per- 
spectiva de a avea trei feluri de care, și după 
aceea nu a dat fiecăruia decât pe cele mai 
mărețe, pe cele mai sclipitoare€ 

Sariputra răspunse: „Câtuşi de puţin, 
Sugata, câtuşi de puțin. Nu vom socoti min- 
cinos un om, atâta vreme cât a fost vorba 
doar de un șiretlic dibaci spre a-i convinge 
să iasă afară din casa incendiată şi să le sal- 
veze viețile. Ba, mai mult, pe lângă că și-au 
văzut pielea scăpată, au mai căpătat, stă- 
pâne, și toate lucrurile acelea.” 

După ce venerabilul Sariputra vorbi ast- 
fel, Domnul îi spuse: „Foarte bine, Sariputra, 

foarte bine, așa este; e chiar așa cum spui. 
La fel, și Tathagata’ este departe de orice 
pericol, de orice nenorocire, deznădejde, nă- 
pastă, durere, rău, care țes toate pâcla 
groasă, întunecată și învăluitoare a ignoran- 
ței. Tathagata, înzestrat cu cunoașterea ilu- 
minată, cu forță, cu lipsa oricărei îndoieli, 
cu însușiri deosebite, cu puteri magice, este 
părintele lumii. El a atins cea mai înaltă 
treaptă a perfecțiunii în cunoaşterea căilor 
iscusinţei, el este cel mai îndurător, îndelung 
răbdător, mărinimos și plin de compasiune. 

În această întreită lume care se asea- 
mănă cu o casă cu acoperișul şi zidurile 
putrede, o casă arzând dezastruos, el apare 
cu scopul de a izbăvi de boli, ură și deziluzie 
fiinţele care se nasc, îmbătrânesc, se îmbol- 
năvesc, mor, suferă, se tânguie, se întristează, 
deznădăjduiesc, toate astea întruchipând 
negura întunecată a ignoranței. El vine să 
le trezească din toropeală la iluminarea cea 
mai înaltă. Vede cum ființele toate, odată 
născute, sunt supuse chinurilor, suferinței, 
supărărilor, sunt nefericite prin naştere, bă- 
trânețe, boală, moarte, necazuri, jale, durere, 


! Tathagata, în sanscrită: „Biruitorul” Iermen 
folosit pentru o fiinţă ajunsă la iluminare supremă. 
Unul dintre cele zece titluri ale lui Buddha istoric. 
Are și sensul de „cel Perfect”, Absolutul. 

melancolie, nenorociri; vede cum de dragul 
plăcerilor și îmboldite de dorințele cărnii, 
fiecare în parte suferă durerile cele mai 
diverse. Ca urmare a ceea ce caută în lume 
și a ceea ce au dobândit, ele vor suferi în 
starea viitoare multe rele în iad, în creația 
brută, în împărăția lui Yama. Vor avea de 
suferit, în lumea zeilor sau a oamenilor, de 
pe urma sărăciei, a conflictelor cu ființe pri- 
mitive, a separării de cei pe care-i iubesc. Și 
în timp ce se învârt fără încetare în acel 
morman de rele, ele se întrec, se joacă, se 
amuză. Nu le e teamă, nu se îngrozesc, nu 
sunt cuprinse de panică; nu știu și nu le pasă; 
nu sunt surprinse, nu încearcă să scape, ci 
dimpotrivă, le place în această lume, ase- 
mănătoare casei în flăcări, și viermuiesc 
prin ea care încotro. Deși sunt copleșite de 
grămada de rele, nici nu le trece prin cap să 
se ferească de ele. 

Așa stând lucrurile, Tathagata gândește 
astfel: „Sunt, fără doar și poate, tatăl aces- 
tor ființe; trebuie să le salvez din mulțimea 
de rele și să aștern peste ele imensa fericire 
a cunoașterii iluminate. Cu ea se vor întrece, 
juca și distra, în ea își vor găsi pacea” 

Apoi, lathagata gândește mai departe: 
„Dacă încerc să le conving de puterea, cu- 
noașterea și însușirile mele magice, arătând 

acestor ființe cunoaşterea, puterea și lipsa 
de șovăială a lui Tathagata fără să ofer și o 
cale spre toate astea, ele nu vor scăpa. Pen- 
tru că sunt atașate de plăcerile celor cinci 
simțuri, de plăcerile lumești; nu vor fi eli- 
berate de naștere, bătrâneţe, boală, moarte, 
necaz, plâns, durere, tristeţe, disperare, lu- 
cruri care-i mistuie, îi chinuie, îi supără sau 
îi nenorocesc. Numai dacă sunt nevoiți să 
părăsească lumea care se aseamănă unei 
case cu acoperișul și zidurile în flăcări, le voi 
putea dezvălui cunoașterea iluminată” 

Ascultă, Sariputra, întocmai ca acest om 
cu brațe puternice, care fără să le folosească 
îşi scoate copiii din incendiu printr-un plan 
iscusit, iar după aceea le dăruiește atelaje 
minunate, tot așa și Tathagata, Arhatul, 
stăpânind cunoaşterea și eliberarea de orice 
şovăială, și tot fără să folosească aceste în- 
sușiri, arată oamenilor, prin mijloace dibace, 
trei vehicule, cu scopul de a-i scoate afară 
din lumea asemănătoare unei case cuprinse 
de flăcări. 

Cele trei vehicule sunt: vehiculul uceni- 
ciei, vehiculul iluminării solitare - prin sine, 
pentru sine (Pratyekabuddha), și vehiculul 
tăriei perfecte (Bodhisattvas). Prin mijloci- 
rea lor, el îi atrage pe oameni și le vorbeşte 
în acest fel: „Să nu găsiți plăcere în lumea 

asta întreită, care pare o casă cuprinsă de 
vâlvătăi, în aceste mizere forme, sunete, 
duhori, miresme și atingeri. Căci desfă- 
tându-vă în ele, deveniți înfierbântați, înflă- 
căraţi, arși de sete, una cu plăcerile simțurilor. 
Fugiţi din lumea asta; îndreptaţi-vă spre 
cele trei vehicule: vehiculul uceniciei, vehi- 
culul iluminării solitare (Pratyekabuddha) 
şi vehiculul tăriei perfecte (Bodhissattvas). 
Mă pun zălog că am să vă dăruiesc aceste trei 
mijloace; zbateți-vă să ieşiţi în fugă din lume. 
Şi ca să-i atrag, le mai spun: aceste vehicule 
sunt maiestuoase, preamărite de Arzas şi 
înzestrate cu cele mai plăcute lucruri; cu ele 
vă veţi întrece, juca sau amuza într-un fel 
plin de nobleţe. Veţi simţi marea desfătare a 
aptitudinilor, a forței unui spirit iluminat, a 
meditaţiilor, a celor opt grade de eliberare, a 
autoconcentrării și a rezultatelor ei, și veți de- 
veni în mare măsură fericiți și veseli.” 
Sariputra, la fel cum omul, văzându-și 
fiii scăpaţi din incendiu, teferi și afară de 
orice pericol, fiind conștient de marea sa 
avere, le dăruiește doar carul cel mare, tot 
așa Tathagata cel sfânt vede atâția oameni 
vindecaţi de lume, izbăviţi de regrete, frică, 
teroare și nenorociri, oameni salvaţi dato- 
rită legilor lui, descătușaţi de orice temeri, 

necazuri și greutăţi, și care au atins strălu- 
cirea Nirvanei. 

Tot ca gospodarul acela, socotind că de- 
ține o bogăţie imensă de cunoaștere, putere 
și lipsă de șovăire, şi că toți oamenii sunt 
copiii lui, Tathagata îi conduce, cu ajutorul 
vehiculului iluminării supreme, spre de- 
plina Realizare. Îi stârneşte să atingă ilumi- 
narea deplină (Nirvana). Acelor ființe care 
reuşesc să se elibereze de tripla lume, Tat- 
hagata le oferă, în chip de jucării, să se 
desfete cu plăcerile nobile ale lui Arzas, plă- 
cerea meditației, cea a eliberării, a autocon- 
centrării și a roadelor ei. Toate — unelte de 
același nivel. 

Întocmai ca acel om, despre care nu se 
poate spune că a rostit o minciună când a 
oferit copiilor perspectiva a trei feluri de 
care, dăruindu-le de fapt unul singur, pe cel 
mai măreț, făcut din șapte materiale preţi- 
oase, ornat cu tot felul de podoabe, un vehi- 
cul de un singur fel, cel mai remarcabil dintre 
toate, întocmai ca el, Tathagata cel sfânt 
nu spune minciuni atunci când, printr-un 
șiretlic iscusit, mai întâi oferă trei vehicule, 
ca apoi să-i conducă pe toți spre deplina 
iluminare (Nirvana) cu un unic mare vehi- 
cul. Pentru că Tathagata, care e bogat în 
avuţii și cămări prea pline de cunoaștere, 

putere și lipsă de îndoieli, este în stare să-i 
înveţe pe toți oamenii legea ce-i unește cu 
cunoașterea celui Atotcunoscător. În acest 
fel, Sariputra, trebuie înțeles modul în care 
Tathagata, prin măiestrite planuri și căi, nu 
scoate la iveală decât un singur vehicul, 
Marele Vehicul. 


Cele trei comori ale budhismului 
(Buddha, Dharma și Sangha) 


A fost odată un sannyasin, care mereu 
era călcat de hoți. Într-o zi, după ce închi- 
sese bine ușa, veni din nou un hoț, bătu în 
ea și strigă. Călugărul răspunse: „Dacă te-aş 
vedea, m-aș speria foarte tare. Ireci însă 
mâna ta prin această deschizătură și am să-ți 
dau ceva”. Atunci hoțul își trecu mâna prin 
gaură. Călugărul i-o legă cu o funie de-un 
stâlp; apoi, luând un ciomag, deschise ușa 
și începu să-l lovească. 

Dându-i prima lovitură, zise: „Refugiu 
în Buddha!”. Cuprins de groază, hoțul repetă 
și el: „Refugiu în Buddha!”. După aceea, călu- 
gărul îi dădu și a doua lovitură, spunând: 
„Refugiu în Dharma! (Lege)”. Hoțul, căruia 
îi era frică să nu moară, repetă: „Refugiu în 
Dharma!”. La a treia lovitură călugărul îi mai 


spuse: „Refugiu în Sangha! (Comunitate 
monahală)”. Spăimântat, hoțul repetă: „Refu- 
giu în Sangha!” 

Apoi se gândi: „Oare câte formule de refu- 
giu are sfântul acesta? Dacă mai sunt multe, 
n-am să mai văd niciodată Jambudvipa; ho- 
tărât, acesta îmi va fi sfârșitul”. În clipa aceea 
călugărul îi dădu drumul și-l lăsă să plece. 
Hoţul avea trupul stâlcit din pricina lovitu- 
rilor primite și rămase mult timp, până fu în 
stare să se ridice. Atunci îl cuprinse dorința 
de a intra în viața religioasă. 

Cineva îl întrebă: „Mai înainte erai un 
tâlhar și făceai tot felul de blestemăţii. De 
ce vrei să renunți la lume și să urmezi Calea?” 
Hoţul răspunse: „Vreau să părăsec lumea, 
fiindcă am băgat bine de seamă care sunt 
avantagiile Legii lui Buddha. Am întâlnit 
azi pe un om înţelept și deștept, care mi-a 
dat trei lovituri de ciomag. Puțin a lipsit ca să 
nu-mi pierd viaţa. Cel Desăvârșit, Sublimul, 
este într-adevăr atotștiutor. Dacă i-ar fi în- 
vățat pe discipolii săi patru formule de refu- 
giu, s-ar fi isprăvit cu mine. Însă probabil că 
Buddha a prevăzut de departe cazul în care 
unul din discipolii săi ar da unui hoţ trei 
lovituri și pentru a împiedica moartea mea, 
el a propovăduit un refugiu întreit și nu unul 
împătrit” (Sutralamkara, nr. 40) 


Tiru-Valluvar (sec. I î.Hr) 


Cugetări, 
sau „Vedele tamile” 


Învățătura 


oi sunt ochii ființelor: unul se numește 
Numere şi celălalt Litere. 


Se poate spune că numai învățații au 
amândoi ochii; neștiutorii de carte au doar 
două găuri în locul ochilor. 


Cu cât ești mai umil în fața învățăto- 
rului, asemenea cerșetorului în fața boga- 
tului, cu atât vei învăța mai mult; aceia 
care refuză să învețe sunt cei mai de jos 
dintre oameni. 


Chiar și un nebun este socotit înțelept 
dacă poate să păstreze liniștea în fața în- 
vățăturii. 

Cea mai prețioasă dintre comori este co- 
moara ascultării. 


Modestia discursului este greu de atins 
de cei ce nu ascultă vorbele iscusite ale 
înțelepciunii. 


Este sarcina înțelepciunii să armonizeze 
diferite căi ale lumii acesteia. 

Omul care ştie prevede ce urmează; ne- 
bunii însă nu înțeleg nici ceea ce a trecut. 


Este nebunie să te grăbești cu capul îna- 
inte, în primejdie; ține de înțelepciune să-ți 
fie teamă de ceea ce merită să-ți fie teamă. 


Societate 


Profitul nu este pentru cei cenu investesc 
capital; stabilitatea nu este pentru cei ce nu 
se bizuie în afacerile lor pe înțelepciune. 


Este nebunie să-ți faci dușmani. Este 
însă de zece ori mai grav să arunci prietenia 
celui bun. 


Apa modifică și împuţinează calităţile 
solului prin care curge. La fel și mintea ia 
culoarea celor cu care se întovărășește. 

Curăţenia sufletească și puritatea fapte- 
lor depind de curăţenia celor din preajmă. 


Momente favorabile 


Poți câștiga chiar întreaga lume, dacă 
vrei; totul este să alegi timpul potrivit și 
scopurile potrivite. 


Este un avantaj imens ca chiar și cei 
puternici să se bizuie pe lucruri întărite. 


Atotputernic este crocodilul în apele 
adânci; în afara apei însă este tot așa de 
compătimit ca și nebunii. 


Căruța cu roți puternice merge oriunde, 
cu excepția mării; la rândul lor, corăbiile nu 
pot naviga pe pământ uscat. 


Chiar dacă nu are arme potrivite sau alte 
mijloace de apărare, este greu să învingi un 
popor pe teren propriu. 


Vreţi să știți care este lipsa de adâncime 


a înţeleptuluic Aceea de a spune despre sine 
că este înțelept. 

Lumea 


Omul căruia îi e frică de femei nu are 
niciodată curajul să acționeze corect. 


Femeile ușoare, băutura și mesele bogate 
sunt plăcerile bărbaţilor bătuți de soartă. 


Nu lua în serios jocul chiar atunci când 
câştigi; câștigurile sunt precum nada în care 
peştii înoată. 


Dacă un om își face din cerșit modul de 
a agonisi pâinea, este din cauză că există pe 
lume oameni care dau de pomană. 


Este posibil să dormi chiar în mijlocul 
flăcărilor; dar este imposibil să tragi măcar 
un pui de somn în mijlocul sărăciei. 

Doar aceia trăiesc cu adevărat care lu- 
crează pământul; toţi ceilalți merg duși de 
val și mănâncă numai pâinea dependenței. 


Medicină 


Corpul nu are nevoie de medic dacă 
hrana este mâncată doar după ce hrana de 
dinainte a fost digerată. 


-70- 


Mănâncă moderat, iar după masă lasă 
un timp pentru digestie: aceasta este me- 
toda de prelungire a vieţii. 


Omul îmbunătățit 


Patru sunt caracteristicile unui om îmbu- 
nătăţit: chipul zâmbitor, generozitatea, 
farmecul vorbirii și bunăvoința. 


Natura solului se poate recunoaște după 
semințele care cresc în el; la fel și familia 
unui om se poate recunoaște după cuvin- 
tele pe care el le are pentru aceasta. 


Este mai bine pentru un om să moară 
decât să depindă de cei care-l disprețuiesc. 


Ca și castitatea unei femei, noblețea 
poate fi menţinută doar fiind sincer cu 
tine însuţi. 

Virtutea sfinților nu ucide; virtutea unui 
om îmbunătățit este abținerea de la vorbire 
defăimătoare. 

Priviţi la cei ce nu pot zâmbi: în lumea 
întreagă nu văd altceva decât întuneric, 
chiar în mijlocul zilei. 

Hrana, straiele și copiii sunt lucruri co- 
mune tuturor oamenilor; ceea ce-i diferen- 
țiază este sensibilitatea la rușine. 


Traducere de Silvia Ioderașc, 
după versiunea engleză a lui V.S. Aiyar: 
The Kural or The Maxims of Tiru-Valluvar, 

apărută la Madras, f.a. 

Regele, maestrul 
și lebăda raiului 


sau 
Trezirea inteligenței! 


Tatto țară din Sud era o cetate numită 

Mahilaropya - „Bucurii curate” Acolo 
trăia un rege numit Amra Shakti — „Putere 
Nemuritoare” Supușii săi erau fericiți, iar 
regii cei mari se plecau la picioarele lui. El 
era cunoscător în multe științe și-n artele 
care înfrumusețează viața. 

Acest rege avea trei feciori care erau tare 
proști. Ei se numeau: „Bogat în Putere”, 
„Fioros în Putere”, „Nesfârșit în Putere” 

Văzând regele că fiii săi erau neascultă- 
tori la învățătură, i-a chemat pe sfetnici și 
le-a zis: 


! Prescurtare după Panchatantra („Cele cinci cărți 
ale înțelepciunii”) de Vishnu Sharma, secolul II î.Hr. 

„Aţi aflat că feciorii mei sunt îndărătnici 
la învățătură și sunt lipsiți de judecată. Când 
mă uit la dânșii, împărăția mea nu-mi aduce 
nici o bucurie, măcar că s-a mărit atâta. Cu 
drept cuvânt se spune: Ce folos că ți s-a năs- 
cut un fecior, dacă-i tâmpit și neascultătore 

Găsiți-mi așadar un mijloc de a le lumina 
mintea și de a le stârni inteligența. Sunteţi 
aici cinci sute de învățați care mâncaţi pâi- 
nea mea și primiți cinstire pentru învăță- 
tura voastră. Puneți-vă mintea la treabă și 
găsiți un mod de a trezi aceşti feciori ai mei 
la înțelepciune și lumină” 

Sfetnicii, unul după altul, și-au dat cu 
părerea: 

„Mărite rege, mai întâi să-i învăţăm gra- 
matica. Timp de doisprezece ani. Dacă 
această materie este bine stăpânită, după 
aceea poţi stăpâni cărțile de religie și legile 
lui Manu, și cărțile despre purtarea omului 
în lume și despre practica vieţii, ale lui 
Chanaka, și cărțile despre dragoste și despre 
stăpânirea simțurilor. Astfel se trezeşte in- 
teligența și se dezvoltă înțelepciunea” 

Atunci s-a ridicat în picioare alt sfetnic, 
numit „Istețul” (Sumati) și a spus: 

„Mărite rege, durata acestei vieți este 
limitată. Științelor nu le mai dai de capăt, 
nici gramaticii nu-i dai de capăt: e nevoie 

de prea mulți ani să le înveţi. Trebuie să 
existe o metodă rapidă, un fel de carte pre- 
scurtată a tuturor învățăturilor, care să tre- 
zească brusc mintea. 

Căci se spune: Științele teoretice nu mai 
au capăt, iar viața-i scurtă și piedicile-s 
multe. De aceea, trebuie să alegem esența și 
s-o fixăm cu fermitate. Așa cum lebăda raiu- 
lui alege laptele din apă!” 

Și sfetnicul i-a amintit testul prin care 
distingi o lebădă comună de lebăda care tră- 
iește în rai și rareori coboară pe pământ. 
Testul este simplu: Când ai în față o lebădă, 
pui înaintea ei un vas care cuprinde lapte 
amestecat cu apă. Dacă lebăda este din spe- 
cia cerească, ea bea numai laptele, ale- 
gându-l iscusit din apă! 

Apoi acel sfetnic numit „Isteţul”, a zis: 

„Irăiește la noi un brahman, modest la 
înfățișare, care trece neobservat ochilor voş- 
tri, dar care este puternic în cunoaștere; 
numele lui este Vishnu Sharma („Cel ocrotit 
de Vishnu”). El cunoaște toate învățăturile, 
iar discipolii săi îl preţuiesc mult. Încre- 
dințează-i acestui om pe feciorii tăi. Cu 
siguranţă că el va reuși, în scurt timp, să-i 
facă deştepţi.” 

După ce regele a auzit aceasta, l-a che- 
mat imediat pe Vishnu Sharma și i-a spus: 

„Omule cu viață sfinţită, fă pentru mine 
o favoare: fă-i pe acești fii ai mei desăvârșiți 
în științe și-n viața practică. lar eu îţi voi 
face atunci o sută de daruri.” 

Vishnu Sharma a răspuns: „Mărite rege, 
ascultă făgăduiala mea. Eu nu-mi vând învă- 
țătura nici pentru o sută de favoruri. Dar 
dacă în șase luni nu-i voi învăţa pe feciorii 
tăiarta trăirii inteligente, mă lepăd de numele 
meu. S-o spunem scurt și răspicat. N-am 
poftă de bogății, nu folosesc bani. Am ani 
mulți ; mi-am învins de mult orice dorință 
de avere și vanități de stăpânire. Îi făgădu- 
jesc însă ca în șase luni să-i învăţ meșteșu- 
gul, artele și purtarea înțeleaptă.” 

Când regele, înconjurat de sfetnici, auzi 
făgăduiala de necrezut a brahmanului, i-a 
încredințat cu cinste pe feciorii săi și a trăit 
o mare bucurie. 

Atunci Vishnu Sharma i-a luat pe cei 
trei băieți acasă la el și a alcătuit pentru ei 
o carte de înțelepciune, dar fără vreo teorie, 
ci numai din pilde și aforisme. 

El i-a pus pe cei trei să înveţe pe de rost 
acel tratat care rezumă știința despre viața 
practică și putere. Tratatul numit Pancha- 
tantra — Cele despre: a) cum să te feresti de 
conflicte și dezbinare, b) cum să dobândești pri- 
eteni și C) să te armonizezi cu lumea, cu timpul 

și cu spaţiul, d) despre război și pace, agoni- 
seală și chibzuinţă. 

Cei trei prinți au învățat aceasta în șase 
luni și au ajuns așa cum făgăduise brahmanul. 

De atunci, „salba” sa de pilde și aforisme 
a servit la educarea copiilor și /a trezirea inte- 
ligenţei tinerilor pe tot pământul. 

Pe scurt: Cine citește sau ascultă aseme- 
nea lucruri, acela nu suferă niciodată vreo 
înfrângere și dobândește mulțumire. 


Aforisme din Panchatantra 


I. Dezbinarea prietenilor 


A măcar o clipă slăvit de oameni, 
înzestrat cu învățătură și însușiri alese, 
înseamnă pentru cei cunoscători a trăi cu 
adevărat pe pământul acesta. 


Înţelepții caută favoarea regelui, spre a 
putea face bine la prieteni și a-și neutraliza 
dușmanii. 

Căci în ceea ce priveşte pântecele, cine 
nu-i în stare să și-l hrănească€ Oare ciorile 
nu-și umplu și ele stomacul cu pliscul lore 


Numai acela trăiește cu adevărat pe lumea 
aceasta, de a cărui viață atârnă viața multora. 


Conducătorul ține mai mult la acela 
care se află în preajma sa, chiar dacă-i lipsit 
de cultură, de naștere aleasă și de evlavie. 

Conducătorii, femeile frumoase și lianele 
îmbrățișează de regulă ceea ce le stă alături. 


Omului care nu-și arată puterea, chiar 
dacă-i tare, nu i se dă locul cuvenit. Focul care 
stă ascuns nu e băgat în seamă. 


Vorba trebuie întrebuințată acolo unde 
rostirea ei aduce folos și se întipăreşte pen- 
tru totdeauna, ca o culoare pe stofa albă. 

Florile de aur ale pământului le culeg trei 
oameni: cel viteaz, cel învățat și cel care știe 
să servească. 


Apa distruge zăgazul; astfel e distrus 
planul care nu-i ținut ascuns; clevetirea dis- 
truge dragostea; vorba distruge pe cel fricos. 


Cei proști urăsc pe cei învățați, cei săraci 
pe cei bogaţi, cei răi pe cei evlavioși. 


Înţelepții nu deplâng ceea ce s-a pierdut, 


ceea ce a murit, ceea ce a trecut. Aceasta-i 
deosebirea între înţelepţi şi nebuni. 

II. Dobândirea prietenilor 


Șase semne are prietenia: dă și primește, 
se destăinuiește și întreabă, se ospătează și 
dă să mănânce. 


Înţelepții, chiar când au de toate, tre- 
buie să-și facă prieteni. Și oceanul, cât e el 
de plin, așteaptă răsăritul lunii. 


Pasărea zăreşte prada de la o depărtare 
de o poștă, dar nu vede laţul destinului care 
se află chiar lângă ea. 


Un leu a răpit viaţa lui Panini, cel care a 
alcătuit gramatica. Un elefant a zdrobit pe 
neașteptate pe puternicul Jaimini, care a 
întemeiat sistemul filosofic Mimasa. Un cro- 
codil a omorât pe Pingala, o comoară de cu- 
noştinţe în ale versificaţiei. Ce le pasă de 
virtuți animalelor turbate cu mintea învă- 
luită de ignoranță€ 


Ce e departe pentru cei energici Care 
țară e străină pentru cei învățație Cine-i 
dușmănos față de acela care-i vorbeşte cu 
prieteniec 


Regele este onorat numai în țara sa, pe 
când cel învățat e onorat pretutindeni. 

După ce căprioara a ros lațul, după ce a 
scăpat din cursă, după ce a rupt cu puterea 
ei plasa, după ce a ieșit din pădurea încon- 
jurată de un brâu de flăcări și după ce, în 
fugă, a sărit cu iuțeală dincolo de locul până 
unde ajungeau săgețile vânătorilor, ea cade 
într-o fântână. Ce poate să facă eroismul 
când destinul este potrivnice 


Cum e șarpele lipsit de dinţi și elefantul 
domolit, tot așa e și omul fără avere: un 
simplu purtător de nume. 


Treburile izbutesc prin silință, nu prin 
dorință. Vânatul nu intră în gura leului 
adormit. 


Când sunt prinși în mrejele morții și 
când mintea le e lovită de nenorociri, atunci 
judecata celor cu suflet mare începe să 
meargă strâmb. 


Când o faptă, mai ales aceea care-i me- 
nită să dea roade, nu-i îndeplinită repede, 
timpul îi suge tot sucul. 


Rămășița dintr-o datorie, rămășița unui 
foc și a unui dușman cresc neîncetat din nou. 
De aceea nu trebuie îngăduită rămășița. 

III. Pildele dușmăniei 
între corbi și bufnițe 


Să vădeşti precauție mare față de cel care 
mai înainte ţi-a fost potrivnic şi care din 
dușman s-a făcut prieten. 


Cine privește nepăsător cum înaintează 
pe furiș dușmanul sau boala, acela cu înce- 
tul e distrus din această pricină. 


Duşmănia este de două feluri: din naş- 
tere și prin faptă. Dușmănia prin faptă dis- 
pare iute prin servicii făcute. Pe când cea 
înnăscută sau din fire (precum între apă și 
foc, erbivore și carnivore, zei și demoni, vâ- 
nători și gazele, virtuoși și nemernici, proşti 
și învățați, buni și răi), nu are lecuire. 
Asemenea dușmani când nu se sf âșie își fac 
viața amară. 


Cine are minte acela are putere, dar cel 
fără de minte de unde să aibă putere 


Când stă pe-o frunză de lotus, roua stră- 
lucește și are înfățișarea de mărgăritare. De 
obicei, însușirile, de la cele mai de jos până 
la cele mai înalte, se nasc din conviețuire. 

Cel ce are judecată să întrebuințeze mai 
întâi blândeţea. Ireburile ce se pot îndeplini 
prin blândețe niciodată nu dau greș. 


Sfatul dat unui nebun îl înfurie, nu-l 
linişteşte. Laptele este pentru șerpi o bău- 
tură care numai le sporește veninul. 


Sinceritatea este roditoare numai la as- 
ceții cu sufletul purificat, nu și la oamenii 
obișnuiți, și mai ales nu la demnitari. 


Trebuie să vorbim numai aceluia care are 
încredere în noi și mai ales aceluia care 
ne-ntreabă. Vorbele spuse celui care nu le 
crede sunt ca plânsul în pustiu. 


IV. Pierderea agonisitei 


Prieten sau dușman, prost sau învățat, 
oaspetele care-i de față la sfârșitul jertfei ce 
se aduce tuturor zeilor este scara care duce 
la cer. 


Prin voința destinului, omul săvârşeşte 
faptă nepotrivită, chiar când își dă seama. 
Altfel, cum de-i place cuiva pe lumea asta 
o faptă nepotrivită€ 

Fata se uită la bărbat, mama la avere, ta- 
tăl la învățătură, rudele la familie/obârșie; 
ceilalți oameni doresc numai un ospăț ales. 

Hoţule, să vii în fiecare noapte. Averea 
mea îți aparține. 


Chiar când îi este în primejdie viața, 
niciodată să nu lovească cineva pe-o femeie, 
pe-un ascet, pe-un preot sau pe un copil; 
dar mai ales pe cei ce se încred în el. 


Caracterul nu se schimbă prin povață; 
apa, oricât de fierbinte ar fi, tot se răcește 
după ce o iei de pe foc. 


În Mahabharata este vorba despre cinci 
feluri de morţi vii: cel sărac, cel bolnăvicios, 
cel prost, cel pribeag și cel care veșnic servește. 


Cei înţelepţi să nu-și dea fata după cei 


care stau departe, după cei fără învățătură, 
după cei libertini și după cei care n-au nimic. 


Adevărata casă nu e casa, ci soția. Unde 
stă soția, acolo este și casa, fie chiar și la 
rădăcina unui copac. 


Acela în a cărui casă nu se află o mamă 
sau o soţie care să-i vorbească cu iubire, să 

se ducă în pustietate; căci casa aceluia este 
asemenea unui pustiu. 


Trebuie să te aștepți: la câștig, dacă ai 
vaci; la ispășire, dacă ai duhovnic; la nesta- 
tornicie și capricii dacă ai femeie; la primej- 
die din partea rudelor. 

Elefantul omoară chiar când atinge, șar- 
pele chiar când miroase, regele chiar când 
râde, omul rău chiar când cinstește. 


Și şarpele care nu-i veninos trebuie să-și 
ridice creasta; veninos sau nu, creasta ridi- 
cată insuflă groază. 


Pentru a distruge pe dușman nu se află 
buruiană mai vrăjită decât vorba blândă. 
Oare iarna lotusul nu se ofilește din pricina 
căderii line a zăpezii€ 


Un singur cusur are țara străină: că te 
prigonesc cei de-un neam cu tine! 


V. Fapta nechibzuită 


Cel care n-a văzut bine, n-a înțeles bine, 
n-a auzit bine și n-a cercetat bine, acela să 
se ferească să acționeze. 

Cum se scutură florile frumoase ale 
primăverii când le bate vântul rece, așa se 
macină zi cu zi mintea celor înzestrați cu 
minte din cauza grijii pentru familia care-i 
împovărează. 


Se pierde și mintea celui înzestrat cu o 
inteligență mare, când omul n-are noroc şi 
trebuie să se gândească necontenit la unt, 
sare, ulei, orez, îmbrăcăminte și lemne. 

Până și călugărul rătăcitor — care trăiește 
singuratic, după ce și-a părăsit casa, și care 
bea cu pumnul — e mânat pe lumea aceasta 
de dorințe. lată un lucru ciudat. 


Planurile şerpilor, ale ticăloșilor și ale 
tuturor celor răi la suflet nu se împlinesc 
cum vor ei; așa se face că mai dăinuieşte 
lumea asta. 


Casele pier prin sfadă, prietenia prin bâr- 
feală, țările prin regi, gloria omenească prin 
fapte rele. 


Orbul, ghebosul și prințesa cu trei sâni: 
aceștia au izbândit în ciuda relei lor purtări, 
fiindcă destinul le era prielnic. 

Cine întreabă mereu pe unul și pe altul, 
cine ascultă totdeauna, cine nu uită nimic, 
aceluia mintea i se deschide ca floarea de 
lotus la razele soarelui. 


Omul să nu mănânce singur un lucru plă- 
cut, să nu vegheze singur când ceilalți dorm, 
să nu pornească singur la drum și să nu chib- 
Zuiască singur la ceea ce trebuie să facă. 


După cum este credința cuiva despre o 
povață, despre un loc de pelerinaj, un zeu, 
un prezicător, un învățător, tot așa e și iz- 
bânda aceluia. 


Aforisme selectate după Panciatantra 
tradusă din sanskrită 

de Th. Simenschy, 1969; 
confruntate de noi 

cu versiunea engleză 

a lui Arthur W. Ryder, 

apărută la Chicago, 1925 


Sankara 
Calea către 
iluminarea discipolului 


A va trebui să explicăm învățătura 
căii eliberării acelora care tânjesc după 
eliberare, înzestrați cu ardoare și credință. 


Aceasta este calea eliberării: cunoaşterea 
lui Brahman. Pe aceasta o voi explica iar și 
iar — atât [cât va fi nevoie] să fie statornic 
dobândită de discipolul care este detașat de 
toate cele trecătoare, obținute prin alte mij- 
Joace [decât prin cunoaștere], care renunță 
chiar și la fii, la averi, la lumi, care a obținut 
starea de paramahamsa a ascetului rătăcitor, 
care este statornic în răbdare, [și posedă] 
autocontrolul și compasiunea celui înzes- 
trat cu calităţile discipolului ce sunt cunos- 
cute din sâstre' celui care este purificat, care 


! Găstra (Shastra): învățătură, manual. Termen de- 
semnând Vedele şi toate textele sacre în acord cu acestea. 

este un brahman și se înfățișează înaintea 
maestrului după maniera cuvenită, care este 
examinat după naştere, karmă, profesie, 
cunoașterea Vedei, descendență. 


Nu este o altă cale de a obține cunoaș- 
terea decât de la maestru, căci în śrutis’ stă 
scris: 

„Dar calea ţi-ova spune maestrul” 

(Chând.Up. IV, 14. 1). 

„Numai știința aflată de la învă- 
țător duce al desăvârșire” 

(Chānd.Up. IV. 9. 3). 

„Maestrul este cel care conduce 

corabia, adevărata cunoaştere este 

corabia.” 


Când maestrul judecă după anumite 
semne dacă discipolul nu a dobândit Cunoaș- 
terea, el trebuie să înlăture cauzele care fac 
imposibilă Cunoașterea — lipsa faptelor bune, 
delăsarea, lipsa unei cunoașteri prealabile și 
statornice privind discriminarea între cele 
veșnice și cele trecătoare, grija față de spu- 
sele oamenilor, mândria castei etc. — prin 
argumente și atitudini contrare acestor 


1 Sruti (shruti): scriptură, text relevat, auzit /ascul- 
tat direct de la divinitate. Textele vedice Samhita, 
Brahmana, Upanișadele. 


- 91 — 


cauze, așa cum sunt [arătate] în srutis-uri 
și smrtis-uri, precum lipsa de vanitate, cal- 
mul, non-violența, abținerea de la jigniri și 
prin alte reguli ale stăpânirii [de sine], care 
nu sunt de natură opusă Cunoașterii. 


Discipolul trebuie să dobândească adevă- 
rata modestie, [care este de asemenea] o cale 
spre dobândirea adevăratei cunoașteri. 


Maestrul știe să cântărească argumen- 
tele pro și contra, este înzestrat cu înţelegere, 
memorie, calm, stăpânire de sine, compasi- 
une, har etc.; el este perfect, stăpân pe ști- 
ința tradițională, detașat de plăcerile vizibile 
sau invizibile, a renunțat la toate ritualurile 
și căile lor de realizare, este cunoscător al 
lui Brahman, stabilit în Brahman, duce o 
viață curată, fără de greșeli precum: înțelep- 
ciunea, mândria, răutatea, gelozia, minciuna 
egoismul, interesul propriu etc.: [maestrul] 
se folosește de cunoaștere doar pentru a 
veni în ajutorul celorlalți. Înainte de toate, 
el trebuie să-și înveţe discipolul astfel: 

„La început, dragul meu, Acesta 
era doar Fiinţă (sat) una singură” 
(Chan4.Up. VI. 2.1.). 
„Sinele însuși este Totul.” 
(Chānd. Up. VII. 25.2.). 


-92 — 


„Este Brahman, este Totu!” 
(Brh.Up. 11.5.1.). 
„Atman, doar unul, a fost la înce- 
puturi acest Univers” 
(Ai. Up. 1.1.1.). 


Și după ce l-a învățat toate acestea, el 
trebuie să-l ajute [pe discipol] să deprindă 
[cu ajutorul srutis-urilor] toate cele care îl 
fac distinct pe Brahman: 

„Sinele (Atman) dezbărat de rău” 
(Chānd.Up. III.7.1.). 
„Brahman cel din fața ochilor și 
neascuns privirii” 
(Brh.Up. 111.4.1.). 
„Nu, nu” (neti, neti) 
(Brh. Up. 11.3.6.). 
„Nici subtil, nici de natura unui 
atom” 
(Brh.Up. II1.8.8.). 
„Despre Sinele (Atman) acesta [se 
spune] numai „nu, nu” (neti, neti)” 
(Brh. Up. 111:9.26; IV2.4.). 
„El este Văzătorul nevăzut” 
(Brh.Up. II1.8.1.). 


Maestrul ar trebui să spună: Adevărul 
Suprem este Atman este Unul, deși prin 
ignoranță poate părea mai mulți. Dualitatea 

se află în ignoranță şi de aceea Scripturile 
(Srutis) condamnă ideea că [Atman] este 
diferit de [Brahman] spunând: 
„Numai dacă ar părea un altul, 
atunci unul l-ar vedea pe celălalt.” 
(Brh.Up. 1.3.13.). 
„Petrece din moarte în moarte cel 
care parcă vede feluritul.” 
(Brh.Up. IV4.19.). 
„Aşa cum printr-un singur bul- 
găre de lut, dragul meu, se poate cu- 
noaşte tot ce e de lut, iar feluritele 
prefaceri sunt ceva ce atârnă de vor- 
bire, o denumire [ce este falsă]” 
(Chand.Up. VI.1.4.). 
„lar cel care meditează la zeitate 
ca fiind altcineva: „Alta este ea și al- 
tul sunt eu”, acela nu știe” 
(Brh.Up. 1.4.10.). 


Și [aceeași concluzie este obținută] din 
pasajele din srutis-uri care stabilesc non-dua- 
litatea, de pildă: 

„La început, dragul meu, Acesta 
era numai Fiinţă (sat), una singură, 
fără de al doilea” 

(Chānd. Up. VI.2.1.). 

„Dar când totul a devenit una cu 
Sinele său, atunci cu ce și pe cine să 
miroasă€” 

(Brh.Up. 11.4.14.). 

„[Atunci] unde este confuzia și 
durerea [pentru acela care percepe 
Unitatea)?” 

(șa. Up. 7.). 


Când ignoranța a fost smulsă cu ajuto- 
rul scripturilor și raționamentului, cunoaș- 
terea celui care vede cel mai înalt adevăr este 
stabilită chiar în acela care este descris după 
cum urmează: 

„Fără înăuntru și fără afară” 
(Brh.Up. 11.5.19.). 
„[Acest Brahman este] în exterior 
şi în interior, nenăscut.” 
(Mund.Up. 11.1.2.). 
cel care, precum o bucată de sare, 
„E pe de-a-ntregul numai cunoaş- 
tere” 
(Brh.Up. IV.5.13.). 
în omogenul Atman care este atotpă- 
trunzător precum eterul. Nu este admisibil 
ca [în Atman] chiar și o urmă de impuritate 
să apară din diferența dintre obiect și mij- 
Joace ale acţiunii, creație și disoluție etc. 

Acela care doreşte să atingă contempla- 
rea Adevărului Suprem trebuie să renunţe 
la încincita dorință: dorința de fiu, de avere, 
de lumi etc., care îşi are originea în falsa 
concepție despre stadiul de viață, castă etc. 
Cum acesta se opune cunoașterii corecte, 
se poate admite raționalitatea negării teo- 
riei diferenței dintre Atman și Brahman. 
Darnici o altă concepție opusă nu maiexistă, 
căci prin sastre și prin argumente logice a 
fost arătat că Unicul Atman nu este supus 
samsarei. Nu se poate susține teoria că focul 
este rece și că trupul nu îmbătrânește și este 
nemuritor. Așadar, dacă toate ritualurile și 
instrumentele lor de realizare, precum în- 
vestirea cu cordonul sacru, sunt rezultatul 
ignoranței, atunci să se renunţe la acestea 
de către cel care este stabilit în contempla- 
rea Adevărului Suprem. 


Fragmente din Cartea celor o mie 

de învățături („Upadesha Sahasri”) 

de Sankaracharya. Traducere din lb. sanskrită 
de Florina Dobre şi Vlad Șovărel 

(Edit. Herald, 2001). 


Ramprasad’ 
Cânturi devoționale 


Deşertăciunea vieții de după viață 
ste chiar speranța speranțelor venirea pe 
lume; și totul se sfârşeşte cu venirea... 
M-ai hrănit cu frunze nim/amare nu- 

mindu-le zahăr, amăgindu-mă cu vorbe. 

Maică, în lăcomia mea pentru dulciuri, 
mi-am petrecut toată ziua strâmbându-mă 
de amărăciune. 

Maică, m-ai aruncat în lume, zicând: „să 
ne jucăm” M-ai înșelat, și-n jocul în care 
mi-ai jucat speranța, pierdut-am tot. 

Ramprasad spune: În jocul de-a lumea, 
ceea ce era să fie a fost. Acum, la scadență, 
luându-ți copilul la sân, pleacă! 


! Ramprasad (secolul XVIII) este originar din 
Bengal. A scris poeme și parabole devoționale (genul 
„Kirtan”), adresate către Shakti, adică energia crea- 
toare, care, sub diverse nume, este consoarta lui Șiva; 
iar poetul o numește „Maică” 

Se încrede în Kali, 
prin urmare ea îl uită 


Maică, tu eşti în inima mea. 

Zeiţă întunecată, cine spune că ești în 
inima meag Eşti o fecioară cu inima împie- 
trită, o deziluzie păguboasă. Prin câte cu- 
tremure mă faci să trec! În timpul adoraţiei, 
tu iei toate cele cinci forme. Pe cel ce ştie că 
toate Cele Cinci sunt Una din el, Maică, nu-l 
vei uita. Pe cel ce știe și se delasă cu totul 
Ție nu-lvei ajuta! Darcine ar accepta sticla 
când știe valoarea auruluie 

Prasad spune: Inima mea are chiar culoa- 
rea lotusului. Tu, zidind cele cinci în unul, 
dansează și rămâi în mintea mea! 


Somnul morţii sufletului 


Adormit de dorinţe, tu nu te mai trezești. 

Moale e patul timpului în care te-ai cui- 
bărit! Crezi oare că niciodată nu vor mai 
veni zorile, să te scoată din această noapte 
a fericirii€ 

Dorinţa doarme în genunchii tăi ca o 
stricată, și tu nu te urnești de lângă ea. Ai 
tras plapuma speranţei peste tine, acope- 
rindu-ți şi fața, și n-o mai scoţi afară. Iarna 
şi vara la fel, tu rămâi așa, straiele tale îmbâc- 
site nu le mai clătești. Ai băut vinul avuţiilor 

lumești și ameţeala te ține jos. Zi și noapte 
cu mințile duse, nu mai rosteşti numele Kali. 

Nebunule Prasad, nebun fără seamăn, tu 
nu-ți mai saturi foamea de somn. În acest 
somn al tău va veni marele somn, când nu 
te vei trezi, de aceea strigăm și strigăm. 


Traducere după antologia Bengali 
Religious Lyrics; Sakta, Calcutta 1923 (V.A.) 


Narada și pricopseala vieții’ 


arada meditează în singurătatea 
No El este un pustnic cu viață 
sfințită. Prin austerități prelungite și prac- 
tici devoționale, el a câștigat bunăvoința 
lui Vishnu. 

Într-o zi, Vishnu, zeul suprem, drept răs- 
plată față de discipolul ideal, se arată în 
fața sihăstriei lui Narada. Zeul s-a arătat 
prin foșnetul unui copac, în fața căruia 
meditează sfântul. Sub ochii contempla- 
tivi ai lui Narada, copacul a început să frea- 
măte din tot frunzișul său. Aceasta este 
vestirea lui Vishnu. 

„Spune o dorință și ţi-o voi împlini! zice 
Vishnu prin foșnetul frunzelor.” 


! Istoria ascetului Narada provine din scrierile 
străvechi Matsya Purana. Există și variante medie- 
vale, și variante moderne. Una dintre ele este trans- 
misă de Sri Ramakrishna; pe aceasta o redăm aici. 

„Ce altă dorință aș avea, decât să cunosc 
taina cuprinsă în Maya! ta€” 

„Fie! Du-te mai întâi şi adu-mi niște apă.” 

Căci soarele arzător pălea, și amândoi 
s-au simțit însetați, zeul și ucenicul ideal. 

La o oarecare distanță, în lumina orbi- 
toare, zăriră acoperișurile de paie ale unui 
biet cătun. Vishnu întrebă: „Vrei să te duci 
acolo și să-mi aduci nițică apă” 

„O, Stăpâne, desigur”, răspunse sfântul, 
și o porni către colibele ce se aflau în depăr- 
tare. Zeul se întinse la umbra unei coaste 
stâncoase, așteptându-l să se întoarcă. 

Ajuns la cătun, Narada bătu la cea dintâi 
ușă. Îi deschise o fecioară frumoasă, și sfân- 
tul trăi ceva ce nici nu visase vreodată până 
atunci: farmecul ochilor ei. Ei semănau cu 


! Maya se traduce literal prin „aparență” sau iluzie. 
Maya înseamnă lumea aparențelor, a formelor vizibile, 
lume în permanentă schimbare pe care non-iluminatul 
o consideră singura realitate și se cufundă în ea cu 
plăcere, cu suferință, cu inconştienţă. 

Maya este și „vălul magic ce-l ascunde pe Dumne- 
zeu privirii” (].Brosse). Este puterea prin care divinita- 
tea plămădește formele pe care le vedem. Creatoare, 
înșelătoare, vitale. Când traducem Maya prin Iluzie, 
mai mult avertizăm că există o lume nevăzută care 
face presiuni asupra celei văzute. 

Destinul uman, ca totalitate a posibilităților exis- 
tențiale, conține multe scenarii iluzorii, sub care se 
ascunde enigma sufletului. (VA.) 

aceia ai Stăpânului și prietenului său divin. 
Stătu locului și privi. Uită pur și simplu pen- 
tru ce venise acolo. Fata, binevoitoare și ne- 
vinovată, îi spuse bun venit. Glasul ei fu ca 
clinchetul lanțului de aur de la gâtului lui. 
Mișcându-se ca într-un vis, el intră pe ușă. 

Cei din casă se arătară plini de respect 
față de el, fără a fi însă nicidecum sfioși. Îl 
primiră cu toată cinstea, ca pe un om sfânt, 
dar parcă nu ca pe un străin, ci mai degrabă 
ca pe o cunoștință veche și venerabilă, care 
lipsise vreme îndelungată. Narada rămase 
cu ei, impresionat de purtarea lor veselă și 
nobilă și simțindu-se ca la el acasă. Nimeni 
nu-l întrebă de ce venise; părea că e unul 
de-al lor din vremuri imemoriale. 

După câtva timp, el îi ceru îngăduință 
tatălui de a se căsători cu fata, ceea ce toți 
ai casei așteptară cu cea mai mare nerăb- 
dare. Deveni un membru al familiei și îm- 
părți cu ei poverile străvechi și desfătările 
simple ale unei gospodării țărănești. 

Trecură doisprezece ani; avu trei copii. 
Când socrul său muri, el deveni capul gos- 
podăriei, moștenind averea și sporind-o, 
îngrijind vitele și cultivând ogoarele. 

În al doisprezecelea an, anotimpul ploios 
a fost neobișnuit de violent: râurile se um- 
flară, de pe coline se năpustiră torenţi și 

sătucul fu inundat de o viitură neașteptată. 
În timpul nopții, colibele de paie și vitele 
fură luate de ape și toată lumea fugi. 

Ținându-și soția cu o mână, cu cealaltă 
conducându-i pe doi copii, iar pe cel mai mic 
purtându-l pe umeri, Narada porni în mare 
grabă. Croindu-și drum prin întunecimea 
ca de smoală, biciut de ploaie, el înainta cu 
greu prin noroiul alunecos, șovăind în mij- 
locul apelor învârtejite. Povara era peste 
puterile lui și abia pășea în șuvoiul care-i 
izbea cu putere picioarele. La un moment 
dat, când se poticni, copilul îi alunecă de pe 
umeri şi pieri în noaptea vuitoare. Cu un 
strigăt deznădăjduit, Narada îi dădu dru- 
mul copilului mai mare, încercând să-l prindă 
pe cel mai mic, dar era prea târziu. Între timp 
viitura îi luă la vale pe ceilalți doi şi chiar 
înainte ca el să-și poată da seama de neno- 
rocire, i-o smulse de alături și pe soția lui, îl 
seceră şi pe el și-l azvârli cât era de lung în 
torent, ca pe o buturugă. 

În nesimţire, Narada fu aruncat în cele 
din urmă pe un mal stâncos. După ce-și veni 
în fire, deschise ochii asupra unei întinderi 
nesfârșite de apă noroioasă. Nu-i mai rămâ- 
nea decât să plângă. 

„Fiul meu!” — auzi Narada o voce fami- 
liară care aproape îi opri bătăile inimii. „Fiul 

meu, unde este apa pe care te-am rugat să 
o aduci Am așteptat aici mai bine de o 
jumătate de ceas.” 

Narada se înfioară. Vede că se află în fața 
sihăstriei sale, în fața copacului cu frunzișul 
fremătător, care parcă arde sub soarele de 
amiază. Și aude, din frunziș, șoapta zeului: 

„Înţelegi acum taina Maya?” 


Mahatma Gandhi 


Aforisme 
și reguli de aur 


Calea iubirii 


O de știință spun că fără forța de 
coeziune dintre atomi care ține înche- 
gat globul pământesc, el s-ar sparge în bu- 
căți și noi am înceta să mai existăm. Așa 
cum există o forță de coeziune în materia 
oarbă, tot astfel ar trebui să existe și în fi- 
ințe. Numele acestei forțe de coeziune din- 
tre vii este Dragostea. Dragostea dintre tată 
și fiu, dintre frate și soră, dragostea dintre 
prieteni. Trebuie să învăţăm să folosim 
această forță dintre toate ființele și folosi- 
rea ei constă în cunoașterea lui Dumnezeu. 
Unde este dragoste este viață. 


Am aflat că viața persistă și în mijlocul 
nimicirii, de aceea trebuie să existe o forță 
mai mare decât nimicirea. Numai condusă 

de această lege o societate poate fi înțeleasă 
Și viața merită trăită. 

Şi dacă aceasta este legea vieții ar trebui 
să lucrăm la ea în fiecare zi a vieții noastre. 
Oriunde există dizarmonie, oriunde există 
un inamic, să cuceriți cu dragoste. În mo- 
dul acesta direct, eu am procedat toată 
viața. Asta nu înseamnă că mi-am rezolvat 
toate problemele. Am aflat doar că legea 
dragostei oferă soluţii, pe când legea entro- 
piei niciodată. 


Cred că suma energiilor totale ale 
umanității este în creștere, nu în scădere; și 
acest lucru este rezultatul clar, chiar dacă 
inconștient, al faptului că legea dragostei 
lucrează. Faptul că omenirea există încă, ne 
arată că forța coeziunii este mai puternică 
decât forța distructivă, forța centripetă mai 
puternică decât forța centrifugă. 


Toți maeştrii au predicat această lege. 

Dacă Dragostea n-ar fi fost legea vieții, 
viața n-ar fi rezistat în mijlocul morții. 
Viața este un triumf perpetuu în fața mor- 
mântului. Dacă există o diferență între om 
și animale aceasta este recunoașterea pro- 
gresivă a legii de către om și aplicarea ei în 
viața personală. 


— 106 — 


Toţi sfinții lumii acesteia, antici sau 
moderni, au fost în armonie, fiecare, cu lu- 
minile Legii Mari (Dharma). Faptul că ani- 
malicul din noi pare să câștige uneori, ușor, 
o victorie nu contrazice legea. Arată numai 
greutatea de a o pune în practică. 


Cea mai sigură regulă de conduită este a 
face apel la afinități când vrem să facem un 
serviciu, a nu miza pe afinități când căutăm 
un drept pentru noi înșine. 


Trebuie să lărgim cercul dragostei noastre 
până ce aceasta îmbrățișează satul întreg; 
satul la rândul lui îmbrățișează districtul, 
districtul provincia, și așa mai departe până 
când orizontul dragostei noastre ajunge 
hotarul lumii. 


Nu am altă armă pentru a exercita in- 
fluență asupra cuiva decât dragostea. 


Refuz să suspectez în vreun fel firea 
umană. Trebuie să fii hotărât să răspunzi 
tuturor acțiunilor în mod prietenesc, nobil. 


Dragostea niciodată nu cere, mereu dăru- 
iește. Dragostea, chiar dacă suferă, niciodată 
nu are resentimente, niciodată nu se răzbună. 

Formele sunt multe, însă spiritul este 
unic. Cum poate fi oportună distincția din- 
tre înalt și jos când există o unitate funda- 
mentală atotcuprinzătoare a diversității€ 
Și acest fapt îl poți întâlni la fiecare pas în 
viață. Scopul final al religiilor este să reali- 
zeze esenţialul unic. 


Regula de aur a conducerii este tole- 
ranța mutuală, având în vedere că nicio- 
dată oamenii nu vor gândi la fel și mereu 
vom vedea adevărul fragmentar, din dife- 
rite unghiuri. Conștiința nu înseamnă ace- 
lași lucru pentru toți. În timp ce conştiinţa 
este un ghid pentru fiecare individ în 
parte, impunerea acestei determinări pen- 
tru toți va fi un amestec de neacceptat pen- 
tru libertatea de conștiință a fiecăruia. 
Chiar și între cele mai virtuoase persoane 
există diferențe de opinii. Singura regulă 
dreaptă de a conduce într-o societate civili- 
zată este toleranța. 


În încercarea de a cerceta vechile comori 
ale culturii antice am avut revelația faptu- 
lui că tot ceea ce este permanent în cultura 
hindusă poate fi găsit în învățătura lui 
Ilisus, Mohamed, Zoroastru. 


-108 - 


Cred în adevărul fundamental al marilor 
religii ale lumii. Cred că ele au fost necesare 
popoarelor în care s-au revelat. 


Calea non-violenţei (ahimsa) 
sau ultima violență 


Non-violenţa (ahimsa) este legea speciei 
umane, așa cum violența este legea dobitoa- 
celor. Spiritul se găsește și în fiare, dormind, 
însă ele ascultă doar de legea forței fizice. 
Demnitatea umană cere ascultare de o lege 
mai înaltă — a spiritului. 


Am avut curajul de a pune înaintea 
Indiei străvechea lege a sacrificiului de sine. 
Înțelepții (rishi) care au descoperit legea 
non-violenței în mijlocul violenței au fost 
genii mai mari decât Newton. Și au fost 
luptători mai mari decât Wellington. Știind 
să folosească armele, ei și-au dat seama de 
inutilitatea acestora și au crezut în salvarea 
acestei lumi a pierzaniei nu prin violență, 
ci prin non-violență. 

Îmi doresc ca India să recunoască că are 
un suflet nepieritor și că acesta se poate 
ridica victorios deasupra oricărei slăbiciuni 
fizice și că poate înfrunta orice context fizic 
din lume, uneltirile oricărei uniuni de state. 

Non-violența este primul paragraf al 
convingerilor mele. Și este de asemenea 
ultimul articol al crezului meu. 


Non-violența este o forță activă a celei 
mai înalte ordini. Este forța sufletului, pu- 
terea dumnezeirii în noi. 


Viaţa nu este în întregime guvernată de 
logică. Viața însăși implică diferite forme de 
violenţă, iar noi trebuie să alegem calea ul- 
timei violențe. 


Puterea de a ucide nu este esenţială în 
apărare; trebuie să ai puterea de a muri. Când 
un om este pregătit total să moară, nu mai 
are nici cea mai mică dorinţă violentă. Faptul 
că dorința de a ucide este invers proporțio- 
nală cu dorința de a muri am considerat-o ca 
pe o axiomă. Şi istoria este plină de pilde în 
care oameni murind cu compasiunea pe buze 
au convertit inimile inamicilor lor. 


Taina 


Toate păcatele se fac în secret. În mo- 
mentul în care ne vom da seama că Dum- 
nezeu este martorul chiar și al gândurilor 
noastre, atunci vom fi liberi. 

Un pacient se poate îmbolnăvi ca să-și 
îngăduie boala. Dacă face acest lucru este 
propriul lui dușman. 


Mărturisirea greşelilor este ca o perie 
care curăță murdăria și lasă suprafața mai 
curată ca înainte. 


Vrem să tratăm trupul mai curând decât 
sufletul. Multitudinea de spitale și medici 
nu este un semn de veritabilă civilizaţie. 


Mijloacele şi scopurile sunt convertibile, 
în filosofia mea de viaţă. 


Splendoarea primăverii se vede în fiecare 
pom înflorit. 


Fiinţele umane finite niciodată nu vor 
cunoaște în totalitate Adevărul și Dragos- 
tea, care sunt infinite. Știm însă destul 
pentru a ne călăuzi în viață. Putem greşi 
uneori dureros. Însă omul este o ființă care 
se guvernează singur și aceasta include 
atât puterea de a face greșeli, cât şi pe aceea 
de a le repara. 

Rugăciunea 

Am început cu necredința în Dumnezeu 
și în rugăciune, și până în târziul vieţii 
n-am simţit altceva decât un gol în viață. 
Dar la acest stadiu am realizat că așa cum 
hrana este indispensabilă pentru trup, ru- 
găciunea este indispensabilă pentru suflet. 
De fapt, hrana pentru trup nu este așa de 
necesară cum este rugăciunea pentru suflet. 


Privarea de hrană este adesea necesară 
pentru a ține trupul sănătos; doar privarea 
de rugăciune este îmbolnăvire. 


Este mai bine, în rugăciune, să ai inima 
fără cuvinte decât cuvinte fără inimă. 


Maxime selectate din antologia alcătuită 
de K. Prabhu și U. Rao: 

The Mind of Mahatma Gandhi, 

Madras 1946. 

Amita Bhose 
Dragostea 
dintre Krishna și Radha 


Zorile inimii 

Într-o zi, Hari!, fiul lui Nanda, stând la 
umbra unui copac cu toți prietenii săi și 
păzindu-și cireada, spuse, după un răstimp 
de tăcere, cu privirea îndreptată spre priete- 
nul său Subal: 

— Ci spune-mi, prietene, ce să mă face 
De ce inima mea e așa de înflăcărată Nu mai 
pot răbda. Cunoşti oare răul care-mi macină 
ființa? Apleacă-ți urechea la vorbele mele, 
deslușește frământarea ce mă stăpânește. 

— Inima ta suferă, îi răspunse Subal. Ce 
aș putea să-ți spun mai multe O minunată 
vedenie s-a înfățișat ochilor tăi. 

! „Slăvitul”, „Cel care înlătură suferințele”, apela- 
tiv al lui Krishna. Mitologia indiană foloseşte un mare 
număr de porecle și epitete pentru personajele impor- 
tante. (Toate notele acestui text aparțin Amitei Bhose.) 

— Prietene, ascultă-mă cu luare aminte. 
Voi căuta a-ţi spune pe înțeles ce se petrece 
în inima mea; ceea ce văzui făcu să se nască 
în mine o frământare atât de vie, încât fu 
urmată pe dată de un soi de tulburare 
pâcloasă, arzându-mi inima ca o flacără. 
Arată-mi leacul. Ființa mea e pradă unui 
neastâmpăr dureros; nici sufletul, nici tru- 
pul nu mai cunoaște clipă de răgaz. 

leri, fără să bag de seamă, Dhaboli, vaca 
cea slabă, luând-o spre pădure pe drumul ce 
duce la cetatea lui Brikabhanu!, se rătăci. 
Nemaivăzând-o, prinsei a o căuta în multe 
locuri. Una câte una, găsii urmele copitelor 
ei prin pădurea dinspre cetate: Dhaboli se 
amestecase printre vacile altora. Ceea ce 
văzui atunci nu poate fi spus în vorbe și, pe 
măsură ce-ţi istorisesc, inima mea se umple 
de turburare: asemeni unei umbre, o văzui 
ieșind din palatul împărătesc al cetății. Era 
însoțită de o fată și ducea, sprijinind de șold, 
un ulcior de aur, nimbul frumuseţii ei stră- 
lucea asemeni miilor de mii de lune și cât de 
senină era veselia ce i se revărsa de pe chip! 
O văzui ca prin vis. Făptura-i ca o pâclă îm- 
prăștia lumina ce-mi atingea trupul. 


! Tatăl Radhei. 

O, zeule ]a4unathai, spune brahma- 
nul Chandidasa?, va veni clipa când vei 
putea pricepe ceea ce azi e o taină în 
ochii tăi. 


Ea plecă, plăsmuire de aur, lăsându-mă 
cufundat într-o turburare fără margini. Era 
înveșmântată într-un sari albastru, care nu 
putea să-i ascundă frumusețea neasemuită, 
frumuseţe asemănătoare unui fulger, ce-mi 
răsări înainte prin vălurile ce o acopereau. 
Cum s-o înfățișeze Privirile ei fără astâmpăr 
nu cunoșteau odihna. Purta podoabe mân- 
dre şi felurite; o sută de mii de albine aler- 
gau după mireasma trupului ei. Când porni, 
aflai că mersul ei domol era asemeni lune- 
cării lebedei sălbatice. Cu deplină limpe- 
zime a minţii spun că ochii mei n-au mai 
văzut o făptură așa de minunată, clinche- 
tul brățărilor de la gleznele ei, scoțând su- 
netul celei de-a cincea note muzicale?, era 
dulce ca mierea. Trecând pe drum nepăsă- 
toare, se legăna, se legăna! Îi puteai cuprinde 
mijlocul subțire ca al leoaicei, cum cuprinzi 


1 „Stăpânul neamului Jadu” 

2 În literatura medievală indiană se obișnuia ca 
poetul să-și spună numele în ultimul distih. 

3 Cea mai plăcută notă folosită în muzica indiană 
imită țipătul cucului. 

gâtul unei amfore. lată dulcea făptură pe 
care o zăriră ochii mei; când râdea, pleoa- 
pele ei picurau sute de boabe de nectar. 


Astfel se înfățișă printesa ochilor ze- 
ului Krishna, după spusa brahmanului 


Chandidasa. 


O văzui și farmecul frumuseții ei îmi 
cutremură sufletul. În clipa când mă privi, 
îmi pierdui cunoștința și lucrurile din juru-mi 
se risipiră. Mă întorsei aducând-o pe Dha- 
boli, vaca cea albă. Subal, prietene, mă asculți 
oare Când voi revedea această frumuseţe 
a lumii€ Subal, prietene, mă auzi Ah! Cine 
ar putea înțelege durerea mea€ Sunt atât de 
descumpănit când, dintr-odată, îmi amin- 
tesc de această întâmplare, cui aș putea să 
i-o povestesc De ieri, un lucru nelămurit, 
născut din străfundul sufletului meu, îmi 
chinuie mintea. Nu mai știu ce-i foamea și 
setea, istovul se îndepărtează de mine când 
mă întind la hodină, visez mereu același vis 
și ades sufletul meu e cuprins de jale. Ce se 
află în inima mea mistuită de durere, țintu- 
ită de această săgeată? Fiinţa mea e asemeni 
unui elefant furios. Această stare răstoarnă 
armonia sufletului meu. 

O, print al dragostei, spune Chandi- 
dasa, ascultă-mă cu luare-aminte: ai s-o 
vezi din nou, ai s-o atingi cu mâinile tale, 
nu te îndoi de spusele mele. 


Privirea acestei ființe fără seamăn izbuc- 
nea precum fulgerul dintre nori. Ea se ames- 
tecă printre femeile ce o însoțeau. Prietene, 
niciodată de-a lungul vieții nu mi s-a arătat 
o astfel de minune. Purta un șirag de perle; 
privirea ei vorbea în culori și graiuri fără 
număr; viespea zbura, cu un zumzăit ase- 
meni unui dangăt de clopot, drept spre 
mireasma pe care o împrăștia trupul ei. Câte- 
odată își ridica un capăt al sariului, apoi se 
acoperea într-o clipă la loc. Se sprijinea de 
umărul unei însoțitoare cu o aplecare plină 
de gingășie și de binevoitoare luare-aminte. 
Ochii ei zâmbitori mă priviră. Prietene, su- 
fletul meu se pierdu! Culorile schimbătoare 
care-i alunecau pe trup în ritmul pașilor m-au 
vlăguit. Vârfurile degetelor ei împrăștiau 
raze de lună. Ea ucide sufletul celor asupra 
cărora cade privirea-i plină de strălucire! 
Săgeata acestei priviri străbătându-mi coas- 
tele, îmi pătrunse adânc în piept, fără ca 
inima mea turburată să aibă răgazul de a lua 
aminte. De cum o văzui fui pierdut. 

Chandidasa spune: Vederea ei te-a 
fermecat, nu ai nici o altă boală. 


Cum trecea pe drum, o văzui, sprijinită 
de umărul prietenei. Spiritul lui Madana’, 
unduia întregu-i trup. Priveam cu fața lumi- 
nată de un zâmbet. Spune-mi, cine este acea 
ființă minunată, o, prietene al sufletului 
meu! Să-mi fie dată dragostea ei! Șiragul cel 
lung de mărgăritare albastre, căzându-i de-a 
lungul veșmântului, îi încorona frumuse- 
țea, precum puzderia de stele înconjoară 
cornul lunii abia răsărite. Sânii ei erau două 
cupe de aur răsturnate; cum i-o fi meșteșu- 
git Atoatefăcătorule Ah, facă-se ca ea să-mi 
dea prinosul ei și al întregii fericiri ce-i um- 
ple inima! 


Chandidasa zice: Poţi să-i ceri oare 
acest har? Râsulei îți ia ochii aidoma scli- 
pirii fulgerului ce sperie întunericul. 


Văzui cu ochii mei această minune îm- 
podobită cu toate odoarele și, pe când pri- 
virile îmi erau ațintite asupră-i, fulgerul 
ochilor ei sclipi; într-o clipă simții că răbda- 
rea mea nu mai era răbdare. O, dragul meu 


1 Zeul dragostei, Kamadeva. 

prieten, privirea îi era plină de vrăji care-mi 
luară minţile și pricepui că pe lume nu i se 
află pereche. Chipul ei, asemeni lunei, era 
o mreajă a dragostei. Își sărută capătul ple- 
telor, apoi, răsucindu-se în două rânduri ca 
să le apuce, și le adună pe ceafă. Cu un de- 
get se silea să-și țină sariul ce-i luneca și în 
fața acestei priveliști orice muritor ar fi sim- 
țit cum cade pradă ispitei și Madana însuși 
trebuie că era întunecat de dorință. Cu ce 
să-mi îmbărbătez inima€ Această tânără 
care-mi ieși în cale cu părul lăsat pe spate, 
pe malul râului, m-a lăsat fără nici o supă- 
rare. Părul ei părea un șarpe. Oare nu-i e 
teamă să poarte un șarpe? Era atât de fru- 
moasă și de curată! Dinţii ei te duceau cu 
gândul la șiraguri de perle și când râdea, din 
gura ei parcă ieșea luna. Ah! Sufletul meu 
înnebunește; frumuseţea ei a făcut ca inima 
mea să freamăte, oglindindu-se în ea! Nu 
mi-a mai rămas decât bietul înveliș trupesc, 
căci sufletul a fugit cu Preaiubita mea. 


Își va afla mântuirea dacă o vede 
încă o dată, zice brahmanul Chandidasa. 


O văzui, trecând pe drum, când ziua se 
îngâna cu noaptea; ochii mei simţiră o mul- 
țumire desăvârșită. Nu putui s-o recunosc, 

nu știam cine este. Bunul meu prieten, cine 
ar fi îndrăznit să privească în față o astfel 
de minune? Frumuseţea sariului ei nu adă- 
uga nimic nurilor, ci frumusețea ei mărea 
farmecul podoabelor ce le purta. Avea un 
inel la inelarul stâng, iar în mâini ducea un 
blid de aur. Cărarea care-i despărțea părul 
era colorată la capăt cu purpură!; ochii îi 
erau desenaţi cu kKajal?; nările îi erau îm- 
podobite cu perle; sariul albastru, care-i 
stătea atât de bine, lăsa se să zărească un- 
duirea liniilor trupului. Ah! Ce se întâm- 
plă oare cu inima mea€ Așa mi-a fost scris: 
să-mi închin viața picioarelor acestei mi- 
nuni! Sânii ei rotunjiți ca niște coline stau 
ca două cești de aur pe pieptul ei. Ochii îi 
alunecau lin; mersul îi era ușor. Ea nu cu- 
tează a-și opri mai îndelung ochii asupra 


! Femeile căsătorite își vopsesc cărarea cu un praf 
purpuriu. 

? Rimel de pleoape. 

3 Odinioară, femeile obișnuiau să poarte diferite 
podoabe la nas. O variantă este de formă inelară și se 
trece prin aripa nazală. Alta se compune dintr-un 
diamant sau o piatră prețioasă ce se fixează cu un șu- 
rub în aripa nazală, asemeni unui cercel. O altă formă 
constă într-o perlă ce se atârnă de mijlocul nasului. 
Cea mai complicată: inelul de la nas este legat cu un 
lănțișor de un alt inel prins de pavilionul urechii, am- 
bele inele fiind bătute cu pietre prețioase. 

mea, din bunăcuviință față de însoțitoare. 
Mișcările îi erau cu neputinţă de zugrăvit; 
cum aș putea eu să le înfățișeze Mergea 
liniștită. Ah! Cine-i oare acel bărbat fericit 
căruia i-a fost hărăzită de soție după înde- 
lungi rugăciuni către soțul Urnei!, spre a 
o dobândi€ 


Chandidasa zice: îmi pare că trupul 
ei s-a plămădit din zeiasca licoare ce curge 
mereu; o asemenea înfățișare nu este me- 
nită să facă rău cuiva. 


Limpezimea chipului ei, frumos ca luna 
ce răsare, dădea freamăt sufletului și înfri- 
coșa întunericul. Privirile-i sunt ca săgețile 
otrăvite, care-mi străpung inima. Chiar și 
Madana se teme de ele. Ah, preaiubitul meu 
prieten, au cine a putut asemăna sânii cu 
fructul bel?€ Ei sunt mingi de aur cu care 
poți ucide un tânăr! Braţele ei coboară până 
la genunchi, lungi ca trompa unui elefant. 
Văzând-o, Madana, încurcat, nu cutează a-și 
ridica obrazul năpădit de rușine. Mijlocul 
ei este subțire precum cel al leoaicei. Crupa 
ei se rotunjește asemenea roții unui car. 


1 Shiva. 
? Un fruct rotund, de mărimea unei portocale. 

Viespile roiesc în jurul lotuşilor picioare- 
lor ei, înconjurându-le cu cercul lor viu. 
Unghiile picioarelor, colorate cu șerlac, 
strălucesc mai tare ca soarele. 


Nu eram în stare să-i privesc trupul, 
zice Chandidasa. 


O, prietene, spune-mi cine e tânăra aceasta 
cu obrazul auriu O văzui când se scălda la 
ghat!. Acultă, o, Subal, bunul meu prieten, 
păstor al tainelor mele, ascultă dar să ţi-o 
zugrăvesc pe această tânără spălându-și tru- 
pul. Pe malul râului Jamuna, ea se așezase, cu 
picioarele încrucișate în apă, pe sariul pe 
care și-l scosese. Șiragul ei de aur se legăna 
sub sânii goi, asemenea vârfurilor muntelui 
Sumeru?. Își desfăcu frumosul păr și când, 
după baie, se ridică, îi căzu până la coapse; 
în fața acestei desimi negre, întunericul 
prinse a plânge și se duse să caute adăpost 
și mângâiere îndărătul lunii. Brățările ei, 
tăiate dintr-o cochilie de scoică, străluceau 
precum cornul subțire al lunii ce răsare pe cer 
în asfintit. Pe malul râului Jamuna ea mergea 
storcându-și sariul albastru și sufletul meu o 


1 Un loc pavat pe chei, ale cărui trepte duc în apă. 
2 Munte mitic, axis mundi. 


- 124- 


dată cu el, și de atunci pacea se ține departe 
de inima mea înfierbântată. 


O, Nagar,’ spune brahmanul Chan- 
didasa, în numele lui Bashuli?, zeița că- 
reia mă închin, află că tânăra este fiica 
regelui Brikabhanu și se numește fru- 
moasa Radha. 


Ci iată că prietenul nostru Subal luă 
înfățișarea și chipul lui Krishna și, înzestrat 
cu o frumuseţe fără seamăn, răsări ca un nor 
gros, de curând adunat pe cer. Corpul lui 
avea minunata culoare a Kajalului, a florii 
atași?. Era asemeni lotușilor albaștri. Printre 
frumuseţile de pe lume, a lui se dovedi fără 
seamăn. Harul de dragoste cu care i-au fost 
zidite membrele strălucea prin veșminte. 
Când umbla, tălpile picioarelor sale se ză- 
reau mai roșii decât hingulf. Picioarele sale 
aveau o culoare mai vie decât cea a fructelor 
bimba iar unghiile, strălucind precum zece 


1 „Bărbat înzestrat cu sensibilitate artistică” 

2? Un nume al lui Sarasvati, zeița științelor și artelor. 

3 Linum Usitatissimum. 

4 Un preparat cu mercur și sulf, de un roșu intens; 
termenul de comparație obișnuit pentru culoarea 
buzelor. 

5 Fruct mic și roșu, Momordica Monadelpha. 

lune, își trimiteau razele spre cele zece părți 
ale firii, spre miazănoapte și spre miazăzi, 
spre soare-răsare şi spre soare-apune, în sus, 
spre cer, și în jos, spre pământ. Zurgălăii de 
aur de pe cercurile ce-i înconjurau gleznele 
scoteau sunete mai plăcute decât ciripitul 
păsărilor și se potriveau minunat cu veș- 
mântul său galben. Membrele-i erau unse 
cu ciuva! și santal, iar din trupul său se răs- 
pândea mirosul moscului. Purta o ghirlandă 
făcută din toate florile ce creșteau în acea 
perioadă a anului, înfrumusețată fiind și 
mai mult de nestemate kaustubha?, din mij- 
loc. El răsări astfel, asemeni chipului lunii 
tremurând în apele Jamunei. Noblețea frun- 
ţii i-o sporeau penele acelei rase de păuni a 
căror frumusețe răpește sufletele. Cercei 
strălucitori ca soarele i se legănau în urechi. 
Buzele îi erau asemeni florii bandhuli’ iar 
dinții, ca seminţele de rodii. Cornul lunii, 
desenat pe fruntea lui cu pastă de santal, era 
înconjurat de puncte galbene de gorocionaf. 
Limpezi erau lotușii ochilor lui, desenați cu 


! Parfum pe bază de esenţă de tămâie. 

2 Nestemată unică în lume, scoasă din fundul 
oceanului, purtată de Vishnu la gât. 

3 Floarea roșie, Pentapetes Phoenicea. 

1 O vopsea naturală, de culoare galbenă, cu care 
se pune un punct pe frunte, ca element de machiaj. 

kajal, amintind umbra norului ce caută a 
împresura malul luminos al Jamunei. Două 
rânduri de perle îi mărgineau cununa în care 
nouă geme, ce închipuiau cele nouă corpuri 
cerești, erau încrustate în cercuri de coral 
lucitor. Pletele-i frumoase, împletite cu ghir- 
lande de flori, aveau moliciunea firelor din 
coada albă a vacii ciamari!. Penele de păun 
îi împodobeau creștetul. Ținea în mâini un 
fluier de bambus, cu sunet minunat. Stătea 
în picioare, cu cele trei îndoituri ale trupu- 
lui?, cu genunchiul drept ușor îndoit, cu ca- 
pul înclinat spre stânga. Privirea sa coborâtă 
era nemișcată. Zâmbetul său avea dulceața 
nectarului. Or, la vederea acestui tânăr care 
îl întrecea și pe Madana, toate femeile din 
sat se simțiră turburate. Yoghinii își uitară 
legământul yoga. Locuitorii din cetatea lui 
Brikabhanu fură cuprinși de mirare și regele 
însuși se simți răpit de o dulce ameţeală. 


Așa cântă brahmanul Chandidasa. 


Ci frumoasa Radha și nurlia Krittika’, 
însoțitoarea ei, stăteau la zăbrelele unei 


1 Vacă tibetană. Părul din coada ei se foloseşte la 
realizarea evantaielor. 

? Postura caracteristică a iconografiei indiene. 

3 Numele unei stele, utilizat în onomastică. 

ferestre din palat. Frumoasa Radha privea 
jocurile lui Subal și, din senin, simți cum 
minţile o părăsesc și-i zboară în mijlocul 
mirării și durerii tuturor celor din preajmă-i. 

— Ah, spuse ea, într-adevăr, niciodată n-a 
mai fost pe lume o atât de mare frumusețe. 
Închipuirea însăși n-ar putea-o naşte. În în- 
treaga fire, în toată lumea, niciodată o astfel 
de frumuseţe nu s-a mai aflat. De unde vine 
ea€ Cine a adus aici așa comoară Cum a ză- 
mislit Atotfăcătorul o piele atât de minunată? 

Inima nevinovată a Radhăi fu copleșită 
de minunata făptură. Radha se cufundă în 
această dragoste cu toată neștiința inimii 
ei neprihănite și pline de un dor pe care nu-l 
putea destăinui nimănui. Ochii ei, ce priveau 
tânjind, se închiseră dintr-odată, în timp ce 
dragostea o cuprindea tot mai mult. 

— Ah, spuseea, ce n-aş da pentru ca această 
ființă, către care se îndreaptă dragostea tutu- 
ror, să fie a mea! Cu ce pot s-o mulțumesc ca 
să fiu apoi numai a ei€ În toate reîntrupările 
mele i-aș cânta farmecul și aș sluji-o. 

Și grăind astfel, Radha se prăbuși fără 
simțire la pământ. Vitând de sine, tânăra 
femeie căzu și rămase așa, ca un fulger cobo- 
rât din cer. 


Așa cântă brahmanul Chandidasa. 

Mulțumită unei deslușiri șirete date de 
Krittika, mama Radhăi nu ghici pricina ră- 
ului fiicei ei și nimeni din alaiul prințesei 
nu reuși să dea de urma acestei taine. Fru- 
moasa Lalita! spuse mirată: 

— Oare de ce Radha și-a pierdut cunoș- 
tința din senin€ De-abia cu o clipă mai îna- 
inte privea jucătorii. De ce zace acum fără 
simțire€ Asta ascunde o taină pe care n-o 
pot pricepe. 

Și Krittika prinse a spune la rândul ei: 

— De ce stă întinsă, cu ochii închiși și la 
fel de nesimţitoare ca o păpuşă de lemne 

lar mama Radhăi, cu inima plină de 
neliniște, plânse cu lacrimi amare și spuse 
tuturor: 

— Ce durere pentru mine s-o văd pe fiica 
mea în starea aceasta! Repede, să alerge o 
însoțitoare să-i dea de ştire regelui că Radha 
a fost cuprinsă dintr-odată de o boală grea. 


Și Chandidasa o însoțește. 


O prietenă a Radhei plecă să caute o lăp- 
tăreasă care se pricepe la vrăjitorii și o aduse 
în palatul împărătesc. Lăptăreasa, pipăind 


! O altă însoțitoare a Radhăi. Numele ei înseamnă 
„Frumoasa” 

încheieturile bolnavei, pricepu pe dată că 
aceasta nu suferă de fierbințeală și nici de 
înrâurirea unei suflări de aer sau a unui 
duh rău. 

— Vinele ei bat lin, spuse ea, n-are fier- 
bințeală, nici vreo boală grea ca lingoarea și 
nici n-a trezit mânia vreunui zeu ori a vreu- 
nui duh rău. O, rege Brikabhanu, mă voi 
așeza în mijlocul odăii și voi pune la încer- 
care puterea farmecelor stârnind duhurile. 

Mânuindu-și stropitoarea, lăptăreasa 
rosti nenumărate descântece în timp ce 
Rama, altă însoțitoare de-a lui Rai!, legă 
grijulie o amuletă la gâtul prințesei. Nu se 
petrecu nici o schimbare și răul în fața că- 
ruia orice încercare se arătă zadarnică păru 
să crească și mai mult. Ele făcură alte încer- 
cări, îi dădură alte îngrijiri, fără însă ca sta- 
rea Radhăi să se îmbunătățească. La urechea 
ei, vracii șoptiră vorbe de vrajă, rând pe rând. 
Vrăjitoarea aprinse un foc și arse în el, to- 
pind şi rășină, o amestecătură alcătuită de 
mama el. 


Brahmanul Chandidasa cântă: Dacă 
ar fi stăpânit-o un duh rău, ar fi lăsat-o 
numaidecât. 


! Prescurtare de la Radha; numele ei din alint. 

Scamatorul zise: 

— Am arătat atâtea tertipuri, dar regele 
a fugit atât de repede încât a uitat să aducă 
cinstirea cuvenită unui om demn de cinstire. 

Așa zise el chiar în mijlocul curții. Or, o 
slujnică din palat se apropie de dânsul: 

— Vrăjitorule, spuse ea, o femeie din 
neamul regelui și-a pierdut cunoștința pri- 
vindu-te. Ea se numeşte Radha și frumuse- 
țea ei fără seamăn farmecă întreaga fire; nici 
o zugrăveală n-ar putea arăta fie și o păr- 
ticică doar din frumuseţea ei. Regele nostru 
se găseşte la căpătâiul ei. 

La auzul acestor vorbe, toți tinerii care-l 
însoțeau pe Subal întrebară: 

— Ce-a pățit oare€ În timpul cărei vrăji 
a apucat-o răul? Este fără îndoială lucra- 
rea unui duh rău care, la căderea serii, ia 
înfățișare de vrăjitor; pesemne că atingerea 
lui a speriat-o. 

— A venit o lăptăreasă care i-a dat îngri- 
jiri, mai spuse slujnica. Ea i-a numărat bă- 
tăile inimii și socoate că nu un duh rău a 
înrâurit-o. N-a putut da de capăt răului, cu 
toată silința ce și-a dat-o. 


Chandidasa zice: Asta-i lucrarea Atot- 
făcătorului. De cum îl văzu, îi și puse 
inima pe jăratec. 

— Eu știu toate descântecele și toate 
vrăjile, îi spuse scamatorul cel vestit însoți- 
toarei, prințesa este fără îndoială sub înrâ- 
urirea unui duh rău. 

— O, vrăjitorule, strigă tânăra femeie, 
dacă poți s-o vindeci, vei căpăta în schimb 
veșminte alese, daruri, odoare și atâtea ne- 
stemate și argint cât poate visa numai re- 
gele însuși. 

— Știu mijloace bune și nenumărate de 
a o scăpa, spuse din nou scamatorul. 

— Bine, bine, răspunse slujnica, plecând 
să-l găsească pe rege căruia, cu mâinile 
împreunate, îi vorbi astfel: 

— O, Maharajahule, magul care făcea 
vrăji în pragul palatului spune că ştie ne- 
numărate descântece. El știe să-i caute pe 
bolnavi de rele și să deslușească bătăile 
inimii. Socoate că un duh rău a pus stăpâ- 
nire pe prințesă, pe când ședea la fereastră 
și poate că spaima a făcut ca sufletul ei să 
se rătăcească. De bună seamă că nu poate 
fi altă pricină: mi-a spus să vorbesc de el 
Măriei Tale. 

Aceste cuvinte îl făcură pe rege nebun 
de fericire și strigă: 

— Poftiţi-l încoace pe vrăjitor, s-o aducă 
în simțiri pe fiica mea cum s-o pricepe mai 
bine. Chemaţi-l să vină încoace! 

Slujnica se întoarse în curtea palatului, 
îlchemă pe Subal și-l petrecu până în încă- 
perile femeilor, spre care vrăjitorul, cuprins 
de o mare curiozitate, se lăsă îndrumat. El 
înaintă până lângă Radha, îi numără bătăile 
inimii, rosti câteva descântece și căută să 
îndepărteze duhul. 


Chandidasa spune: Se mai află o cale, 
Subal; șoptește-i la ureche miezul Cuvân- 
tului fermecat! Numai așa se va tămădui. 


Apoi, apropiindu-se și mai mult de ea, 
vrăjitorul rosti la urechea Radhăi vorbele 
sfinte: el murmură numele fermecat al lui 
Krishna’. Krishna, cel care trăiește și domnește 
la Gokul?, este stăpân al sufletelor. Cine 
vede trupul său negru ajunge să cunoască 
miezul tuturor lucrurilor. Krishna, Krishna, 
Krishna, Krishna, Krishna, Krishna, Krishna, 
Krishna, Krishna, Krishna — aceste douăzeci 
de silabe dezvăluie forma aceea care este 
însăși desăvârșirea. Și vorbele spuse la ure- 
chea Radhăi celei cuprinse de încântare 
deșteptară în mintea prinţesei minunata 


! Krishna înseamnă „Negru”; etimologic, cuvântul 
înseamnă „Cel care atrage și absoarbe totul în sine” 
2 Satul în care locuiește Krishna. 


- 133 — 


înfățișare a zeului. Ființa ei e cuprinsă de 
lumină. Krishna este odorul lumii, însemn 
al dragostei, miez al vieții din Vraja’, stăpâ- 
nul tuturor celor din Gokul. Krishna are pu- 
teri nemăsurate, este apărător al celor care îl 
iubesc. De îndată ce numele lui Krishna ră- 
sună în urechile Radhăi, ea se ridică, ochii-i 
se deschiseră și durerea ei se destrămă. 


Chandidasa zice: Fata lui Brikabhanu 
știu din nou de sine și se ridică; nu mai 
simți nici o urmă de durere. 


— O, prietenă a mea, spuse Radha, cine 
a rostit de față cu mine numele lui Shyam?€ 
Pe calea auzului, el a pătruns în sufletul meu 
și mi-a tulburat întreaga ființă. Câtă miere 
cuprinde numele lui Shyam, de se lipeşte de 
buzele mele! Murmurând numele lui mă 
pierd pe mine. Cum aș putea, o, prietena 
mea, să-l am pe Shyame Dar în vreme ce 
doar numele lui are asupra mea o asemenea 
putere, ce voi simți oare la atingerea trupu- 
lui său€ Cum să ţii seama de cinste când îl 
ai sub ochi Vreau să-l uit și nu pot defel. 


! Regiune din Vestul Indiei, unde are loc acțiunea 
poemului. 
? Liniște, pace; un alt nume al lui Krishna. 

Ce-aș putea face și cum aș putea să le am 
pe amândouă€ 


Chandidasa zice: El ispitește femeia 
de neam cu tinerețea sa. 


Subal o văzu privind în jur cu o căută- 
tură ca de căprioară. Razele frumuseţii ei 
orbiră și umplură de lacrimi ochii vrăjitoru- 
lui, care-și coborî pleoapele, fără să le mai 
poată ridica. 

— Ce să-ţi dăruiesc, spuse regele Brikab- 
hanu lui Subal, ca dar pentru că ai întors-o 
la viață pe copila mea? De ce nu pot să te 
fac să intri în inima mea și, odată pătruns 
acolo, să ţi-o dăruiesc pe de-a-ntregule 

Dar tânărul răspunse: 

— O, Maharajahule, apleacă-ţi urechea 
la spusa mea: n-am făcut decât datoria ce- 
lui care știe cât este de greu a face bine al- 
tora şi care ştie, de asemenea, că nu se află 
mai mare păcat în cele trei lumi! decât a 
face rău aproapelui. Fie ca omul făcător de 
rele să aibă o viață plină de rușine; însă dacă 
acesta săvârșește o faptă bună, precum cea 
înfăptuită de prieten pentru prietenul său, 


! Cerul, pământul și văzduhul. 

fie el mântuit în această viață și în toate 
vieţile lui viitoare. 


Așa cântă brahmanul Chandidasa. 


Regele Brikabhanu fu încântat peste 
măsură auzind acestea. 

— Ce pot să-ți dau ţie, spuse el; cum 
ți-aș putea mulțumi€ Chiar dacă îmi scot 
scânteia vieții din trup și ţi-o dăruiesc, tot 
nu te pot răsplăti. 

Regele îl apucă pe tânăr de mână și ieșiră 
din iatacul femeilor. 

Cu multă bucurie îi dădu un lanț din aur 
și felurite pietre scumpe. 

Le dădu și celor cinci însoțitori șiraguri de 
nestemate și cercei de smaralde. Le dădu tu- 
turor podoabe din aur nespus de frumoase și 
veșminte țesute din fire de aur. Și ce de gal- 
beni și de argint le mai dădu! Le mulțumi cu 
vorbe dulci și le făcu pe voie cu tot ce putu. 


Chandidasa văzu că însuși regele 
Brikabhanu îi sluji la ospăț, punându-le 
dinainte cele mai alese bunătăți. 


— O, rege, ascultă mai departe, spuseră 
cei cinci tineri păstori care-l însoțeau pe 
Subal, avem o vorbă să-ţi spunem: fiica ta 

mereu să fie însoțită de cineva; s-ar putea 
ca o umbră a duhului să fi rămas în ea, căci 
înrâurirea lui poate să mai țină un timp în 
cea în care a sălășluit. Spune-i să meargă să 
se îmbăieze în Jamuna, pentru a ocoli răul 
și pentru a împăca supărarea duhului. Știi 
doar că o baie în apele Jamunei are puterile 
unei călătorii la locurile cele sfinte, dezle- 
gându-i pe oameni de toate păcatele. Când 
orice înrâurire vătămătoare va fi îndepăr- 
tată de la ea, fii încrezător că fiica ta își va 
regăsi și pofta de mâncare. 

Radha fu încredințată uneia dintre înso- 
țitoare, căreia i se dădu poruncă s-o înso- 
țească la Jamuna. Și femeia plecă, însoțind-o 
pe prințesa cea plină de farmec, care lumi- 
nează întreaga fire când trece. 

În acest răstimp, tinerii păstori alergară 
spre Vrindavan, unde se găsea Natabara!, 
șiretul șireților. Odată ajuns acolo, Subal îi 
istorisi prietenului său tot ce s-a întâmplat 
și ceea ce el ştia foarte bine de mult, deşi nu 
s-a clintit din acel loc. 


Chandidasa spune: l-auzi, Subal, Rai 
a plecat cu însoțitoarea ei să se îmbăieze 
în Jamuna. 


! „Cel mai desăvârșit dansator”, epitet allui Krishna. 

Ah! Ce frumos e locul pe malul Jamunei 
unde se înalță banianul! cel mare. Păsări de 
toate felurile cântă în copacii cu felurite 
lemne aromitoare, acoperiți de flori și fructe. 
Corolele deschise împrăștie parfumul de 
ketaki?, ciameli* și kunda‘, amestecate cu 
cele de păru:, nageșvars și ciampa!. Se lea- 
gănă florile de jhantit, gajakunda? cele 
rotunde, nenumărate kinșuk!0, șiruri de 
Kadambai!! neasemuit de frumoase, mii 
de alte ierburi și mii de flori, printre care 


! Arbore exotic, care trimite rădăcini aeriene de 
la ramuri spre pământ și astfel crește și orizontal. Pe 
malul Jamunei există un banian bătrân; tradiția sus- 
ţine că însuși Krishna obișnuia să cânte din fluier la 
poalele sale. 

? Floare mare, lungă, acoperită cu petale spi- 
noase, cu parfum puternic, înfloreşte în anotimpul 
ploilor (Pen4aus Odoratissimus). 

3 O specie de iasomie care înflorește vara. 

1 O altă specie de iasomie, Jasminum Multi florum. 

5 Bignonie Suaveolens, înflorește primăvara. 

6 Floare cu formă de cap de șarpe; înfloreşte 
primăvara (Mesua Roxburghii). 

7 Floare de mărime mijlocie, cu petale lunguiețe, 
galbene; are un parfum plăcut. Înflorește primăvara 
şi vara (Michelia Campaka). 

3 O specie de iasomie, Jasminum Auriculatum. 

9 Altă specie de iasomie. 

1 Floare roșie, mare; înfloreşte primăvara (Butea 
Frondosa). 

11 Floare galbenă, rotundă, cu parfum plăcut (Nau- 
clea Cadanba); înfloreşte în anotimpul ploilor. 

madhavi!. Tufele sunt locuite de lebede și 
păsări cântătoare precum ciakorul și pere- 
chea sa, ciakori. Vacile albe, ciamari, cu pă- 
rul moale și mătăsos, vin aici să pască. Mii 
de albine sălbatice zumzăie. Aici apăru 
Krishna sub înfățișarea sa cea mai frumoasă, 
asemeni unui nor care a coborât la rădăcina 
tufei de madhavi. Cununa sa era așezată 
într-o parte, privirea dulce, cu pleoapele 
coborâte, lumina firea mută de uimire. Tal- 
gerul lunii, zugrăvit pe fruntea sa cu pastă 
de santal, dădea la iveală și mai mult cu- 
nuna-i cea minunat împodobită cu pene de 
păun ce fremătau în vântul ușor care adia 
dinspre râu. Cununi firave de păuni prelun- 
geau giuvaierele de perle atârnate la nările 
lui. El stătea în picioare, cu cele trei îndoituri 
ale trupului; albinele se așezau îmbătate pe 
ghirlanda de flori de la gâtul său. Purta un 
veșmânt galben; la glezne îi răsunau zurgă- 
lăii iar flautul, cu sunet dulce ca mierea, 
îngâna, pe cinci note, un cântec care te făcea 
să uiţi lumea aievea. 


Chandidasa spune: Fericirea sa nu 
mai are hotare. Tânăra Radha se va lăsa 
fermecată de el. 


! Floarea primăverii (Gaertnera Racemosa). 

Or, Radha se duse la scăldat cu prietena 
ei; pe ele le zărise Subal. Acesta îi spuse lui 
Krishna: 

— Pe malul apei se află o frumusețe tâ- 
nără și neasemuită. Este aceea a cărei umbră 
te-a făcut să-ți pierzi cumpătul. Nu pregeta 
să te îndrepți spre râu. 

Fiica regelui, cu mersul ei de lebădă, se 
îndreptă încet către râu. Mergea pe mijlocul 
drumului, cu prietena alături. Krishna și 
Subalînaintară spre ea. Krishna o recunoscu 
și, la vederea frumuseţii ei, aproape că-și 
pierdu minţile. Privirile lor se întâlniră și 
viața păru să se oprească în sângele amân- 
durora. Amândoi simţiră că sunt legaţi 
pentru totdeauna; nu se atingeau decât cu 
privirile fermecătoare; se uniră cu sufletele 
lor, prin valurile de dragoste care plecau din 
inimile lor. Tânăra îl privi și, în taină, își zu- 
grăvi înfățișarea-i în minte. În gând, se apucă 
să-i culeagă flori din pădure să i le pună la 
picioarele-i binecuvântate. Nu putea să-l 
atingă; îl privea doar. Și chipul lui plecă îm- 
preună cu ea, întipărit adânc în inimă. 

— Krishna, murmură Subal, am să ţi-o 
aduc, cu prietenele ei Lalita și Sishakha, sub 
cuvânt ce se închină soarelui. Astfel vei pu- 
tea să te apropii de ea și s-o atingi. 

Și Chandidasa cântă: Cu cât mai 
dulce le va părea dragostea după ce vor fi 
trecut prin atâtea încercări și cum toți în- 
drăgosti ţii și îndrăgostitele vor recunoaște 
în Krishna întruchiparea desăvârșită a 
dragostei, după ce vor afla toate peri peţi- 
ile lui și toate istețele sale uneltirii! 


Glasul inimii Radhăi 


Fiica regelui se îndreptă către Jamuna, îl 
văzu pe Shyam și se întoarse în iatacurile 
ei. Acolo se așeză într-un colț singuratic și 
prinse a plânge, gândindu-se la frumusețea 
lui Krishna. Stând precum pustnicele în 
timpul rugăciunii, ea-și prinse obrajii în 
palme și din ochii ei izvorâră râuri de la- 
crimi, asemenea celor pe care le răspândesc 
nourii din luna Shravanai. Lalita veni la ea 
în ospeţie și găsind-o în această stare, se simți 
şi ea întristată; o luă pe Radha în brațe și 
ştergându-i obrajii cu un colț al sariului ei, 
o descusu cu vorbe blânde: 

— O, Radha, prietena mea, spune-mi de 
ce eşti în această stare, tu care, din ziua în 


1 A patra lună din calendarul bengalez; cores- 
punde aproximativ perioadei 15 iulie — 15 august. 
Este cea mai ploioasă lună a anului. 

care te-ai născut, ai arătat întotdeauna 
lumii un obraz surâzător şi vesel, ce nu cu- 
noaște tristețea. De ce plângi întristatăe 
Inima mea e plină de îngrijorare. Nici mă- 
car nu ţi-ai pieptănat pletele. De ce ți-s de- 
parte gândurilee 


Chandidasa zice: Sufletul ei este pă- 
truns de dragostea lui Shyam. 


De o sută de ori într-un ceas, Radha, 
neștiind ce face, ieșea din odaie ca să intre 
imediat înapoi. Mintea ei era pradă unui sin- 
gur gând chinuitor: suspina și privea spre 
crângul de kadamba. De ce este Radha neli- 
niştită Nici nu se ascunde de părinți. Să fie 
oare un duh rău care i-a luat în stăpânire su- 
fletult Și-a pierdut liniștea, nu mai avea grijă 
să-și așeze faldurile veșmintelor. Se așeza și 
imediat se ridica; își scotea podoabele și iarăși 
le punea înapoi. Au nu este ea fiică de rege? 
Nu e oare tânără, legată prin măritiș de un 
neam mare și cinstite Ce-şi mai poate dorig 
Îi trebuie oare luna de pe cert 


Chandidasa ghici: este prinsă în cap- 
cana Celui Negru’. 


! Vezi nota 1 de la pagina 133. 

Ci care-i durerea Radhăi€ Ea se aşeză 
într-un colț ascuns și nu asculta vorbele ce 
i se spuneau. Mereu gânditoare, privea cerul 
şi ochii ei rămâneau nemișcaţi. Uita să se 
hrănească și purta un veșmânt roșu, ca o 
yoghină. Își despletise părul, se uita țintă la 
nori şi murmura câteva vorbe cu mâinile 
împreunate. lar privirea-i rămânea mereu 
aţintită la gâtul păunilor și păunițelor. 


Chandidasa zice: Așa îl vede pe dra- 
gul ei cu obrazul negru. 


— O, nepoata mea iubită, spuse bunica 
Radhăi, ce ascunde rătăcirea ta Nu mai 
conteneşti cu plânsul și obrazul ţi-i trist 
fără ca eu să pot pricepe de ce. Știu că du- 
cându-te să te îmbăiezi la râu, l-ai văzut, 
sub copacul de kadamba, pe Cel-Care-Zdro- 
beşte-Inimile. Îţi aminteșşti de el. Dar, în- 
dreptându-ți privirea spre el, ai acoperit de 
rușine întreaga ta familie demnă de cinstire. 
Nu trebuie să uiţi că ești nevasta unui om 
proslăvit de toți și că faci parte din acest 
neam ales și vrednic de laudă. 


Chandidasa spune: Se cade să pui 
cinstea neamului mai presus de inima 
lui Krishna. 


Ai 


Când în sufletul ei răsări din nou amin- 
tirea veșmântului galben și a pielii negre și 
fără seamăn a lui Krishna, ea se scutură, 
apoi se clătină și toate prietenele fură nevo- 
ite s-o sprijine. Unele dintre ele murmurară: 

— În ceruri sălășluiesc duhurile rele; să 
chemăm vrăjitorii s-o descânte. 

Din când în când, prințesa era scuturată 
de friguri cărora nimeni nu le putea spune 
pe nume. Se rostiră vrăji. Radha fu descân- 
tată, zadarnic, cu propriul său păr. Dintr-o- 
dată, una dintre prietene spuse, în șagă: 

— Aduceţi-i ghirlanda lui Kaliyai!. Pe dată 
Radha își va veni în simtiri și duhurile rele se 
vor destrăma, împreună cu durerea ei. 


Chandidasa spune: Kaliya e dușma- 
nul nevinovăției femeii. Faceţi astfel ca ea 
să-l vadă, altfel nu se va tămădui. 


— Prietena mea, spuse Radha, ce fru- 
musețe mi-a apărut azi în fața ochilore 
Mergeam spre râul Jamuna, urmată de o 
însoțitoare, când văzui o ființă cu pielea 
întunecată, minunat împodobită. Pe capul 
plecat într-o parte purta o cunună care-i 
înconjura pletele cu flori, în mijlocul cărora 


! Cel cu corpul negru. 

penele de păun străluceau iar razele soarelui 
luceau printre ele. Când se legănau în vânt, 
părea că valuri unduiau sub sclipirile soa- 
relui. Pe frunte sclipea un semn galben, în 
mijlocul unei lune măiestrit zugrăvite cu 
pastă de santal. Albinele, ademenite de par- 
fumurile trupului său, roiau în juru-i. Nasul 
său e mai drept ca ciocul de pasăre. Ochii săi 
mari aproape că ating urechile. Când privi- 
rea-i fugară se împletește cu surâsul, ți se 
pare că plouă cu licoarea zeilor din cerul se- 
nin. Frumuseţea-i mi-a umplut inima, m-aș 
gândi toată ziua și toată noaptea la el. În 
veșmântul galben părea o statuie de aur. În 
mână ținea flautul. De atâta vreme îmi duc 
traiul în Gokul, dar nu l-am văzut, nici n-am 
auzit de el. Prietena mea, ce văzui azi pe ma- 
lul Jamunei! În picioare, cu cele trei îndoituri 
ale trupului, stătea la poalele unui copac. 


Sărmanul Chandidasa se întreabă: au 
cine să fi închipuit o asemenea înfățișare! 


Ah! Fiul lui Handa mi-a răpit sufletul! 
De ce oare celelalte femei din oraș nu i-au 
căzut în mreje, ca mine€ Am apărat de orice 
pată bunul nume al neamului meu, dar de 
ce flautul său cânta: Radha, Radhae Purta 

o ghirlandă din flori de mallika’ și ciampa, 
iar pe cap, pene de păun. Dansa și în săritu- 
rile ușoare își încrucișa și-și îndrepta pe rând 
picioarele. Mii de albine zburau în juru-i, 
ademenite de dulcile arome ale trupului 
său. Înclinarea capului era plină de atâta 
gingășie cum numai zeul dragostei putea să 
aibă. Oricine s-ar fi simţit legat de el fără 
putință de împotrivire. Capu-i, asemenea 
unei lune mișcătoare, era acoperit cu o 
plasă împletită cu boabe de gunja?, roșii şi 
proaspete. Apoi, încetând să mai danseze, 
își încrucișă picioarele și se sprijini de copa- 
cul Kadamba, în timp ce ghirlanda de ma- 
loti? se legăna mai departe la gâtul său. 


Brakmanul Chandidasa zice: încă nu 
știi cât de drăgăstos este el. 


— Ah, cât de minunată e pielea albastră 
a lui Shyam‘. Frumusețea lui o întrece pe cea 
a zece mii de mii de Madana și strălucește 


! Floare albă; înfloreşte primăvara și vara (Citrus 
Decumana). 

2 Fruct mic, rotund și roșu (Abrus Precatorius). 

3 Specie de iasomie albă, mică, cu parfum plăcut; 
înfloreşte în anotimpul ploilor (Jasmin Crandiflorum). 

4 În trecut, indienii nu făceau deosebire între culo- 
rile negru și albastru-închis. 

precum soarele și luna laolaltă. Shyam, izvo- 
rul dragostei, încântă ochii celor care-l pri- 
vesc. Ah, dacă nu m-aș teme de gura lumii, 
aș fi alergat să-l strâng în brațe. Flautul său 
cu sunet dulce mi-a luat mințile întra-atât 
încât nu mai pot răbda traiul din casa mea. 
Vreau să spun întregii lumii ce simt; am să 
mărturisesc totul, am să-mi iau rămas-bun 
de la ai mei. Ce înseamnă neamul meu față 
de dragostea mea? Krishna mi-a luat inima; 
el e mai presus de orice datorie. 


Chandidasa zice: Ascultă porunca 
inimii! 


Pielea lui Kanu! e neagră ca norul, parcă 
e luna făcută din kajal. Privirea mea tân- 
jește după el precum pasărea ciakor tânjește 
după norul pe care vrea să-l soarbă?. Pe dru- 
mulspre râu am văzut frumusețea lui Shyam. 
Privirea sa te face să uiţi lumea întreagă. 
Albinele zumzăiau lângă ghirlanda de pe 
gâtu-i. Ochi-i erau ca două săgeți ale lui 
Madana, privirea lor pătrunzând până în 
adâncul sufletului, făcându-te să nesoco- 
teşti cinstea femeii și atrăgându-te spre el. 


' Nume al lui Krishna. 
? Pasărea ciakor nu bea decât apă de ploaie, din 
care cauză zboară mereu spre nori. 


Sid pia 


Chandidasa zice: O așa frumusete nu 
se mai află în cele trei lumi. Oricine l-a 
văzut a uitat de lume și de cinstea dato- 
rată neamului. 


Dintr-odată, din pădurea de kadamba în 
auzul meu a răsunat un cântec. Nu găsesc 
vorbe să spun măsura în care el mi-a tulbu- 
rat sufletul. 

Sunt încredințată, prietenă, că acest cânt 
fură liniștea inimilor tuturor femeilor de 
rangul meu. 

— Dar, spuse Lalita, n-a fost nici un alt 
cântec în afara celui al flautului vrăjit. De 
ce ai fost atât de tulburată ascultându-le 
Silește-te de-ți ține firea! 

Și Radha prinse a spune iar: 

— De ce avea cântecul flautului lui o 
dulceaţă atât de fățarnică€ Era ca un ames- 
tec de otravă și licoare zeiască. lată-mă cum 
tremur din tot corpul, de parcă m-ar fi cu- 
prins frigul sau apa. Simt că un cuțit îmi 
străpunge inima, totuși n-o taie. Căldura 
pe care o simt nu e prea mare, totuși îmi 
arde sufletul. 


Nici Chandidasa nu ştie ce i se în- 
tâmplă. 

— Nu te mai du la râu, răspunse Lalita, 
nu te mai du, căci strălucitorul Kaliya îşi 
are sălașul în preajma copacului kadamba. 
Frumuseţea lui, asemeni norului abia apărut 
pe cer, duce în ispită chiar și inimile sfinților 
yoghini. Nu te mai du la râu, te rog din 
inimă, O, prietena mea. Strălucirea trupului 
său o întrece pe cea a lunii celei blânde și felul 
lui de a sta, cu trei îndoituri ale trupului, 
e mai frumos ca al lui Madana. Ghirlanda 
care-i împodobește gâtul, precum cornul lu- 
nii, măreşte frumuseţea norului ce o ascunde, 
farmecă și copleșeşte firea. Privirea sa, ațin- 
tită spre pământ, cântecul dulce al flautului 
său pierd sufletele pentru totdeauna. 


Obrazul lui Shyam, cântă brahma- 
nul Chandidasa, întorcându-se spre 
Govinda’, este asemeni lotusului albas- 
tru care îmbolnăvește sufletul celui ce-l 
privește, fie și cu coada ochiului. 


Barai?, bunica Radhăi, se întâlni cu 
Krishna pe drum și-i spuse: 


! Stăpânul cirezilor, un epitet al lui Krishna. 

? Barai (mamă mare) este porecla unei bătrâne, 
mătușă a soacrei Radhăi și totodată doica Jashodei, 
mama adoptivă a lui Krishna. 

— Mi s-a povestit, nepoate, că adesea vii 
să stai de vorbă cu Radha. De aceea îmi pare 
bine că te-am întâlnit. Se zice că tu cauţi 
pricini în calea tinerelor femei când se duc 
la râu. Mi-au spus cele cu care te-ai purtat 
astfel, când s-au întors de pe malul Jamunei. 
Altfel nici n-aș fi crezut. Ce înseamnă pur- 
tările tale Nu ești defel un bărbat cinstit 
de semeni. Au de ce voiești cu tot dinadin- 
sul să iei femeile altora€ Oftezi de nerăb- 
dare și te lași pe iarbă, astfel am înțeles la 
ce-ţi umblă gândul. Nu-mi place să ascult 
vorbe de defăimare ce țintesc spre tine. 
Norocul a făcut ca eu singură să aud aceste 
zvonuri. Gândește-te ce s-ar întâmpla dacă 
le-ar auzi altcineva. Ascultă-mă doar: Nu 
căuta s-o vezi iarăşi, nu strica bunul nume 
al casei lui Nanda. 


Brahmanul Chandidasa spune: Tine- 
rețea iubitei e dușmanul lui, el nu-și va 
apleca urechea la spusele tale. 


Sri-Krishna! prinse a cugeta: De ce soarta 
a pus toată gingășia de pe lume în numele 
Radhika€ Nu-l pot auzi fără să simt cum mă 


1 Prefixul sri, însemnând „frumos” sau „frumoasă”, 
se adaugă atât la teonime, cât și la antroponime. 

lasă puterile. Aceste trei silabe au pus stă- 
pânire pe inima mea. Iremur, mi-am pier- 
dut liniștea. Nici eu nu știu ce să mă fac. 


Chandidasa zice: La porunca zeitei 
Bashuli, arsura pricinuită de vederea 
acelei tinere se va vindeca numai la atin- 
gerea ei. 


Spuse una dintre femei Radhăi: 

— Drăguţă prietenă, întrupare a dragos- 
tei, ascultă ce face Krishna. L-am găsit des- 
cumpănit, lângă crângul unde-l văzuseși tu 
însăți; l-am aflat întristat și plângând de 
dorul tău. Ofta, chemându-te necontenit, 
o, Rai, o, Rai și de deznădejde se prăbușea 
la pământ, îmi lua mâinile în ale sale şi mă 
întreba cu îngrijorare cum ar putea să te 
întâlnească. Rai, iată pentru ce am venit. 
Află, îndreptându-te către el, cât de nețăr- 
murită este dragostea lui. Cine ar putea să 
te împiedice€ 


Chandidasa zice: Implinește-ţi do- 
rința sufletului, nu te mai gândi la cin- 
stea neamului. 


Dragă prietenă, mă reîntorc la tine după 
ce ochii mei l-au privit. Dar vai! şi el arată 

că se apropie de sfârșitul zilelor: nu-și mai 
împletește părul, veșmintele-i stau în neo- 
rânduială, nu mai mănâncă, nu mai bea și 
durerea lui crește din ce în ce; n-are cum s-o 
înlăture. Prietenă iubită, el nu se mai gân- 
dește decât la gingășia numelui tău, nu mai 
are ochi pentru nimeni, pleoapele lui sunt 
nemișcate, privirea lui rămâne aţintită la fel 
ca ochii unei păpuși de lemn. Am apropiat 
de nările lui o scamă, ca să văd dacă mai 
răsuflă. Radha, viața nu l-a părăsit încă, ră- 
suflarea se mai simte, dar du-te la el, pentru 
numele zeilor, nu pregeta! 


Ci brahmanul Chandidasa cântă: 
Numai tristețea e pricina răului ce-l ma- 
cină. Radha îi va fi singurul leac. 


Întâlnirea 


Sri-Krishna se îmbrăcă în veșminte de 
îmblânzitor de șerpi și, mergând din casă în 
casă, ajunse la palatul lui Brikabhanu. Toate 
tinerele se grăbiră să vadă iscusința lui Puran- 
dar’. Krishna înlătură capacul unui ulcior 


1 Un nume al lui Indra, personajul vedic căruia 
mitologia tardivă i-a atribuit meritul creării iluzio- 
nismului. 

de lut și scoase din el un șarpe, pe care și-l 
prinse de gât. 

Lovi târâtoarea care, ațâţată din senin, se 
ridică, își înțepeni trupul, se legănă după legă- 
natul mâinii pe care îmblânzitorul o plimbă 
deasupra-i. Tinerele, care petrecuzră bine pri- 
vind aceste jocuri, îl întrebară pe îmblânzitor: 

— Unde locuieşti? 

— Casa mea este în crângul de colo. Lu- 
mea îmi spune Hagadamana, Cel-care-stă- 
pâneşte-pe-șerpi, şi numele meu de mare 
faimă îl știu toți. Am venit aici să-mi câștig 
de veșminte. Daţi-mi, rogu-vă, cele trebu- 
incioase, nu un veșmânt rupt, ci unul în stare 
bună. Rogu-te deci, pe viața mea, dă-mi 
sariul pe care-l porți. 

— Cumè Eşti un șugubăț pe pielea căruia 
n-aş da nici un ban, și vrei să-ți dau veș- 
minte scumpe! Dacă n-ai fi milog, ai putea 
să le ceri, dar îţi duci zilele în pădure, nu 
faci altceva decât să prinzi șerpi, te acoperi 
cu zdrențe și nu muncești nimic, decât cu- 
treieri mereu pe malul râului. 

— Ar fi o neasemuită plăcere pentru 
mine să am măcar unuldin veșmintele tale; 
inima mea ar fi plină de această bucurie, 
i-aș purta de grijă precum luminii ochilor 
mei. Mai visez și să-ți ating picioarele; au 
mi-o vei îngădui oare 

— Ci tacă-ţi gura, îmblânzitorule; ia ce 
ți se dă și întoarce-te cu cinste la casa ta. 

— Nu sunt tâlhar, îmi câștig traiul cer- 
șind și nu am a mă teme de nimeni. Vor- 
beam în șagă cu tine. De ce să-mi faci un rău 
și să nu fericeşti un biet omọ 


Chandidasa zice: Au nu vezi că acesta 
nu-i un îmblânzitor din pădure? 


Altă dată, la sărbătoarea lui Indra, când 
tinerele se duc la Gokul, satul cel plin de 
glasuri, ca să se închine zeilor, Krishna se 
îmbrăcă în haine de negustor. Între prăvă- 
lioarele așezate peste tot, el și-a întins ta- 
raba plină de șiraguri de mărgele și chemă 
cu glas tare mușteriii: 

— Am multe lucruri pentru voi, după 
pofta inimilor voastre; orice odor, mărgă- 
ritare, corali, giuvaiere aduse pentru voi 
din depărtare. 

Femeile se apropiară de negustoria lui; el 
le întrebă cu glas mieros: 

— Ce să vă daug Un șirag de mărgări- 
tare€ Prețul lui e destul de mare. 

La aceste din urmă vorbe tinerele se 
împotriviră: 

— O, noi nu suntem mușterii. Tu ești cel 
câştigat văzând atâtea fete frumoase la un loc! 

O tânără mai arătoasă luă un șirag și, ca 
să-l încerce, îl puse la gâtul prietenei ei; mul- 
țumită, întrebă de preţ; în acest răstimp, alta 
șterpeli un ac de aur și o luă la sănătoasa, 
fără să plătească. Negustorul o prinse de 
piepții veșmântului spre a o ține în loc. Ea se 
zbătu; el, fără a-i da drumul, ceru în gura 
mare ceea ce i se cuvenea. Se folosi de prilej 
pentru a o săruta pe obraz, apoi strigă: 

— Cum de cutezi să-mi furi acelee 

Atunci femeile se repeziră să-l prade. Neo- 
rânduiala și învălmășeala cuprinseră piața; 
fiecare negustor se arăta grijuliu să-și apere 
mărfurile, fără a se gândi la bunul altuia. 


Ah! Cât de vesel e cântul lui Chandi- 
dasa, prietenul spălătoresei; totul este 
cu susul în jos, târgul s-a spart, bâlciul a 
luat sfârșit. 


După toate acestea, Krishna se înveş- 
mântă în straie de bărbieriță! și intră în 
palatul lui Brikabhanu, mergând drept la 
iatacurile lui Rai. Krishna îşi rândui cele 


De 


' Femeile din casta bărbierilor se specializau în 
manichiură și pedichiură. Ele se duceau acasă la cli- 
ente ca să le servească. 

trebuincioase, îi întinse lui Rai o oglindă și-i 
spuse cu glas scăzut: 

— Așază-te să te pot înfrumuseţa cu 
toată grija. 

Tânăra cea minunată se așeză, în timp 
ce bărbierița cea neadevărată aduse un ul- 
cioraş cu apă înmiresmată, din care umplu 
o ceașcă de aur. Pili apoi colțurile unghiilor 
Radhăi și le tăie sub formă de lună. Pe ju- 
mătate moleșită, într-o plăcută lene, pe 
jumătate adormită, Rai își lăsă ușor mâna 
pe umărul așa-zisei bărbierițe. Bărbierița cu 
obrazul măsliniu frecă picioarele-i cu atâta 
drag, încât piatra ce o întrebuința păru moale 
ca untul. Apoi, lăsându-se și mai departe în 
voia tainicei plăceri, îi vopsi tălpile picioa- 
relor cu purpură. Înfrumuseță cu măiestrie 
picioarele, le zugrăvi cu roșu, apoi, apăsân- 
du-le pe piept, înscrise pe ele numele său. 

— Priveşte, o, frumoasa mea, îi spuse 
Radhăi, privește-ţi piciorul și judecă tu în- 
săţi dacă l-am îngrijit bine. 

Auzind-o, Radha văzu că numele lui 
Shyam stătea înscris pe piciorul ei; înțele- 
gând totul, se uită la bărbieriţă și o întrebă: 

— Spune-mi, cum te numeștic 

Shyam îi spuse numele și adăugă: 

— Călătoresc din oraș în oraș pentru a 
împrăștia farmecul meu asupra lumii. 

Chandidasa zice: Acum, dacă ai în- 
teles că ea nu este bărbieriță, retrage-te în 
odaia ta. 


Într-altă zi, aflându-se într-o stare de vese- 
lie, Prințul Dragostei se înveșmântă în straie 
de florăreasă. Împleti ghirlande de flori, le 
atârnă de braț și plecă pe străzi, strigând: 

— Flori, cumpăraţi flori! 

Ajunse astfel la casa lui Brikabhanu și Rai. 
Ducând-o pe florăreasă într-un colț singura- 
tic, începu să se târguiască, zâmbind: 

— Cât ceri pe ele? 

Dar așa-zisa florăreasă răspunse: 

— Lasă-mă să te împodobesc mai întâi 
cu una, ai să-mi plătești pe urmă. 

Și spunând acestea, Krishna atârnă de 
gâtul lui Rai o ghirlandă, folosindu-se de acest 
prilej pentru a o săruta pe obraz. Tânăra îl 
recunoscu pe Krishna, mirată că el glumește 
astfel cu ea chiar în casa ei. lar el îi șoșoti: 

— Nu-ţi sunt străin. 


Chandidasa spune: De ce te temi? 


Krishna îmbrăcă din nou straie de îm- 
prumut, de astă dată pe cele ale unui dof- 
tor, Şi spuse: 

— În orașul Gokul umblu din casă în 
casă, căutându-i și tămăduindu-i pe bolnavi. 
Am darul de a tămădui pe loc orice boală, a 
celui cu dureri de cap, a celui cuprins de 
fierbințeala dragostei, căruia focul inimii îi 
răpeşte somnul; le dau să bea o apă cu pu- 
teri minunate. Numai Dhanvantari, zeul 
vracilor, cunoștea acest leac de mare folos, 
pe care nici chiar zeul zeilor nu-l știe. 

Cineva se grăbi să-i istorisească Radhăi 
despre aceste tămăduiri de poveste și ea, 
auzindu-le din gură prietenească, fără gân- 
duri tainice, se bucură din tot sufletul. Pri- 
etena îi spuse: 

— Ia acest leac și te tămăduiești. Îi vei 
plăti după aceea. Ea ceru să vadă ce fel de 
om este acest doftor Una dintre însoțitoa- 
rele ei dădu fuga și-l strigă: 

— Unde ești, o, frate al meug Vino-ncoace. 
Avem o bolnavă în casă. Cerceteaz-o, rogu-te! 
Auzind aceasta, Krishna își simţi inima 
cuprinsă de bucurie. Simți că trebuie să-și 
schimbe și mai mult înfățișarea și se duse 
acasă, spunându-i fetei să-l aștepte. 


Chandidasa spune: Acela e un ade- 
vărat tămăduitor, care se pricepe la firea 
bolnavului. 

Își boi faţa, își năclăi părul cu noroi, își 
puse veșmintele în neorânduială și-și schi- 
monosi mersul într-un chip curios. Pe umăr 
avea o traistă împodobită, pe care o um- 
pluse cu ierburi și rădăcini, în aceste straie 
de împrumut se duse, plin de îndrăzneală, 
și se așeză la căpătâiul bolnavei, ridică vă- 
lurile ce acopereau chipul Radhăi, cătă la ea 
și-și dădu seama de boala ei. Îi luă între de- 
gete încheietura mâinii stângi, numără bă- 
tăile vinelor și zise: 

— Fiorul dragostei, asemeni unei otrăvi, 
i-a mâncat inima. 

Mulțumită peste poate de aceste cu- 
vinte, tânăra se sculă şi răspunse: 

— Ai ghicit cu adevărat, dar spune-mi, 
ce trebuie să mănânc sau să beau ca să-mi 
recapăt puterile și să mă vindec de această 
boală? 

— Mătem să-idau leacul atoatetămădui- 
tor, spuse vraciul. De-aș avea răgazul și îngă- 
duinţa s-o îngrijesc, fierbinţeala i-ar scădea 
și s-ar tămădui fără zăbavă. 

Dar, auzind aceste vorbe cu două înțele- 
suri, Radha pricepu noul vicleșug al cuteză- 
torului Krishna. 


Înzestrat cu harul zeiței Bashuli, îl pri- 
cepe și Chandidasa. 

În altă zi, Krishna se înveșmântă în 
straie de pustnică și porni încet, ca și cum 
harul zeilor s-ar fi pogorât asupra-i. Vestea 
sosirii sale se răspândi în Gokul și toți locu- 
itorii din Vraja se adunară puhoi să o vadă 
pe pustnica necunoscută; făcu fiecare o ple- 
căciune în fața picioarelor ei asemănătoare 
lotusului; obrajii le erau scăldați în lacrimi. 


Se bucură și brahmanul Chandidasa, 
care o întrebă: De unde ai venit în Vraja? 


— Am venit la Vrindavan, zise cerescul 
Shyam, dar casa-mi este la Mathura’. Vă 
voi spune curat taina vieții mele. O proslă- 
vesc pe zeița căreia mă închin? și am venit 
în aceste locuri de hagialâc, ca să cerșesc 
ce-mi trebuie?. Sunt o pustnică credincioasă, 
stau în locurile sfinte, vă spun adevărul 
curat. Aflaţi dar, de vreme ce doriţi să știți 


! Krishna se prezintă în termeni ambigui. Se re- 
feră la Mathura, fiindcă acolo s-a născut. 

? Cultul lui Shakti, zeița cea mare, a fost răspân- 
dit în Bengal în vremea lui Chandidasa. În prezentul 
context, referirea la zeiță poate să însemne și Radha. 

3 Pomană sau dragoste. 

1 Sensul propriu al expresiei este cel literal, dar 
textul se pretează la o dublă interpretare: I) stă în 
locuri de pelerinaj; II) el sacralizează locul unde stă. 

acestea, că voi sta un răstimp la Vraja, ora- 
șul vostru. 

Rostind aceste cuvinte, pustnica se de- 
părtă de mulțime lovindu-și, după rându- 
iala credincioșilor lui Shiva și Shakti, obrajii 
cu degetele. Apoi întrebă de drumul spre 
cetatea lui Brikabhanu. 

— Trebuie să merg și în acest oraș, adăugă 
Shyam, șiretul îndrăgostit, inspirat de iubire. 


Așa cântă brahmanul Chandidasa. 


Și așa s-a făcut de-a intrat, înveșmân- 
tat în straie de pustnică, în palatul Radhăi. 
Purta cercei în urechi și își desenase pe 
frunte semne cu pastă roșie de santal’. În 
mâna stângă ținea un coș cu flori; îşi fre- 
case trupul cu cenușă? și-și număra mătă- 
niile de rudraksha. 

— Slăvită fie zeița adorată în Vraja și 
care ocrotește Gokul. Văcari și lăptărese, 


! Pasta de santal roșu este specifică adoratorilor 
zeiţei Shakti, pe când cea albă este purtată de adora- 
torii lui Krishna sau Vishnu. 

? Asceţii își freacă trupurile cu cenușă pentru a 
putea suporta atât căldura, cât și frigul. 

3 Fruct care are culoarea maro când e uscat (Elaco- 
carpus Ganitrus). 

proslăviţi-o pe zeița Bhagavati!, soția zeu- 
lui cel mare și care aduce fericirea. 

Lăptăresele, prinzând de veste că se aduc 
închinări unei zeițe, se apropiară de pust- 
nică și-i puseră o sumedenie de întrebări, la 
care ea răspunse: 

— Lăptarul va fi binevoitor, va reuși în 
tot lucrul său; își va învinge dușmanii; băr- 
batul va fi plin de bunăvoință faţă de tine, 
vei fi de-a pururi fericită. 

Kutila?, cumnata Radhăi, se alătură ma- 
mei ei, Jotila?, și căzu la picioarele pustni- 
cei, amândouă rugându-se fierbinte: 

— Te rugăm, fă ca fericirea să se pogoare 
asupra bărbatului nurorii mele! Fă ca feri- 
cirea să se pogoare asupra bărbatului cum- 
natei mele! 

Shyam, cu inima revărsându-i-se de bu- 
curie, le răspunse: 

— Trebuie ca acela ce așteaptă binecu- 
vântarea mea să vină el însuși s-o primească. 

Jotila merse după nora ei și o aduse de 
mână până la pustnică. Radha se așeză 


! „Preafericita”, apelativ al zeiței Durga, soția 
lui Shiva. 

Numele înseamnă „Persoană intrigantă” 

3 Numele înseamnă „Persoană care complică 
lucrurile” 

alături de ea, descoperindu-și obrazul!. 
Pustnica nu rostea decât vorbe de fericire. 

— Ea poartă toate însemnele fericirii, 
spuse. Frumuseţea ei este atât de mare, în- 
cât făcu să sune mai frumos muzica lui 
Gandharva, cântărețul cerurilor. Ea e ocro- 
titoarea lumilor. Numele ei este Radha, 
fiica regelui Brikabhanu. 

Pustnica o ținea de mână pe Radha; ea 
îi privi chipul și bucuria dragostei îi lumină 
inima. Își deschise coșul, luă o floare pe care 
o prinse în părul tinerei, murmurând: 

— Vei trăi fericită, vei avea tot ce-ţi do- 
rești, rușinea nu-ți va pângări neamul. 

Dar Radha răspunse cu blândeţe: 

— Nu-ţi voi crede vorbele decât dacă vei 
izbuti să tămăduieşti durerea din inima mea. 

— O, femeie, mai zise pustnica, ai făcut 
un legământ pe care mă tem să-l dezvălui. 
Nu ţi-ai dat oare inima bărbatului alteia€ 

Radha, surâzătoare, lăsă privirile să-i 
rătăcească în jurul lui Krishna și întrebă: 

— Unde locuiești, pustnico€ 

— Osă-ţi spun când voi fi singură cu tine. 

Radha, înțelegând pe dată, se uită lung 
și cercetător la pustnică. Îi recunoscu chipul 
și, rușinată, se retrase încet în încăperile ei. 


! Femeile căsătorite își acopereau capul cu un văl. 

Chandidasa zice: Cel deștept nu-și 
dă pe fată simtămintele. 


Pentru ultima oară, iubitul cel credincios 
îşi puse straie de împrumut și se îndreptă, 
sub înfățișarea unui ghicitor în stele, spre 
palatul Brikabhanu. Cu cartea cu zodii în 
mână, el merse din poartă în poartă, până 
la cea a frumoasei Radha. Bishahka!, înso- 
țitoarea Radhăi, îl întrebă unde stă și încân- 
tătorul Krishna răspunse, cu un zâmbet 
abia mijit: 

— Casa mea e la Hestinanagar și călăto- 
resc prin țări străine ca să-mi câștig hrana. 
Cu sufletul mulțumit, vin la chemarea celor 
care au trebuință de mine ca să-și afle soarta. 


O, Radha, spune brahmanul Chan- 
didasa, acest ghicitor e iscusit în numă- 
rători viclene. El o să răspundă la toate 
întrebările tale; spune-i ce simţi, îmbră- 
țișează-l și vei ști răspunsul minunatei 
sale științe. 


La poalele copacului kadamba, tânărul 
zeu cu pielea întunecată, înveșmântat în 
straie aurii, stătea în picioare, cu trupul 


' Numele unei stele, folosit în onomastică. 

încremenit în cele trei îndoituri, ținând în 
mână fluierul său fermecat. Se afla pe dru- 
mul pe care trecea fiica lăptarului. Cântecul 
lui sună astfel: „Dacă vrei să mergi la chei, 
alege alt drum. Dacă nu vrei să ai parte de 
dureri, alege alt drum”. 

— Dar, răspunse o însoțitoare a Radhăi, 
trecem totdeauna pe-aici! Cine-ar putea să 
ne împiedice să-l urmăm și astăzi€ 

Astfel vorbiră și se luptară femeile să 
treacă; Krishna le stătea în cale. Se iscă o 
mare învălmășeală. 


Și Chandidasa cântă: O, Zeule cu pielea 
întunecată, ne rugăm la auzul faptelor tale. 


Întâlnirea sub lumina Lunii. 
Bocetul către Lună! 


— Lună din cer, spuse Radha, o, Lună 
mai galbenă ca lemnul de santal, cum te-aș 
mai zdrobi cu un ciocan de fier, în mii de 
cioburi, numai de-aș putea ajunge la tine! 
Numai să învăţ farmecele Tantra? și vrăjile 


! Luna trezește dorul, de aceea este dușmanca ce- 
lei care e departe de iubitul ei. În același timp, Femeia 
îndrăgostită nu se poate duce la întâlnirea nocturnă, 
într-o noapte cu lună, căci lumina ei ar trăda-o. 

? Aici, știința vrăjitoriei. 

lui Rahu’ și-am să poruncesc să fii nimicită, 
o, lună. N-am să pun să fii gonită din ceruri, 
ci am să te întunec, ca să pun capăt trufiei 
tale. Am să mă închin lui Indra și am să mă 
rog la el să facă această treabă pentru mine 
şi să te silească să stai acoperită în întregime 
de nori. O! fie ca vremea lunii noi, când noap- 
tea e întunecată, să se întoarcă și să țină de-a 
pururi. Fie ca ceața să te învăluie ca atunci 
când Parashara se uni cu Matsyagandha?. 


Chandidasa spune: așa 0 chinuie 
Shyam pe Radha. 


Răspunsul Lunii 


— Radhika, prietena mea, tu, care eşti 
asemeni unei petale de ciampa, ascultă-mi 
vorbele: care dintre noi e mai strălucitoare€ 
Câte mii de lune strălucesc în tine€ Doar 
un picior de-al tău poate disprețui cu stră- 
lucirea lui o sută de lune. Dinţii tăi răspân- 
desc mai multe raze de lumină decât însuși 
chipul meu. Tocmai de teama frumuseții 
tale mi-am ales cerul, să strălucesc pe el. 


! Credinţa veche indiană susține că duhul malefic 
Rahu înghite Soarele sau Luna, determinând eclipsele. 

2 Ascetul Parashara se îndrăgostise de o nimfă acva- 
tică, Matsyagandha — „Fata-care-miroase-a-peşte.” 

Soarele însuși tremură în fața picurului de 
purpură de pe fruntea ta și în fața frumu- 
seţii buzelor tale roșii. Ochii tăi lucesc ca 
ochii păsării khanjan!. Nasul tău e aseme- 
nea florii de sesam și Madana se pierde la 
vederea chipului tău. Cu ce altceva aș putea 
să te mai asemui? Urechile tale sunt ase- 
meni vulturului. Iar ochii și sprâncenele tale 
sunt însăși dumnezeirea. Nicicând nu s-a 
mai văzut o frumusețe la fel ca a ta. 


Și Chandidasa, cântărețul, nu putu 
nici el nădăjdui că va vedea vreodată 
așa ceva. 


Spusele Radhăi către prietena sa 


— Du-te de-mi poartă gândurile către 
iubitul meu. Spune-i că Luna cea păcătoasă 
este împotrivă-mi. Ea apăru în întreaga-i 
strălucire în timp ce vorbeam cu socrii mei 
și petrecui tot restul nopții vorbind cu soțul 
meu. Dacă luna se va milostivi, am să caut 
să-l întâlnesc în noaptea asta. Altminteri, 
voi aștepta luna nouă, când acest corp ce- 
resc pare mort. 


! O pasăre mică, Montacillo Alba. 

Chandidasa zice: N-ai nici o grijă, 
nu-ți fie teamă! 


Spune-i că n-am răgazul să mă duc lael, 
treburile din casă sunt fără sfârșit. Soacra 
mă cheamă în fiecare clipă, cumnata stă cu 
ochii pe mine, iar luna este, mi se pare, cu 
şi mai mare luare-aminte. Ea răsări când, 
sub cuvânt că mă cheamă muncile casei, 
încercai să mă duc în crâng. Ce să fac, cum 
să lupt împotriva unui neam întreg care se 
teme să nu fie pângărit și surghiunit Jumă- 
tatea nopților mele trec în căutarea unui 
prilej. Tocmai acum a apărut și prietenul lui 
Madanai. Spune și tu, o, solie a mea, ce poate 
să facă Radha Pasărea e închisă în colivia 
de fier, dar sufletul ei își ia zborul spre afară. 


Brahmanul Chandidasa zice: Destul 
ai răbdat chinul dorului; grăbește-te să 
te întâlneşti cu el! 


Întâlnirea în miez de noapte 


— O, prietenă, n-am vorbe destule să-ți 
zugrăvesc fericirea. Soarta mi-a răsplătit 


N — 3 


1 Vasanta, anotimpul primăverii, este prietenul 
zeului dragostei fiindcă intensifică sentimentul erotic. 

toate faptele bune dându-mi un astfel de 
iubit, îi spuse Radha prietenei și apoi se 
pierdu în amintirile nopții din ajun: 

— Cumai străbătut drumul într-o noapte 
așa de întunecoasă și înrourată, o, dragul 
meu? Inima-mi se sfar mă când văd că plo- 
ile îți udă trupul în colțul curții mele. Mi-e 
teamă de soacră și cumnata mă dușmă- 
nește; nu putui să ies decât tare târziu. Vai, 
cât te-am chinuit chemându-te! Când mă 
gândesc la dragostea ta față de mine, prind 
îndrăzneală să sparg zăvorul casei și să port 
povara defăimării pe capul meu. 

O, prietenă, el se bucură de bucuria mea, 
care face ca durerea-i să se aline a mulțumire. 


Chandidasa zice: Și întreaga suflare 
se bucură auzind de dragostea prietenu- 
lui tău. Vrabia, corbul și mierla cântă. 


— Noaptea a trecut, am petrecut-o treji, 
îţi istorisesc totul, prietena mea. 

El căută apoi să-și adune pletele și se grăbi 
să plece. Eu rămăsei îndurerată, pentru că 
ne luaserăm rămas-bun. Eu, leneșă, cu ochii 
pe jumătate închiși, aburiți de oboseală și 
de fericire, îmi lăsai capul pe perna de ier- 
buri. Când mă ridicai, văzui că am încurcat 
veșmintele. Ce mă fac, soacra și cumnata-mi 

sunt dușmane, au să răspândească bârfa 
despre mine cât ai bate din palme. Dacă ele 
bagă de seamă ceva, au să se mânie. Mă 
ameninţă o mare primejdie! 


Chandidasa zice: Ascultă de cei feri- 
citi în dragoste! Comoara iubirii o do- 
bândește numai acela care mereu poartă 
suferință în suflet. 


— Fățarnică e dragostea! Mult iubitul 
meu, zice Radha, mi-eşti drag și tânjesc. 
Cum aș putea să mă vindec de boala dea te 
iubi Noaptea s-a sfârșit; iată, ziua a înce- 
put. Hai, du-te repede acasă, o, dragostea 
mea! Soacra și cumnata mea se vor trezi. 
Mănâncă repede puţin betel!. Leagă-ţi cu 
grijă împletitura desfăcută a pletelor tale. 
Obrazu-ţi este galben. Oh! Cât de nenoro- 
cită sunt când îl văd așa! 

El îşi șterse obrazul surâzând și-și luă dra- 
gul fluier fermecat pe care-l pusese alături de 
Radha. Se găti să plece, își adună veșmântul 
aurit și-i aruncă Radhăi o căutătură lungă și 


! În India se obișnuiește să se mestece frunza de 
betel cu diverse seminţe parfumate. Oferirea betelu- 
lui era odinioară și un semn al dragostei. 


-170 - 


plină de înțelesuri. Shyam se duse și inima 
Radhăi rămase îndurerată. 


Ce-o să i se întâmple? Cu ce i-ar pu- 
tea cineva veni în ajutor? Așa cântă 
poetul Chandidasa. 


Darurile 


S-au ivit zorile, neamurile Radhăi s-au 
deșteptat. După ce-și petrecu timpul cu 
treburi gospodărești, Radha rătăci neliniș- 
tită, căutând să plece departe de casă. Intră 
în odaia ei și găsi, uitată, ghirlanda de flori 
de ataşi care căzuse din mitra lui Krishna. 
Și-i păru că vede smocurile negre ale ple- 
telor lui. La vederea acestor lucruri, inima 
Radhăi se cufundă în tristeţe. Lacrimile îi 
curgeau necontenit și îi şterseră negrul cu 
care-i erau desenaţi ochii. Privea mereu dru- 
mul pe care tânărul și frumosul Shyam cânta 
din fluier. Cu gândurile aiurea, uită de tre- 
burile casei. Câteodată se simțea veselă. 
Alteori era cuprinsă de o tristețe venită pe 
negândite. Din gura ei ieșeau alte vorbe de- 
cât cele pe care voise să le rostească. Apoi, 
dintr-odată, își aduse aminte că la ceasul 
acela văcarii își mână cirezile, ce trec cu un 
zgomot asemănător curgerii apelor unui 

râu, şi obrazul i se ivi la fereastră; iar Krishna 
îi răsări dinaintea ochilor, cu fruntea în- 
cinsă cu o altă ghirlandă aurie. 


Chandidasa zice: Grăbește-te să-l 
vezi pe Kanu,nestemata albastră. 


El pășea pe drum, mânându-și cirezile de 
vite. Era înconjurat de prietenii lui, Bala- 
ramai, Sridam, Sudam, precum și de Subal?, 
pe umărul căruia-și ținea mâna. Surâzând, 
cânta din fluier — pe două silabe — numele 
mult iubit, pe care singur Subal îl știa. Tine- 
rii se îndreptau spre pădure și strigau „Hai, 
Hai”, îndemnându-și vitele. 

Radha, întruchiparea dragostei, privea 
pierdută, de la fereastră, frumusețea tânăru- 
lui zeu. Privirile lor se întâlniră, unindu-le și 
sufletele. Dar, la vederea unui chip atât de mi- 
nunat, pe Radha o încercară mii de chinuri: 

— Cum poate cineva să trimită la pă- 
dure un astfel de giuvaier? 


Chandidasa zice: Cum poate oare 
mama Jashoda’ să stea liniștită în casă, 
trimițându-l pe odorul ei la drum? 


! Fiul lui Nanda, tatăl adoptiv al lui Krishna. 
? Prietenii lui Krishna. 
3 Mama adoptivă a lui Krishna. 

— Ce să cred despre mama lui, o, prie- 
tenă€ Trebuie că nu-i poartă nici urmă de 
dragoste! Inima ei nu știe ce-i mila! E nemi- 
loasă dacă poate trimite la pădure un lujer 
tânăr ca el, cu un trup atât de catifelat. El, 
atât de gingaș la făptură, cum să meargă 
așa departe Cum să mâne înapoi cireada? 
Doar e-așa de mare zăpuşeala! Soarele do- 
goritor strălucește pe cer, în iarba pădurii 
mișună sute de șerpi, iar picioarele-i roșii 
vor fi împunse de țepușele stufului. Mai 
mult, îl urmărește ura unchiului Kansa, care-l 
caută neîncetat. Inima-mi vede aceste pri- 
mejdii și trăieşte într-o veșnică teamă. 


Chandidasa zice: Să nu-ti fie teamă! 
El e Hari, stăpânul lumii. Nu poate ni- 
meni să-l întreacă! 


— Frumoasa mea prietenă, ascultă-mă: 
cum aş putea trăi fără să-l văd pe Kanu€ 
Plâng zi și noapte. Priveşte cât este de fru- 
mos, cu fluierul său minunat în mână; pri- 
virile-l binecuvântează pentru că-l pot sorbi. 
Când râde, poți crede că vezi mărgăritare și 
pietre scumpe risipindu-i-se din gură și 
râsu-i e ca un suc dulce ce se revarsă. O, 
prietenă, îmi vine să-l acopăr cu poala sari- 
ului meu, de teamă să nu mi-l ia altcineva. 

Nu m-aș încrede în întâmplare și n-aș lăsa 
nepăzită prin lume o asemenea frumusețe 
şi gingășie. Locul lui e aici, lângă sufletul 
meu, în pieptul meu pe care l-am străpuns 
ca să-l așez pe el într-însul. Aici vreau să-l 
ascund de privirile oamenilor și să-l păzesc 
cu grijă, de teamă că cineva ar putea pă- 
trunde până aici să mi-l răpească, săpând o 
groapă în inima mea, când dorm. 


Chandidasa zice: Ai dreptate. O ase- 
menea comoară trebuie ascunsă. Sunt mulți 
hoti, care ar putea să ti-o fure! 


Radha, întruchiparea dragostei, privi la 
Kanu. Privirile lor se întâlniră, unind și cele 
două suflete. Din privirile fugare, unul citi 
gândul celuilalt, fără ca alții să afle taina. 
Kanu, îndrăgostitul, își împărtăși gândul 
Radhăi prin graiul mâinilor și al privirii și 
apoi se duse spre Mathura ca să-și împli- 
nească dorința’. Alți tineri, prinși în joc, 
porniră spre pășune; dar Krishna găsi o pri- 
cină să se ducă spre Mathura. 


! Ei s-au înţeles că Radha se va duce spre Mathura 
pentru a-și vinde marfa și Krishna va apărea pe drum 
să-i ceară birul. Ceilalţi tineri s-au dus spre pășune, 
dar Krishna a luat-o spre Mathura. 

Așa spune sărmanul Chandidasa. 


Sridam, Sudam și Balarama plecară, dar 
Subal pricepu unde bate Krishna. Acesta 
mână vitele spre pădurea de kadamba, pe 
drumul cel mare ce duce spre Mathura. 

Tânărul zeu îndrăgostit se așeză între 
două șiruri de kadamba, își luă o nouă înfă- 
țișare și începu să cânte dulce din fluier. 
Veșmintele lui erau asemeni celor ale unui 
dansator și stătea pe vine, la marginea dru- 
mului, ca pentru a cere pomană; nu scăpa 
din ochi drumul, scoțând totodată sunete 
melodioase din fluier. 


Chandidasa spune: Grăbește-ţi pa- 
sii, o, Radha îndrăgostită! El te așteaptă 
cu sufletul plin de iubire! 


Rai, frumoasa cu chipul ca luna, cu sufle- 
tul plin de dragoste, se gândea la semnul 
făcut de Krishna. Ea o chemă pe Barai, adună 
în juru-i toate lăptăresele și le spuse: 

— Haideţi să ne pregătim coșurile și să 
vindem iaurtul la Mathura, fără zăbavă! 

Lăptăresele, întorcându-se la casele lor, 
își luară coșurile cu unt limpezit, brânză, 
blidele cu iaurt și ulcioarele de aur pline cu 
lapte acru și cu lapte dulce, acoperite de 

ștergare scumpe. Ele se gătiră și strălucirea 
lor o întrecea pe cea a lunii. Înveșmântate 
în frumoasele lor straie, îşi puseră coșurile 
și ulcioarele pe cap și se adunară cu toatele 
în jurul Radhăi. 


Așa cântă poetul Chandidasa. 


Ce frumos s-a gătit Radha, împletindu-și 
părul negru! L-a împodobit cu flori de 
mallika și l-a înmiresmat cu santal și agurul!. 
N-am vorbe destule să zugrăvesc coada-i 
strâns împletită; inima mea stă în loc vă- 
zând smocul care atârnă din vârful cozii ei, 
rânduit în chip de coadă de păun. Chipul ei 
strălucitor ca luna se făcu și mai frumos din 
pricina picurilor de purpură şi de pastă de 
santal. Negru tuș arăta frumos la ochii ei, 
buzele-i erau aidoma ca frumuseţe. Șiragul 
de mărgăritare culese de pe capul elefanți- 
lor? i-atârna până pe piept. Un lanţ de clo- 
poței îi încinge șoldurile, și când merge se 
aude clinchetul lor. Toți au rămas fermecaţi 
la vederea Radhăi, împodobită cu toate 
aceste odoare. Veșmintele ei albastre o prind 


1 Rășina parfumată a copacului cu același nume 
(Aquilaria Agallocha). 

2 În lumea basmelor există elefanți care poartă 
perle pe cap; acelea sunt cele mai prețioase. 

de minune pe ea, cea cu pielea aurie. Când 
pășește, clopoțeii de aur de pe cercurile din 
jurul picioarelor cântă pe cea de-a cincea notă. 

Femeile din Vraja își puseră coșurile pe 
cap și, luând-o pe Radha în mijloc, porniră 
la drum. 


Chandidasa zise: lată că frumoasa 
Radha se duce spre Mathura. Rai zise: 


— Ascultaţi, care dintre voi cunoaște 
drumul spre cheie 

Îi mai spuse lui Barai în glumă: 

— Te văd prea ascultătoare. Spune-mi, 
o, maică a mea, cât mai este de mers până 
la orașul de Miere!. Nu mă pot duce, dacă 
drumu-i greu. 

Cu gândul la Kanu, o întreba mereu de 
el, prin semne. Cu cât asculta, cu atât mai 
încântată era şi-i spuse: 

— Zi, zi mai departe! 

Barai se opri pe drum și-i spuse: 

— Între tine și el stă râul Jamuna. Vei 
găsi tot ce-ţi dorește inima, de poți să-l treci; 
dar nu pe malul acesta. 

Radha zâmbi şi-i spuse nedeslușit: 

— Dar cine se află pe malul celălalte 


1 Madhupur, un alt nume al orașului Mathura. 

Barai îi răspunse: 

— Haide, ţi-l voi arăta. Vorbele sunt de 
prisos acum. 

Frumoasei Radha i se însenină chipul și 
o întrebă din nou: 

— Spune-mi, rogu-te, cum arată€ Care-i 
este numelee 


Așa cântă brahmanul Chandidasa. 


Radha trecea pe drum, ascultând deslu- 
șirile despre Shyam. Toate lăptăresele, vesele, 
le însoțeau. Una dintre ele zise: 

— Priveşte spre malul celălalt. Mathura 
e aproape. Dar s-au îndesit norii; ar fi înțe- 
lept să așteptăm puţin pe malul acesta. Ce 
lucru de mirare! De unde au venit norii 
dintr-odată€ Nu pricep cum de s-a întâm- 
plat una ca asta, și-s îngrijorată. 

Barai îi dădu deslușirile cuvenite: 

— Acolo se află o făptură cu trupul de 
culoarea norului. Norul nu este pe cer. El 
este fiul lui Nanda din Gokul. 

Ascultând vorbele lui Barai, lăptăresele 
cătară încântate într-acolo. 


Chandidasa spune că frumoasa Radha 
se scălda de fericire. 

O prietenă a Radhăi zise: 

— Ascultă, o, prietena mea îndrăgos- 
tită! În astă zi necaz greu ne așteaptă. De 
ne răsare dintr-odată în mijlocul drumului 
și ne aține calea, n-avem putință să-l oco- 
lim. De când bat ăst drum, niciodată n-am 
auzit de vameș. Cine să fie vameșule Cine 
l-a pus aici Nu știm nimic de el. Socot că 
Barai vorbește în șagă, ca să ne înspăimânte. 
Cume Îi lipsește lui, comoara comorilor, 
laptele sau iaurtul€ Tatăl lui e Handaghosh, 
care are chiar o mare de lapte în casă. Mama 
lui e Jashomatii; cum poate să se lăcomească 
tocmai el la lapte, smântână și brânză€ 


Chandidasazice: Ascultă-mă, Radha! 
Ai dat de un vameș rău. Jadumani s-a așe- 
zat pe chei ca să ceară birul cuvenit regelui. 


— Ascultă, o, Radha îndrăgostită! înain- 
tează dar cu toate lăptăresele! De ce adăs- 
taţi și de ce vă opriți pe drume Haideţi, să 
aflăm ce ne cere și ce ne spune vameșul. 
Apoi știu eu ce să fac. 

La spusele lui Barai, lăptăresele înaintară 
spre copacii de kadamba. Vameșul le strigă: 


1 O variantă a numelui Jashoda, amândouă însem- 
nând „Glorioasa” 

— Opriţi-vă, o, lăptăreselor! Mult m-ai 
păcălit, Radha, dar de astă dată nu-mi scapi! 
Toate durerile pe care mi le-ai pricinuit s-au 
ivit din nou. 


Chandidasa spune: Ai încăput pe 
mâinile vameșului, te paşte o mare pri- 
mejdie. Dar gândul că ești cu Barai le 
poate linisti; ea are să cadă de vinovată 
în cele din urmă." 


— Când pornirăm cu mărfurile pe cap, 
nu văzurăm nici un semn rău. Dacă am fi 
văzut vreunul, nu am fi venit cu Barai pe 
aici — așa ziseră lăptăresele lui Kanu. S-a fă- 
cut târziu, ziua a crescut, vânzarea s-a dus; 
o să ne învinuiască cei de-acasă. Ne vezi 
neputincioase și ne cauţi pricină pe drum. 
Nu ne pricepem la firea ta; nu poți oare să 
lași deoparte gândurile relee 

Rai îi spuse: 

— Știu că locuiești în Gokul și am auzit 
de năzbâtiile tale. Din pricina ta, nimeni nu 
poate să se ducă la Jamuna, fiindcă furi sufle- 
tele tuturor. Te așezi în pădurea de kadamba 
și te împodobești cu florile ei. Când vezi o 
femeie slabă, cânţi din fluier și o necinstești. 


1...pentru că n-a putut s-o păzească pe Radha. 

Chandidasa zice: Ascultă-mă, fru- 
moaso! Mintea lui Kanu e poznașă. Orice 
tânără care se duce la Jamuna se întoarce 
Cu tinereţea răpită. 


— Ai pielea neagră și totuși cutezi să-mi 
faci necaz Stai deoparte! Nu mă atinge! — 
zise Radha. Pielea mea aurie se va înnegri dacă 
mă atingi! Am să-ți torn iaurtul pe cap, 
dacă te apropii de mine. Nu vezi că obrazul 
meu este ca aurul topit de o mie de ori 

— Nu-mi vorbi așa, Radha! Cine oare 
nu este negrue! M-am scăldat într-o mare 
neagră după pofta inimii și aşa m-am făcut 
negru?. Cele trei lumi au culoarea neagră, 
ea este ținta tuturor. Mătăniile sunt negre. 
Celui negru îi place tinerețea creației, de 
aceea el o luminează. Șarpele Începutului și 
Sfârșitului mereu murmură cele două silabe: 
„Kalo”5. Yoghinii își îndreaptă cugetele către 


! În India, pielea albă reprezintă un criteriu de 
frumuseţe, pe când pielea închisă înseamnă urâţenie. 
Dar frumuseţea spirituală a lui Krishna depășește acest 
criteriu estetic. El e adorat în pofida inesteticului înfă- 
țișării sale. 

? Din nemanifest m-am preschimbat în manifest. 
CE. apariția Luceafărului sub chip uman în poezia lui 
Eminescu. 

3 Simbol al lui Shiva, a cărui soție este Kali. Aici poe- 
tul face un joc de cuvinte: cuvântul kala, pronunțat kal, 
înseamnă „timp” și pronunțat kalo înseamnă „negru” 

Cel Negru. Miezul adânc al dragostei te 
duce spre yoga și toate se sfârșesc cu Cel 
Negru. Chiar și Shiva proslăvește neîncetat 
culoarea neagră. 


Chandidasa zice: Minunată Radha! 
Străduiește-te să-ți dobândești înțățișa- 
rea neagră! 


Ţi-ai înnegrit cu grijă ochii cei frumoși. 
Luminile lor sunt negre; poți să te desparţi 
de ele? Ţi-ai împletit frumos părul negru. 
De ce oare l-ai împodobit cu ciucuri negri€ 
Dacă nu-ți place culoarea neagră, șterge 
mai întâi tușul de pe ochi! De ce porți oare 
pieptarul negru pe inima-ți€ Sprâncenele-ţi 
arcuite nu sunt și ele negre Apa Jamunei 
este neagră, dar de ce mereu o iei acasă? Nu 
poți fără ea? Veșmântul tău nou e albastru; 
de ce-l porți€ 


Chandidasa știe că toate nu sunt de- 
cât jocu-ți nesfârșit. 


Radha îi spuse: 

— Dacă te-ai făcut vameș, spune-mi, ce 
doreşti? Te voi asculta și-ţi voi da tot ce vrei, 
dar rogu-te, dă-le drumul celorlalte fete! 

Kanu îi răspunse: 

— Bine ai zis! Acum să facem socoteala: 
să-mi dai tot ce-ţi cer, dacă socoți că așa-i 
bine. Nu vreau să-mi iasă vorbe că ţi-am luat 
peste prețul cuvenit. Părul tău e o comoară 
neprețuită şi face să dai pentru el o mie de 
mii, nici nu încape vorbă. Purpura de pe 
cărarea capului face două mii de mii. Măr- 
găritarele neasemuite din inelul de la nas 
fac trei mii de mii. lar zâmbetul tău prețu- 
jește cinci mii de mii; acestea ai să mi le dai 
pe loc, fiindcă un surâs al tău este mai scump 
ca orice nestemată. 


Chandidasa spune: Ce tot stai să soco- 
teşti, îndrăgostitulec Crezi că o mai vezi 
pe tânăra lăptăreasă pe acest chei? 


Barai cea hâtră zâmbi și o luă pe Radha 
de mână. Vitându-se la ea îi spuse lui Krishna 
cu veselie: 

— Vino încoace să iei vamă! Atâtea 
giuvaiere sunt legate la colțul sariului meu, 
doar să le atingi! Doar o vorbă a Radhăi, 
plină de mierea zeilor, face cât un râu de 
bani; atât îți pot plăti pe loc. O privire face 
două râuri; numără-le! lar buzele-i fru- 
moase ca florile de aur preţuiesc zece râuri. 
Nimic din lume nu se poate asemui cu ele 
și toate comorile lumii nu le-ar putea plăti. 


- 183 — 


Acum socotește, vameșule, câștigul tău, 
căci sunt stăpână pe un odor atât de prețios. 


Chandidasa zice: Toate acestea întrec 
mintea mea; doar cine spune știe ce spune. 


— Radha, pune-ţi coșul jos! Cum te-au 
trimis neamurile tale pe tine, tânără, la 
vânzare! Ce fel de om este bărbatul tău, 
care te-a trimis să vinzi marfa și el însuși 
stă liniștit acasă Cum a putut să se în- 
duree Oare are inima de piatră€ Blestemată 
fie avuţia sa, pe care o păzeşte, trimițând 
asemenea comoară la drum! Socot că-i ne- 
spus de aspru, nu cunoaște nici milă, nici 
duioșie. Așază-te, o, frumoasa mea, ca să te 
răcoresc cu evantaiul. Mi-e teamă ca nu 
cumva să pălească obrazu-ți de aur în arșița 
soarelui. Ascultă-mă, Rai, mi s-a adumbrit 
gândul la vederea obrazului tău tras, care fu 
odată strălucitor ca luna. 


Chandidasa cântă acest cântec de 
proslăvire. 


S-a vestejit aurul obrazului tău, ești ase- 
meni unei iedere ofilite. Buzele tale, ca frunza 
jederei, s-au lăsat în jos, totuși privirea mea 
le soarbe. Veșmântul tău subțire-i jilav de 

sudoare. Picioarele nu te mai duc. Colbul 
încălzit din drum le-a ars. Coșul ţi-e greu 
pe cap. Pune-l jos și stai lângă mine, minu- 
nato; lasă-mă să te răcoresc cu ciamari!, ce 
iscă adieri. Trupul tău e mai gingaș ca florile 
de șiriș?. De oboseală, nici nu mai eşti în 
stare să scoţi o vorbă. 


Sărmanul Chandidasa spune: Shyam 
o luă pe Rai de mână și o așeză la umbra 
copacilor. Aduse coșul ei cu mărfuri și cu 
mult drag duse brânză și smântână la 
gura ei. 


Fericită e ziua de astăzi; munca mea de 
vameș și-a împlinit menirea, căci azi mă 
aflu lângă tine. Soarta ne-a unit și s-a sfârșit 
cu bine jocul vânzării și al vămuirii. Din 
pricina ta m-am făcut vameș și m-am așe- 
zat la poalele copacului kadamba. Câte 
vicleșuguri n-am născocit și de când pribe- 
gesc! Îmi mân vitele în grajd și cânt numele 
tău din fluier. Din pricina ta mereu caut să 
mă învârtesc pe drum. 

Regele îndrăgostiților o mulțumi pe 
Radha cu dragostea și cu mângâierea lui. 


! Evantai făcut din coada vacii tibetane. 
2 Floare mică de culoare roz (Acacia Sirisaa). 

Chandidasa se bucură că el s-a înfrup- 
tat cu laptele și iaurtul din coșul Radhăi. 


— Radha, lasă lumea să clevetească! 
Vorbele lor defăimătoare le port ca pe pasta 
de santal și ciuya de pe frunte: nu-mi pasă 
deele. Tu ești iubita mea, ești ochii mei, ești 
kajal de pe pleoapele mele. Inima mea se 
strânge dacă nu te văd o jumătate de cli- 
pită! De mă culc ori mănânc, mă duc cu 
gândul la tine, dacă nu ești cu mine, să te 
văd. Altfel nu-mi mai rabdă sufletul! Bat 
acel singur drum, ce duce la picioarele tale; 
le-am dat uitării pe toate celelalte. Privirea 
mea te caută, mereu stă ațintită pe drumul 
pe care vei răsări. Părăsind tărâmul Golok, 
lumea mea cerească, venii în Gokul, în casa 
unui văcar, numai și numai ca să fiu aproape 
de tine, să-ți ating trupul. Sunt fericit că 
mi-a fost hărăzită o asemenea comoară ca 
tine, o, frumoasă tânără! 


Chandidasa zice: Nici eu nu pot să-mi 
iau ochii de la ea! 


Ce minunat lucru se arată ochiului!! A 
coborât un nor abia ivit! El, Unul, e norul 


! Poemul acesta este construit pe un șir de sim- 
boluri, ceea ce-l caracterizează pe Chandidasa. Fiecare 

așezat pe nori. la vino și vezi că luna a răsă- 
rit pe nor. Toate aceste lăptărese, întruchi- 
pări ale dragostei, înconjoară norul. Cine a 
mai pomenit ca luna! să se ridice asemenea 
unui copac din nore Dar copacul n-are nici 
frunze, nici flori. Are doar ramuri frumoase?, 
care înseninează norul. Douăzeci de lune? 
sclipesc pe crenguţele subțiri. Se află două- 
zeci de lune și la rădăcină. S-au adunat pa- 
truzeci de lune laolaltă. Păunul dansează pe 
norf, se aude țipătul său. Mai dansează și un 
șarpes, care poartă o mie de pietre scumpe 
în gură. Podoabele înconjoară perechea de 
fructe$. Cine ar putea pătrunde cu mintea 
meșteșugul acesta, frumuseţea acestei 
dragoste Se află flori deasupra unei pe- 
rechi de ace”. Florile ispitesc pasărea ciatok€. 


obiect este o metaforă vizând reprezentarea frumu- 
seţii celor două personaje. 

' Luna este Radha, pe când Krishna este norul. 

2 Braţele Radhăi. 

5 Unghiile mâinilor Radhăi și ale lui Krishna. 

1 Penele de păun din mitra lui Krishna, care se 
leagănă, părând dansul unui păun. 

5 Coroana de pe capul Radhăi are forma de șarpe. 

6 Sânii Radhăi. 

7 Nasurile lor drepte stau ca două ace și ochii lor 
sunt ca niște flori. 

8 Pasărea ciatok (ciakor) nu bea decât apă de ploaie, 
de aceea caută mereu nori. 

Lăptăresele se minunează de frumusețea 
celor doi iubiți. 


Chandidasa spune: Suntem în stare 
să cuprindem cu cugetul numai ceea ce ni 
se arată curat în vreun chip; altceva stă 
dincolo de mintea noastră. 


— Picioarele acestea sunt ținta yoghini- 
lor; nici veșnicia nu le poate cuprinde. Nici 
pustnicii, măcar că-și supun trupul la felu- 
rite îngrădiri, nu dobândesc comoara ferici- 
rii, care mi-a fost hărăzită. Ce preț mai are 
coșul meu alături de ele Tot avutul meu 
de lapte și iaurt s-a vândut la picioarele-i 
frumoase. Am avut vânzare bună! Dorința 
mea s-a împlinit la poalele acestui copac de 
kadamba. O, prietene ale mele, întoar- 
ceți-vă dar la casele voastre! 

Șiroaie de lacrimi curseră din ochii ei și 
frumoasa Radha abia putu vorbi. Lacrimile 
ei șterseră desenele făcute cu pastă de san- 
tal și kumkumi!-ul cel roșu de pe obrajii ei. 
Ele curseră asemenea râului Jamuna din 
ochii ei încântați. Semnele bucuriei se iviră 
pe trupu-i întreg. 


1 Vopsea minerală de culoare roșie, din care se pun 
pe frunte și pe obraz puncte cu rol pur estetic. 

Și brahmanul Chandidasa văzu cum 
curg lacrimi din ochii atât de frumoși. 


— Barai, draga mea Barai, spuse Radha, 
fericită e ziua ce a răsărit pentru mine! 
Sunt în brațele iubitului meu. Toate stră- 
duințele mele m-au îndreptat către cel pen- 
tru care am îndurat atâtea. Dorul inimii mele 
s-a împlinit; l-am dobândit pe Jadumani al 
meu, pe drumul ce duce la Gokul. Du-te la 
Ayan! și spune-i că ai închinat-o pe Radha 
lui Shyam. Spune-i că Radha și-a găsit feri- 
cirea închinându-se picioarelor roșii ale lui 
Krishna. Ce mai preţuiesc căminul, gospo- 
dăria, cele sfinte, treburile, chiar și rușinea€ 
Ce-mi mai pasă de neamul meu, de bunul 
lui nume€ Chiar de l-ar lovi un trăsnet și tot 
nu mi-ar păsa! Ce am găsit în schimb este 
rodul multor dovezi de credință. Mă soco- 
tesc încununată de izbândă. 


Niciodată, niciodată n-am auzit ase- 
menea vorbe de fericire și de dragoste, 
spune poetul Chandidasa.? 


! Soțul Radhăi. 
? Poemul nu se sfârșește aici. El se continuă pe 
multe pagini, aflate încă în manuscris. 

Partea a IV-a 


INDIA ȘI GÂNDIREA 
CREȘTINĂ 


THOMAS 


pi P =; NJ 


= Caz] 10 INDIA 


Biserica văzută 
și cea nevăzută a Indiei 


„Între hinduși există mai mulți discipoli 
ai lui Hristos decât printre creștini.“ 
(Gheevarghese Mar Osthathios) 


P: Mar Osthathios este mitropolit și 
profesor la Old Seminary, seminarul 
teologic ortodox din Kottayam, statul Kerala, 
sudul Indiei. Are o vârstă! (n. 9 decembrie 
1918), dar este neobosit și destoinic: l-am 
văzut mereu în mișcare, la slujba religioasă, 
la seminar, la bisericile din dioceză. 

S-a afirmat ca lider ecumenic, a partici- 
pat la conferințe bisericești pe patru conti- 
nente. A călătorit și-n România, oaspete al 
Patriarhiei. În urmă cu câțiva ani, a primit 
în India o delegaţie de înalți ierarhi români, 
în frunte cu Patriarhul României. 

Ca autor de cărți, a publicat circa 30 de 
volume, din care 10 în limba engleză și 20 

în limba malayalam, limba sa natală, vor- 
bită în statul Kerala. 

Mitropolitul Mar Osthathios este mai 
întâi om de acțiune și apoi scriitor. A con- 
struit biserici, a întemeiat azile de bătrâni, 
orfelinate. De altfel, în India, biserica face 
asistență socială mai intens decât la noi, 
este o prezență mai asiduă şi mai eficientă 
în viața oamenilor. 

În aprilie 1996, de Paște, când am fost 
oaspetele său, m-a invitat să-l însoțesc prin 
dioceza sa, la biserici, orfelinate, institute 
pastorale. La orfelinatul Karunagira, am 
văzut talentul său de a-i însufleți pe tineri. 
Cât am stat acolo, a ținut să-i învăţ pe copii 
un cântec religios în limba română și a cân- 
tat alături de ei. 

În săptămâna luminată, am făcut împre- 
ună cu sfinția sa un pelerinaj la 12 biserici 
ortodoxe din ţinutul Niranam. Călătoream 
în mașina sa. Ireceam prin sate ascunse în 
păduri tropicale și-n plantații de cocotieri — 
Kerala este o țară dăruită de Dumnezeu cu 
vegetație abundentă, holde și soare. În 
această zonă sunt mulți creştini ortodocși. 
Vedeam multe sate bisericești ortodoxe, 
și-mi aminteam fraza acelui împărat bizan- 
tin: „Ai învins, Galileanule!” 

În dioceza Niranam sunt 96 de biserici 
ortodoxe. În toată India sunt 1.200 de bise- 
rici ortodoxe și 6.000 de biserici catolice. 

În satul Parumala am stat la mormântul 
făcător de minuni al unui sfânt creștin, Sf. 
Grigore din Parumala. 

La Niranam este o biserică milenară, 
înălțată pe ruinele bisericii întemeiată chiar 
de apostolul Toma, în anul 52. 

În orășelul Mavelikara am făcut un lung 
popas și aici am vorbit îndelung cu părin- 
tele mitropolit Dr. Gheevarghese Mar 
Osthathios. Despre biserica indiană, despre 
rugăciunea minții în inimă, despre misio- 
nariat și ecumenism. 

Mar Osthathios a fost numit de Sinod 
să coordoneze activități misionare ale bise- 
ricii ortodoxe din India. În 1972 întemeiază 
centrul misionar din Mavelikara, unde se for- 
mează tineri misionari pentru Sudul Indiei. 
A structurat Liga tineretului ortodox in- 
dian, a cărui președinte este și astăzi. 

Aţi făcut creștinări€ În ce ritm se produc 
convertiri la creștinism în India€ l-am în- 
trebat. 

În India, nu-i ușor să convertești! mi-a 
răspuns. Nu poți s-o faci ca-n Africa... Ulti- 
mele orientări ale misionarismului ar fi: nu 
să botezi, ci să faci discipoli. În toate țările. 

Asta e misiunea nobilă a tinerilor pe care-i 
pregătim. Scopul evanghelizării este acum 
de a face ucenici, adepți, simpatizanți: de a 
face cunoscută Biblia. Să faci din toată lu- 
mea ucenicii lui Hristos, în eternitate. 

Pe creștinii indieni, i-am văzut și la sluj- 
bele din săptămâna mare și la înviere, la 
Kottayam. Este impresionantă credința lor, 
evlavia, devoțiunea, prezența masivă și par- 
ticiparea intensă. 

Am aflat că erau acolo, în catedrală și 
mulți ne-creștini, care participau cu aceeași 
însuflețire. (V.A.) 


Ghervaghese 
Mar Osthathios 


Sacralitatea secularului. 
De la parohialism 
la ecumenism 


căror forme de organizare în biserică 
este: să gândești global — să acționezi local! 
Numai dacă biserica la orice nivel, comuni- 
tăți locale și grupuri de pace, se alătură într-un 
proces de învățare a dreptății și păcii, atunci 
acestea toate pot vorbi într-un singur glas și 
vor putea fi auzite. 

„Teologii liberali au chemat bisericile să 
opteze în favoarea celor despuiați; ei vor lua 
în seamă și pe acei teologi ai echilibrului 
naturii, sau pe Albert Schweitzer și alții care 
au pledat pentru „respectul vieții” Gene- 
rația de azi nu trebuie să epuizeze toate 
resursele de energie, care sunt destinate și 


js: Moltmann sugerează: Deviza ori- 

viitoarelor generații. Noi nu putem să luăm 
viitorul drept un bun al nostru, așa cum 
strămoșii noștri au făcut-o. 

Amenințarea umanității de către ea însăși, 
prin mijloacele atomice, chimice și biologice 
de distrugere în masă, și prin degradarea ra- 
pidă a naturii devine o primejdie mare, totală. 
Viitorul nu poate fi lăsat la voia întâmplării; 
el trebuie creat în mod deliberat.” 

Nu voi trece sub tăcere impasurile bise- 
ricii din India și necesitatea de a-i gândi pri- 
oritățile. Am ajuns în preajma unei schimbări 
în biserica indiană. Schimbarea trebuie să 
fie de la parohialism la ecumenism; de la 
preocuparea pentru sine la — cel puțin — in- 
teresul pentru toată India. De la instituţiile 
abstracte la concretul imediat: sănătatea 
locuințelor sărăcăcioase și a satelor indiene. 
De la condamnarea și ignorarea altor legi la 
împărtășirea treimii spre toți indienii, ca 
frații și surorile; de la epuizarea resurselor 
date de Dumnezeu la conservarea energiei; 
de la atitudinea pur materialistă la atitudi- 
nea duhovnicească, la simţirea sacrului în 
creațiune. Dacă bisericile nu-l mărturisesc 
pe Cristos celor care au nevoie de El, atunci 
cine o va face? Cu Logosul întrupat, cu 
Duhul mergând deasupra apelor, putem 

reclădi cosmosul pe care acum l-am golit și 
l-am grăbit spre haos. 


Alarma științei și secularizarea 


Știința și tehnologia au adus dezvoltări 
fără precedent în toate sectoarele vieții. Au 
revoluționat comunicațiile și transportul. Au 
produs de asemenea arme nucleare care pot 
distruge întreaga viață. Știința este astfel o 
binecuvântare şi un blestem în același timp. 

Evenimentele istorice recente, totuși, au 
dat dreptul vieții la secularizare și la exploa- 
tarea fără reținere prin ştiinţă și tehnologie. 
Deși sunt conștiente de potenţialul distruc- 
tiv, ştiinţa și tehnologia sunt mai înclinate 
să susțină idealul în comuniune, de grijă pen- 
tru umanitate. 

Ce a adus lumii capitalismul, mai ales 
Lumii a Treia A produs o abundență de 
bunuri de consum, și, printr-o inteligentă 
publicitate în media, a creat o falsă foame 
pentru aceste lucruri. A folosit ajutoare eco- 
nomice, ca mijloace de comerț, și a exploa- 
tat Lumea a Treia peste măsură. Datoria. 
Capcană a țărilor din America Latină ca 
Brazilia şi Mexic, le-a făcut mai sărace cu 
fiecare an care a trecut. India va fi repede 
prinsă în această datorie-capcană, dacă 

guvernul indian nu va face niște pași radi- 
cali. Materiile prime sunt cumpărate de 
către țările bogate la prețurile cele mai mici 
posibile și le sunt vândute arme sofisticate 
la cele mai mari prețuri posibile. Prăpastia 
dintre bogaţi și săraci crește cu pași repezi 
în Lumea a Treia din cauza sistemului capi- 
talist exploatator. Medicamente și praf de 
lapte respinse de către țările bogate sunt 
vândute pe piața țărilor din lumea a treia. 
Nu există rezolvare pentru toate acestea 
decât printr-o reîmpărțire (măsuri radicale) 
prin care o parte din datorii să se șteargă și 
să se adopte un sistem corect de comerț și 
slujbe pentru toți. 

Punctul de vedere, important, al unuiom 
de știință nu construiește tipare, ci curente 
de energie. 

Fritjof Capra este fizician, iar eu nu am 
pregătirea necesară ca să-l înțeleg în între- 
gime, dar din puţinul pe care l-am înțeles 
pare a fi o voce strigând în pustiu. Primul lui 
best-seller, Tao of Physics (Capra Fritjof, The 
Tao of Physics, Flamingo, ediția a 15-a, are 
subtitlul „O interpretare a punctelor comune 
între fizica modernă și misticismul estic”). 
Fritjof Capra a fost primul care a cercetat 
în detaliu și cu autoritate legăturile între 
misticismul european și fizica modernă. 

Cartea lui a contribuit la noul sentiment al 
profundei armonii între concepţia științi- 
fică a lumii și tradițiile mistice. Și cercetă- 
rile recente în fizica subatomică au întărit 
această teorie. 

O altă carte a sa, Admirabila înțelepciune 
(Uncommon Wisdom) prezintă evaluările lui 
asupra unuinumăr de oameni de știință mo- 
derni. Cărțile lui arată că suntem la un punct 
de răscruce în teoria modelului (tipar) și teo- 
ria valului (curentului), de la teoria atomică 
la teoria subatomică, de la conflictul între 
religii și știință la o reuniune a celor două. În 
cea de-a treia carte el citează pe profesorul 
Stanislav Grof: „Mintea universală, Conști- 
ința cosmică este forța creativă la baza con- 
ceptului Cosmic” (Capra E, Cosmic Mind). 

Particularitatea interesantă este că el 
vede un Perichoresis, energia creativă a cos- 
mosului, pe care teologia ortodoxă o atri- 
buie Trinității. Răspunzând întrebării ce 
este materia, Capra spune: 

„Am răspuns prin a contrazice punctul 
de vedere al lui Newton asupra materiei, ca 
fiind constituită din cărămizi elementare, 
toate la rândul lor fiind făcute din aceeași 
substanță materială de bază, prin viziunea 
lui Einstein asupra masei ca formă de energie 
și materie consistând în energie cuprinsă 

într-un tipar, continuu transformându-se 
dintr-una în alta. Cu toate acestea a trebuit 
să accept că în timp ce toată energia este o 
măsură a activității, fizicienii nu au un răs- 
puns la întrebarea: ce este active” 

Această continuă transformare în Con- 
știința Divină este ceea ce Părinții au numit 
circumincession sau Perichoresis. Capra îl ci- 
tează de asemenea pe Dr. R. D. Laing, alt 
binecunoscut om de ştiinţă, care de aseme- 
nea îndeamnă la trecerea de la structura 
veche dominantă la o structură de dragoste 
și compasiune reciprocă către tot ce este 
natură. Ca să cităm: 

„Noua știință, noua epistemologie, tre- 
buie să fie prevăzută ca o schimbare a sen- 
timentelor, ca o completă întoarcere de la 
intenția de dominare și control al naturii la 
idealul, de exemplu, a lui Francisco din 
Assisi, că întreaga creație este partenerul 
nostru, dacă nu chiar mama noastră. Abia 
atunci putem să abordăm percepțiile alter- 
native care ne apar.” 


Separarea sacru — secular 
nu se susține 


Distincția tomistă dintre biserica sacră și 
lumea seculară nu este valabilă în lumea de 

azi, deși a fost o diferență între biserica din- 
tâi persecutată și lumea care a persecutat-o. 
Desigur biserica ar fi trebuit să fie un model 
astfel ca lumea să se simtă atrasă de ea prin 
stilul de viață. Rămâne de văzut (este îndo- 
ielnic) dacă biserica care renunță la lumesc 
și aspiră la rai, va fi primită acolo. Dumnezeu 
care a creat toată lumea va spune ca Iosif 
fraților săi: „Nu-mi veți vedea fața, dacă fra- 
tele vostru nu este cu voi.” (Gen. 43:5) 

La întrebarea dacă Dumnezeu e de par- 
tea săracilor împotriva bogaţilor, teologii 
liberali de diverse nuanțe răspund afirma- 
tiv, iar teologii capitaliști negativ. O'Hanlon 
scrie: Această formă a lui Dumnezeu Atot- 
iubitor, este una de ajutor pentru săraci și 
victime și una de provocare pentru bogați 
și asupritori. Aceasta este temelia opiniei 
Bisericii pentru săraci — este reflecția acelei 
revelații trinitariene (divine, a Sfintei Ire- 
imi) pe crucea lui Cristos când Dumnezeu 
este văzut clar ca fiind de partea proscrișilor 
tuturor instituțiilor politice și bisericești. 
Trebuie să spunem răspicat că Dumnezeu 
nu este de partea împăraților și a asuprito- 
rilor, ci de partea lui Moise, și a asupriților. 
Mântuitorul nostru și-a arătat clar alegerea 
lui pentru săraci în multe locuri. (Luca, 14: 
18). Când iese din casă, Zaheu devine fericit, 

liber și în mod voluntar sărac, pentru că a 
devenit un creștin angajat, să împartă și să 
restituie tot ceea ce furase de la alții. Așa 
cum O'Hanlon spune clar: „Din punct de 
vedere cultural suntem prinși în vârtejul 
ethosului individualist al liberalismului oc- 
cidental, de competiție (adică sistemul nos- 
tru de educație) și consumatorism. Sistemul 
nostru legal face ca: marea majoritate a celor 
din închisoare sunt săraci și sunt acolo pen- 
tru crime împotriva proprietății private” 
Umanismul ateist al lui Karl Marx tre- 
buie să fie transformat în umanismul Trini- 
tarian al împărtășirii universale a bogăției 
spirituale și materiale ale lui Dumnezeu pen- 
tru toți fiii săi dimpreună cu libertatea per- 
soanei și justiția socială, dacă „Perestroika” 
trebuie să continue să lucreze pentru Dum- 
nezeu sub îndrumarea Sfântului Spirit. 
Marx a crezut mai mult în practică și 
realizările vremii sale, decât în teorii. Aceasta 
este provocarea căreia Biserica trebuie să-i 
facă față acum. Oare o biserică pentru toți 
(shoring church) va provoca o lume seculară 
către o mai mare producţie a bunurilor 
necesare umanității și strict o împărțire ega- 
litaristă (pentru toți), fără parohialism, con- 
sumerism, comunalism și autocentrare. 

Secularul devine sacru 


Secularul devine sacru printr-un model 
alternativ Trinitarian. 

„Dumnezeu a văzut tot ce a făcut și s-a 
încredințat că este foarte bine” (Gen. 1: 31). 
Deci cum poate fi ceva din creație seculare 
Căderea a rezultat din pătrunderea răului 
în lume, care lucrează și în așa-zisul dome- 
niu al sacrului. Diferența între bun și rău 
este validă, dar nu și diferenţa între sacru și 
secular. Cred că marele teolog Sf. Toma de 
Aquino trebuie să-și asume mare parte din 
vină atunci când a disecat realitatea în na- 
tural și supranatural, secular și sacru. El a 
spus că Dumnezeu poate fi dovedit prin 
rațiune și că Trinitatea poate fi pătrunsă 
prin Revelaţie. 

Rezultatul concret este că oamenii au 
ajuns să considere că slujba de Duminică 
este sacră, iar afacerile de luni ar fi seculare. 

Aceasta este greșit din toate punctele de 
vedere religioase. În ciuda fundamentalis- 
mului unor frați islamici, Islamul nu des- 
parte religia de politică și regulile Sfântului 
Coran față de viaţă și face teocrație aplica- 
bilă întregii vieți. Desigur că aceasta devine 
periculos când failibilii khomenii au devenit 
custozii sacralităţii. Nici o carte nu trebuie 
să fie ultimul criteriu, și numai Dumnezeu 

și Sfântul Duh pot să ne conducă la adevă- 
rul întreg. 


De la consumerism 
la o nouă asceză politică 


În acest demers îi sunt recunoscător lui 
K. M. George, în special pentru articolul său: 
Nations as Monastery — Need for a New Poli- 
tical Askesis (Națiunea ca Irebuință mona- 
hală — pentru o nouă asceză politică). 

Consumerismul a dus la probleme eco- 
logice, creșterea sărăciei, distrugerea resur- 
selor naturale, creșterea tensiunii și a bolilor 
mintale, indiferența față de situaţia grea a 
vecinilor noștri, acumulare competitivă de 
bogății, goană nesfârșită după bunăstarea 
fiinţei. Religia devine ca o chestiune perso- 
nală, fără importanță pentru un stil de trai 
etic. Vechea imoralitate este acceptată sub 
blânda denumire de „noua moralitate” 
Dumnezeu este transformat în servitorul 
celor credincioși pentru a le acorda din ce în 
ce mai multe înlesniri materiale, iar „cen- 
trele pelerine” colectează grămezi de bani 
care nu se întorc la cei săraci care îi oferă. 

R. M. George scrie: 

„Antropologii sociali ca Mircea Eliade ne 
informează că ideea degenerării succesive 

este constitutivă conștiinței religioase uni- 
versale. De exemplu, tradiția hindusă vor- 
beşte despre cele patru pugas: krita, threta, 
dwapara şi kali, ca patru etape consecutive 
din istoria cosmică care manifestă o deca- 
dență succesivă. 

La începutul epocii lui Constantin cel 
Mare, odată cu edictul de la Milan din 313, 
Biserica a devenit universală și toţi cei ce 
voiau să-și tămăduiască sufletele au înce- 
put o viaţă în stil monahal, mai întâi numai 
de către sfinţi ca Sf. Antonie și Sf. Pahomie, 
fugind de plăcerile desfătării în bogăţie, de- 
parte în pustie, ca să lupte împotriva lui 
Satan prin post, rugăciune și o viață simplă, 
contemplativă. Mai târziu, într-un număr 
mai mare de locuri au început să înflorească 
adevărate comunităţi. Sf. Atanasie și Sf. 
Vasile au întocmit reguli pentru comunită- 
țile monahale care au fost copiate ulterior 
de bisericile catolice pentru mânăstirile lor. 
Papa Grigorie cel Mare a preluat regula Sf. 
Benedict şi a aplicat-o Europei creștine” 
Dar Reforma Protestantă, Renaşterea, Ilu- 
minismul, Raționalismul și Materialismul 
au contribuit la decăderea vieții monahale 
în Europa și în Vest. 

Renașterea vieții monahale 
în noul context 


Nuse pune problema reînvierii instituției 
bolnăvicioase împotriva spiritului vremuri- 
lor. Dar cu mult înaintea instituționalizării 
ei, mișcarea ascetic-monahală începuse să 
exercite o influență decisivă asupra struc- 
turilor și valorilor sociale... 

Odată ce valul secularizării actuale spri- 
jinit de civilizația tehnologică industrială 
triumfătoare va ajunge la un punct critic de 
autoexaminare — la care se va ajunge în cu- 
rând — va avea loc o renaștere a mișcării 
monahale ascetice... un nou ascetism pen- 
tru care întreaga planetă va trebui să se 
transforme într-un asketerion, un loc de prac- 
tică ascetică, o mânăstire. 

Ceea ce numim noi planeta-mânăstire 
este ora et labora (rugăciune și muncă), îm- 
părţirea resurselor întregii omeniri, asemenea 
unei comunități monahale, mulțumirea, 
bucuria de a trăi în comunitate, extazul 
rugăciunii şi meditaţia. 


De la unirea bisericii 
la unitatea neamului omenesc 


Cerinţa mileniului trei nu este numai uni- 
rea bisericii, dar și a tuturor naţiilor lumii 

într-o singură familie a lui Dumnezeu. Așa 
cum am menţionat anterior, cuvintele fo- 
losite pentru instituirea Sfintei Euharistii și 
pentru actul hrănirii sunt aceleași. Aceasta 
arată unitatea dublei porunci, inseparabila 
identitate și legătură dintre creșterea noas- 
tră spirituală și actele de compasiune, soli- 
daritatea Bisericii cu lumea. 

Tissa Balasuriya ridică o problemă sim- 
plă în cartea sa: The Eucharist act and Human 
Liberation (Actul euharistic și libertatea umană), 
la care trebuie să se găsească răspuns. De ce 
se întâmplă astfel: în ciuda sutelor de mii de 
celebrări euharistice, noi continuăm să fim 
la fel de egoiști ca înainte! 


Bisericile ortodoxe vorbesc despre „Litur- 
ghia de după Liturghie” și se așteaptă din 
partea credincioșilor să arate lumii de luni 
până sâmbătă sfințenie euharistică, dăruire, 
mărturisire, dar practica este foarte săracă. 
Caracterul parohial este trăsătura celor mai 
multe comunități catolice, ortodoxe și pro- 
testante. Dacă se ivește necesitatea constru- 
irii unor case pentru cei nevoiași, tendința 
generală a enoriașilor este de a construi 
numai pentru membrii bisericii. Putem noi 
să-i respectăm pe toți semenii noștri ca pe 
niște frați și surori pentru care Hristos a 

murit? Putem opri opțiunea preferențială 
față de săraci? Acest lucru este mult mai 
greu de practicat în India pluralistă, decât 
în comunităţile eclesiastice ale Americii 
Latine, unde majoritatea sunt creștini. 

Într-un articol subintitulat The Trinita- 
rian Existentiality of the Eucharist (Fiinţarea 
Treimii devine în actul Euharistic), teologul 
ortodox Gennadios Limouris scria: 

„Actul euharistic înfăptuit prin Fiul în 
Duhul este o manifestare teocentrică, ce ne 
poartă spre abisul insondabil al Tatălui. 
Rugăciunea liturgică este o chemare de par- 
ticipare la manifestarea divină. Astfel noi 
suntem părtași la dragostea fără margini a 
lui Dumnezeu pentru oameni, într-o exis- 
tenţialitate pură a Sfintei Treimi”. („Ecume- 
nical Review”, vol. 38 oct. 1980). În biserica 
mea nu există slujbă euharistică la care să 
nu participe toți copiii lui Adam, vii sau ră- 
posați. Biserica și lumea sunt două lumi 
concentrice, iar Ireimeadivină este centrul. 
Noi nu putem, desigur, să pretindem că ne 
aflăm în cercul interior, dar să lăsăm lumea 
să spună astfel, ca exemplu al vieţii noastre. 

Va apare un sistem economic 
trinitare 

Domnul Dumnezeul nostru a spus: „Nu 
poți să-i slujeşti și lui Dumnezeu și arginţi- 
lor”. Sf. Pavel a zis că: ” iubirea de arginţi este 
rădăcina tuturor relelor” (I. Tim. 6:10). 
Capitalismul susține că setea de profit este 
rădăcina progresului. Karl Marx spune că 
economia determină totul, chiar și religia. 
PK. Geevarghese, promotorul și profetul eco- 
nomiei bazate pe „timp” (7) este de părere că: 

„Într-o economie bazată pe bani, timpul 
este separat de valoare. Celor ce au tutela 
bunurilor și nu celor ce au timp le-a fost 
posibilă dobândirea puterii de a aloca re- 
surse pentru alții. Această idee nu se spri- 
jină pe principiul inerent structurii ființei, 
adică Ireimea” 


Ghervaghese 
Mar Osthathaios 


Despre misionarismul 
contemporan 


NA este acum predat pen- 
tru prima dată în multe seminarii. 


Interesul actual pentru misiune nu este 
numai în creștinism ci și în marile religii 
actuale ale lumii, în special pentru islamism 
și hinduism. Din păcate, interesul este mai 
mare printre fundamentaliștii diferitelor 
religii, adăugându-se intoleranța față de cei 
din afara propriei credințe. Nu este nevoie 
numai de creșterea numărului de adepți ai 
bisericii, ci și de crearea unei familii bazate 
pe comuniunea omului cu divinul: mișca- 
rea către Împărăția lui Dumnezeu. Funda- 
mentalismul este stagnarea intelectuală, o 
credință oarbă fără deschidere spre idei noi. 
Fundamentalismul creștin de tip îngust 

este aproape o „bibliolatrie” fără deschidere 
față de noul adevăr către care ne conduce pe 
toți Duhul Sfânt. Misionarismul împărtășirii 
dragostei creștine (agape) este foarte diferit 
de înțelesul din trecut al misionarismului. 


a) De la convertirea personală la spiritu- 
alizarea personală 

Mulţi indivizi care se îndreaptă spre ca- 
riera preoțească, drept răspuns la chemarea 
amvonului, nu-și găsesc o nouă cale alături 
de Hristos pentru a-și coordona viața pu- 
blică și particulară și resursele lor. Aceasta 
nu este doar vina lor, ci și a structurii socie- 
tății nu este nici măcar dorită de ei, și ca 
urmare, mulți recad în greșeală. 

În India, de exemplu mulți necreștini ca 
și contestatari profetici ai structurii bur- 
gheze a societăţii critică viața de hotel de 
cinci stele a misionarilor străini care chel- 
tuiesc o mulțime de bani pentru ei înșiși și 
pentru publicitatea modelului capitalist. 
Chiar și unii misionari naivi fac asta. Mode- 
lul lui Iisus Hristos, Misionarismul cosmic, 
kenotic al lui Dumnezeu nu este urmat. 
loan Botezătorul predica: „Pocăiți-vă căci 
împărăția lui Dumnezeu este aproape”; acest 
mesaj este interpretat mai degrabă ca a doua 
venire a lui Hristos. Noi cei care recităm 

Crezul (de la Niceea) în fiecare zi credem și 
că Hristos va veni iar să judece viii și morţii, 
dar nu amenințăm oamenii spunându-le că 
vor fi aruncați în focul veșnic al iadului dacă 
nu-și vor dărui inima lui Hristos. Câţiva 
preoți par să fie agenţi ai capitalismului fără 
a propune însă un mesaj de schimbare ra- 
dicală și fără a-și periclita libertatea lor eco- 
nomică în scopul de a exploata oamenii 
săraci. Spiritualizarea conduce către împăr- 
tășire în sensul Sfintei Treimi nu ca în mo- 
delul de constrângere de tip comunist, ci ca 
în modelul agapic de împărtășire liberă. 


b) De la caritate la justiție socială 

Întreaga lume apreciază Misionarii Cari- 
tății ai Maicii Tereza și este necesară conti- 
nuarea misiunii lor până când nu vor mai 
exista hoți care jefuiesc și-și lasă victimele 
pe jumătate moarte. A sosit însă timpul să 
conștientizăm și bogăția și sărăcia obser- 
vând păcatul oricărui fel de exploatare care 
îi face pe săraci și mai săraci și mai nume- 
roși cu fiecare generație. 

Teologii libertății din America Latină de 
la Gustavo Gutiérrez la Leonardo Boff sunt 
foarte preocupați de necesitatea justiției 
sociale nu doar în teoria misiunii lor ci şi în 
practică. Caritatea este bună, dar deseori 

cei care beneficiază de ea devin paraziți și 
slabi. Comunitatea Ecleziastică Primară nu 
se mulţumeşte doar cu caritatea, ci și cu 
împărţirea resurselor producției comune și 
consumarea lor în comun. Julio de Santa 
Ana spune că, deși erau necunoscuți acum 
30 de ani, acum există mii de adepți în 
America Latină incluzând 100.000 numai 
în Brazilia. El adaugă „Viaţa este grea pen- 
tru oamenii săraci mai ales în perioadele de 
criză economică. Lipsiţi de slujbe, cu salarii 
mici și condiții precare de viață este dificil 
pentru mulți să-și satisfacă nevoile primare 
ale vieţii. În această situație mulți sunt ten- 
taţi să facă lucruri care în condiții normale 
de viață ar fi inacceptabile; delicvența și 
prostituția devin un mod de supraviețuire.” 

Ceea ce au făcut ei în Săo Paolo în timpul 
perioadei de criză economică din 1980-1985 
nu a fost caritate, ci creșterea fondului co- 
mun pentru a oferi slujbe celor fără servi- 
ciu, pentru a produce articole de consum ca 
pâinea, vegetalele și fructele care să fie vân- 
dute în magazine. Justiția socială trebuie 
să-și propună să ajute oamenii să se ajute 
pe ei înșiși și societatea în ansamblu. Este 
bine că în această direcție anumite misiuni 
sunt puse deja în practică în țările în curs 
de dezvoltare. O asemenea misiune nu se 

teme că o acțiune politică ar schimba struc- 
tura în asemenea năsură încât toți oamenii 
să aibă slujbe și să nu mai existe șomeri și 
paraziți sociali. 


c) De la stresul proclamării la dialogul 
agapic 

La alcincilea Congres al Bisericilor Lumii, 
ținut în Nairobi, grupul evangheliștilor a 
obiectat față de raportul majoritar, care to- 
tuși a fost impus în plenara următoare cu 
mici modificări. Dialogul între religii și ide- 
ologii s-a extins repede în acești 25 de ani și 
astăzi este o metodă acceptată de misiona- 
rism în cele mai multe biserici. Cărţile edi- 
tate de Stanley Samartha, Wesley Ariarajah 
și alții și publicate de Consiliul Bisericilor 
Lumii din Geneva au aruncat cu siguranță 
mai multă lumină asupra metodelor de îm- 
părtășire reciprocă a ideilor și convingerilor, 
cu deschiderea către idei noi fără sacrifica- 
rea propriei convingeri până când convin- 
gerea proprie este îmbogățită. 

Baza dialogului o constituie universali- 
tatea adevărului și faptul că Dumnezeu a 
lăsat mărturii asupra prezenței Lui în orice 
epocă, în orice religie și în orice ideologie. 
Dialogul Domnului nostru cu femeia Sama- 
riteană este de fapt un model de dialog 

personal, care este misionar. Mai mult chiar, 
Sfântul Duh nu lucrează doar în biserică 
prin cuvânt și sacramente, ci și direct în 
lume, pentru a convinge lumea despre pă- 
cat, dreptate și justiție. Adevărul nu se teme 
de dialog. Monoteismul exclusiv poate să 
se teamă de dialog, dar nu monoteismul 
Trinitar atotcuprinzător care uneşte pe fie- 
care și pe toți în Ireimea Divină. 

Aici noi nu impunem un Adevăr parțial 
asupra altui Adevăr parțial, ci mergem împre- 
ună întru Adevărul complet al lui Dumnezeu 
împărtășit și de alții în credința lor. 


d) De la misiunea paternalistă la părtă- 
șie frățească 

Misiunea paternalistă trebuie să fi avut 
un stadiu necesar între secolele XVIII și 
XIX în misiunea de extindere a Bisericii, dar 
acum trebuie să depășim această etapă evo- 
luând către atitudinea frățească de împăr- 
tășire ca un model modern. Orice complex 
de superioritate este refuzat de oamenii cu 
respect de sine. Sfântul Pavel nu a început 
prin a se adresa atenienilor spunându-le că 
sunt vinovaţi de idolatrie. Propoziția lui de 
deschidere a fost „Bărbaţi atenieni, în toate 
privinţele vă găsesc foarte religioși” (Faptele 
Ap. 17:22). Apoi nu a ezitat să-și exprime 

convingerea că Dumnezeul necunoscut la 
care se închinau ei era Mesia. De fapt el a 
citat din poeţii localnicilor și le-a câștigat 
deplin respectul lor înainte să le prezinte 
veștile bune despre învierea lui Hristos. 
Misiunea cuprinzând mentalitatea misiona- 
rilor din ultimul secol nu reprezenta iden- 
tificarea cu oameni din domeniul misiunii 
după modelul întrupării într-o iesle (Cor. 
8:9). Întruparea a constat în faptul că El a 
împărtășit starea noastră de oameni pentru 
ca noi să ne împărtășim cu divinitatea Lui. 


e) De la dominaţia culturală la cultura- 
lizare 

Deși acest punct de vedere a fost relatat 
anterior, trebuie tratat separat datorită im- 
portanței sale ca nouă metodă a misiunii 
agapice. Există două forțe care acționează 
în dezvoltarea istorică: una centripetă și alta 
centrifugă, inductivă și deductivă, integra- 
toare și dezintegratoare, creativă și noncre- 
ativă, ascendentă și descendentă. Nu există 
compartimente etanșe între bine și rău. 
Ambiguitatea istorică este un amestec între 
bine și rău: „Vine dimineaţa și este tot noapte” 
așa cum proclama înțeleptul străjer din 
Dumah (Is. 21:12). Aşteptăm lumina să vină 
odată cu dimineața, dar ceea ce vedem este 

și noaptea. Educaţia, politica, capitalismul, 
comunismul, noile religii toate vin dimi- 
neața, dar în interiorul a tot ce e nou noaptea 
intră pentru a le întuneca până când răsar 
zorii noii dimineți. Așa cum lisus Hristos 
a fost Dumnezeu care și-a asumat starea 
umană, misiunea nu trebuie să distrugă 
identitățile culturale din câmpul misiunii 
ci trebuie să și-l asume cu purificarea nece- 
sară. Aceasta este culturalizarea. Sf. Chiril 
și Sf. Methodiu care au fost pionieri ai mi- 
siunii în vechea Lume Slavă, nu le-au dis- 
trus limba lor prin limba greacă, ci au creat 
scrierea slavă pentru propria limbă şi aceasta 
a fost o culturalizare în locul unei domina- 
ţii culturale sau lingvistice. Secretul succesu- 
lui misiunii în Africa astăzi sunt indigenizarea 
și culturalizarea care sunt practicate. Cul- 
turalizarea este funcția care sintetizează 
cultura bisericii misionare cu cea locală 
într-un mod natural, eliminându-se factorii 
dezumanizanţi din ambele prin intervenția 
Logosului şi a Sfântului Duh. „Culturali- 
zarea este sărbătorirea misterului întrupării 
lui Hristos în viața și cultura oamenilor 
care-l acceptă” 

f) De la continente la întreaga lume 

Numele Congresului Ecumenic din 
Mexico 1963 a fost: Misiune în șase con- 
tinente. El a fost schimbat cu Misiune în 
întreaga lume, la Reuniunea de la Bangkok 
în 1972. Misiunea de părtășie, în koinonia 
(comuniune creştină), pe care acest capitol 
și întreaga carte o recomandă, este împăr- 
țirea în întreaga lume a resurselor date de 
Dumnezeu, către toți copiii Lui din toate 
continentele și toate insulele. Misiunea în 
întreaga lume are atât o sarcină locală pen- 
tru fiecare casă, cât și o dimensiune globală. 
Prin știință și tehnologie întreaga lume a 
îmbrăcat forma unei grupări globale deși noi 
suntem încă în era de colonialism econo- 
mic, de dominație politică și de exploatare 
în întreaga lume atât în țările bogate, cât și 
de bogaţii din fiecare țară. 

Misiunea este chemarea pentru a răs- 
punde la rugăciunea pe care Domnul nostru 
ne-a spus să o facem zilnic „Vie Împărăția 
Ta” (Melbourne 1980). Este speranţa tutu- 
ror săracilor lumii că o nouă societate a 
împărtășirii generale a Veștilor Bune din 
Manifestul din Nazareth (Lc. 4:18) va lua 
naștere până în 2000, dacă lumea va supra- 
viețui cataclismului nuclear și va intra în 
mileniul trei. 

g) A propovădui despre Hristos devine a 
trăi precum Hristos 

Toată lumea este de acord că noi, crești- 
nii, nu trăim precum Hristos totuși propo- 
văduim despre Hristos. Acesta este cel mai 
mare obstacol în calea misiunii creștine și a 
creștinismului în general. Mahatma Gandhi 
a spus unui misionar că mirosul și frumu- 
sețea unui trandafir trebuie să fie un exem- 
plu de urmat pentru misionarii creștini. 
Secretul creșterii continue a Bisericii în zi- 
lele persecuțiilor era viața întru Hristos și 
moartea martirilor. Unii dintre noi ar dori 
să trăiască pentru Hristos, dar nu ar îndrăzni 
să se golească de ei înșiși precum Hristos și 
să moară pentru El. Domnul nostru a pe- 
trecut o noapte întreagă în rugăciune nu 
numai înainte de a-și alege apostolii, ci și în 
multe alte ocazii, dar nu avem timp să dis- 
cutăm despre asta. De câte ori Domnul 
săvârşeşte minuni din iubire, el spunea celor 
vindecaţi să nu spună nimic despre asta, 
dar noi am făcut cruciadele așa-zis miracu- 
Joase pentru a face paradă de așa-zisele mi- 
racole de vindecare. 

Necreștinii care ne aud rugăciunile ne 
spun de nenumărate ori: „Viaţa voastră este 
mai zgomotoasă decât predicile voastre și nu 
vă putem auzi predicile”. Dacă am împărtăși 

bogăţiile vieții ca în Sfânta Treime, lumea 
ar deveni atentă și ar asculta. Există teologi 
radicaliști precum S. Rosario Narchison și 
Kappan care blamează Crezul apostolilor 
pentru că s-a sărit de la „naşterea din Fecioara 
Maria” la „s-a răstignit în zilele lui Pilat din 
Pont”. Aceasta nu este o critică validă pen- 
tru că Noul Testament oferă în detalii viața 
lui Hristos. Ei uită însă că slujirea în Ilisus 
este singurul mod prin care poate fi sporitor 
un stil de viaţă. 


h) Reinstaurarea armoniei prin stilul de 
viață trinitarian 

(...) Știința poate răspunde la întrebarea 
cum s-a creat lumea, dar nu poate răspunde 
la întrebarea cine a creat-o. Cele două po- 
vestiri din Geneză cap. unu și doi nu sunt 
afirmații științifice în legătură cu timpul sau 
cu metodologia creației, ci reprezintă doar 
credințele evreilor, musulmanilor și creștini- 
lor că „La început Dumnezeu a creat cerul 
și pământul” 

Alte interpretări teologice ale istoriei 
creației afirmă că: 

El a găsit că tot ce a creat El era bun, deci 
El nu este creatorul Diavolului cosmic care 
i-a tentat pe Adam și Eva. 

Necreaţia, înșelăcinea, distrugerea, uci- 
derea, depărtarea fratelui de frate sunt de la 
Forța Distructivă care nu putea acționa 
până când creaţia nu ar fi apărut (...). 


Ruperea relaţiei verticale cu Dumnezeu 
şi a relaţiei orizontale dintre membrii unei 
familii a fost rezultatul căderii. Dizarmonia 
în uciderea lui Abel de către Cain a fost cre- 
ată de sentimentul lui Cain că ar fi respins 
de Dumnezeu. Cain reprezintă îmbogăți- 
rea, dobândirea de averi, iar Abel reprezintă 
păstorul, nomadul. 


Ecoteologie 

Astăzi s-a născut un nou fel de teologie 
numită ecoteologie pentru a atrage atenția 
tuturor asupra noilor probleme de ecologie: 
spărturi în stratul de ozon care protejează 
pământul de căldura excesivă, ingineria ge- 
netică care manipulează genele în scopuri 
egoiste, poluarea aerului, apei și a atmosfe- 
rei, deversarea deşeurilor radioactive în 
apele Oceanului Pacific care distruge peştii 
şi înfometează bieţii insulari, defrișarea pă- 
durilor în țările în curs de dezvoltare pentru 
a exporta combustibil și lemn către țările dez- 
voltate, și distrugerea mai multor specii de 
animale și păsări prin vânat excesiv, exportul 

de medicamente interzise către țările lumii 
a treia și consumul excesiv de combustibil 
energetic ca petrolul și a mineralelor ca 
zincul, fierul, aluminiul, etc. Citându-l pe 
Charles Birch: „Astăzi, peste 100.000 verte- 
brate sunt utilizate în laboratoarele de cer- 
cetare din întreaga lume. Aproximativ 
85.000 dintre acestea sunt șobolani și șoa- 
reci. Broaştele, porumbeii, hamsterii, câinii, 
pisicile, porcii și primatele constituie aproape 
tot restul procentului. Aproape 5% sunt 
utilizate în scopuri didactice, altele 5% pen- 
tru diagnosticarea bolilor, 20% pentru pro- 
ducerea substanţelor biologice și pentru 
teste de toxicitate, 30% pentru dezvoltarea 
medicamentelor și pentru testarea lor, 40% 
pentru alte activități de cercetare precum 
şi preocuparea actuală pentru creșterea di- 
mensiunilor oilor și porcilor. În toate cazu- 
rile experimentele nu ar trebui făcute decât 
cu dovedirea necesităţii absolute și când 
toate celelalte alternative posibile au fost 
excluse după o serioasă analiză.” 

Birch se teme că mai multe specii de ani- 
male inclusiv cimpanzeii sunt deja în peri- 
col de dispariție. 

Noi suntem conștienți de tragedia din 
Bhopal provocată de o companie transnaţio- 
nală care a ucis mii de cimpanzei, iar efectele 

ulterioare continuă încă. La Cernobâl „mai 
mult de un milion de oameni au fost eva- 
cuaţi și pe o suprafață de până la 2.600 km 
pătraţi a devenit nelocuibilă. Creația minu- 
nată a lui Dumnezeu mai este distrusă încă 
de ploile acide, de arderea combustibilului 
fosil, de creșterea cantităților de fertiliza- 
tori chimici, de pregătirile pentru bombe 
nucleare și războaie interstelare care ar pu- 
tea distruge viața de pe întreaga planetă 
numită PĂMÂNT. Cutremurele de pământ 
și alte calamităţi naturale pot fi uneori con- 
secința construirii de uriașe baraje care 
amenință echilibrul natural prin acumula- 
rea unei cantităţi de apă prea mari în unele 
zone și generând lipsă de apă în alte zone. 
Tehnologiile avansate din zilele noastre nu 
ar trebui luate ca progrese indiscutabile 
pentru întreaga creație de pe pământ. 

Cauza dezechilibrului este împărțirea 
egoistă a fructului oprit pentru propria fa- 
milie fără a se sinchisi prea mult de poporul 
din Nord, care i-a oferit adăpost lui Cain și 
de la care a luat o soţie. Soluţia este deci 
restaurarea participației agapice care nu cu- 
noaște hotare. 


— 225 — 


Două metode parţiale pentru 
reinstaurarea armoniei în creaţiei 


Aceste două metode pot fi numite: a) 
Stoică, renunțarea la sine propovăduită din 
timpuri imemoriale de către toți cei cu reli- 
gie, călugării, și practicată de oameni ca Sf. 
Francisc de Assisi și nenumărați Saniasini 
care consideră că e un păcat să fii bogat într-o 
lume săracă unde milioane de oameni sunt 
flămânzi; b) și morala protestantă și capi- 
talismul care exploatează resursele naturii în 
beneficiul unei minorități. 

Cu alte cuvinte prima metodă se ba- 
zează pe renunțarea la sine și a doua la pro- 
fit. Ţelul Stoicilor este ocrotirea naturii și 
creației și țelul capitalist este bunăstarea 
vieţii în principal pentru o minoritate, folo- 
sind resursele create de Dumnezeu. Metoda 
stoică consideră sărăcia ca o virtute și me- 
toda capitalistă consideră bogăţia ca virtute. 
Opinia mea este că aceste metode sunt am- 
bele parțiale și metoda holistică ar trebui să 
combine și elementul justiției sociale impli- 
cat în parabola cu câștigul egal la cantitatea 
de muncă diferită(Mt. 20:2-16) și stimu- 
lentul pentru un lucrător mai muncitor 
care primeşte o răsplată mai mare pentru o 
muncă mai grea și are realizări mai mari 
(Mt. 25:15-30). Formulând acest lucru în 

jargon modern trebuie să se dezvolte o sin- 
teză a socialismului și a capitalismului 
combinând dreptatea socială cu libertatea 
personală pentru că trebuie să existe justiție 
socială, pace şi integritatea creației. Educa- 
ţia pentru toți bazată pe nevoia fiecăruia 
este dorită de prima parabolă și educaţia 
bazată pe merit pentru aceia care sunt com- 
petenți este încurajată de a doua parabolă. 

În recenta carte Viața eliberată din care 
am mai citat deja, este un articol interesant 
intitulat „Fundamentul Noului Testament 
pentru înțelegerea creației” scrisă de colegul 
meu Paulos Mar Gregorios, se pun la lumină 
cele două metode despre care discutăm noi. 
El critica trei puncte de vedere ale lui Sun- 
derlal Bahuguna din Mișcarea Chipko, care 
ar putea să fie stoică. Acestea sunt: 

Natura există pentru a fi adorată, nu 
exploatată. 

Cel care ia mai puțin de la natură și de la 
societate ar trebui să fie mai respectat decât 
cel care ia mai mult. 

Există în interiorul fiecăruia o lume și 
mai bogată și mai demnă de a fi cultivată 
decât lumea exterioară. 

După Mitropolitul Gregorios, punctul 
de vedere din Noul Testament este diferit: 

Natura și istoria sunt inseparabile ca 
matrici ale originii creșterii și desăvârșirii 
noastre și ordinea astfel creată trebuie res- 
pectată și îngrijită ca grădina Domnului. 
Adoraţia este doar pentru creator. 

Simplitatea vieții este de mare preț dar 
sărăcia forțată nu este. 


Creează noua ordine mondială 
armonie în creaţie? 


„În final americanii voiau o nouă Ordine 
Mondială pentru a organiza lumea fără so- 
vietici. Dar se poate ajunge la această ordine 
mondială fără cooperare?” Creația include pe 
toți și totul cu excepția Creatorului: soarele, 
luna, cerul, uscatul, apa, aerul, pământul, 
vegetalele, păsările, animalele, toate acestea 
constituie leagănul în care umanitatea a cres- 
cut și s-a dezvoltat. Dacă leagănul are o gaură 
mare, copilul din el va cădea și va muri. 
Exploatarea nemiloasă și distrugerea ordinii 
create trebuie oprită cât mai curând pen- 
tru ca ordinea să-și recapete frumusețea de 
curcubeu a unităţii în diversitate. Ne con- 
fruntăm cu situația tragică a extinderii Sa- 
harei, deșertizării în Lumea a Treia care poate 
fi numită mai bine lumea „doua-treia” 

Lucrul de care avem nevoie este o schim- 
bare a inimii (metanoia) nu doar pentru 

indivizi, ci și pentru comunități și națiuni. 
Previziunea iezuitului francez Pierre Teilhard 
de Chardin trebuie să devină realizarea tu- 
turor: „Am înţeles că propria mea existență 
neînsemnată era una cu imensitatea a tot 
ceea ce este în curs de devenire” 

Poetul Wallace Stephens afirmă „Nimic 
nu se ia separat nu este izolat. Lucrurile 
există datorită interrelaţiilor și intercone- 
xiunilor”. Această dimensiune socială, fără 
a respinge implicarea personală în relaţie și 
parteneriat, mă determină să reamintesc de 
modelul ultim, Trinitatea. 


La fel, hinduismul nu are doar monis- 
mul advaitic în plan filozofic cu Sat, Chit 
și Ananda, ci și Irimurti cu dimensiunea 
populară de devotament. Această sinteză 
în Treime este cântată în cor. 

Thrieka daivam ellavarkum daivam, hindu- 
vinnum Musalmanum; / Sreeyarna Daivam 
Snehabdhi thanne, Nithya satya sneha rupi. 

(Divinitatea trinitară este a tuturor, a 
Hindușilor și Musulmanilor deopotrivă. / 
Această divinitate este oceanul de iubire, 
forma dragostei, eternul adevăr). 


Impasurile indiene sunt ca și cele globale. 
Schimbarea aceasta trebuie să fie de la paro- 
hialism la ecumenism. Dacă Biserica nu face 

aceasta, prin revelația hristică, atunci cine 
să o facă Cu Logosul întrupat, cu duhul 
plutind deasupra apelor, trebuie regândit și 
reclădit cosmosul pe care acum l-am golit 
și l-am grăbit spre haos. 


Arnold J. Toynbee a demonstrat că în 
majoritatea civilizației deja a decăzut con- 
form modelului evoluţiei și regresiei. El pre- 
zice că civilizația vestică va fi pedepsită 
dacă creşte corupția morală, cum s-a întâm- 
plat la romani și în alte culturi. Trebuie să 
trecem de la etica antropocentrică la etica 
centrată pe viață care tratează toate speciile 
umane ca sacre (Charles Birch). 

John Habgood în articolul său intitulat 
„Concepţia Sacramentală asupra resurselor 
mediului înconjurător” laudă punctul de 
vedere ortodox și îl citează pe Kallistos care 
a scris: „microcosmos, un univers în mini- 
atură ci și un microtheos, un Dumnezeu în 
miniatură” Fiecare dintre noi nu este nu- 
mai imago mundi, ci și un imago Dei. 

Jurgen Moltmann sugerează: „Deviza 
oricăror forme de organizare în eclesia este 
să gândești global, dar să acționezi local!” 


(Viata Românească nr. 5-6 / 1997 
și nr. 11-12 / 1998) 


Partea a V-a 


INTERFERENȚE 
ROMANO-INDIENE 


Mircea Eliade: 


Vorbește 
Rabindranath Tagore! 


-ai întrebat ce mi-amintesc eu din 

București și dacă îmi mai amintesc 
ceva. Eu nu am amintiri, eu am numai bu- 
curii și dureri și visuri și mai știu eu ce, dar 
nu amintiri. Și de ce nuc Pentru că mă îm- 
potrivesc din toată făptura mea morţii ce- 
lor care au fost cândva vii și libere, iar acum 
sunt încheiate și cusute pe pânza istoriei și 
de unde nu le mai scoate nimeni decât sub 
pedeapsa sacrilegiului. E în sufletul meu o 


! Mircea Eliade l-a vizitat pe Rabindranath Tagore 
prima dată în iulie 1929, împreună cu Surendranath 
Dasgupta și cu fiica acestuia, Maitreyi. A doua oară, 
în 1930, Mircea Eliade l-a vizitat singur, călătorind cu 
trenulcirca 150 de kilometri depărtare de Calcutta, la 
rezidența acestuia, numită Shantiniketan („Sălașul 
liniștii”). Aici l-a ascultat pe Tagore rostindu-i acest 
memorabil capitol de spiritualitate indiană. 

groază de stagnare, de moarte, de sistem 
care e numai sistem. Și, iartă-mă, eu nu 
sunt filozof ca prietenul meu Surendranath, 
dar memoria, aducerea-aminte la răstim- 
puri şi parcă detașat de ceea ce-ai fost tu 
atunci, e moarte. 

Așa... Mă întrebai de Bucureşti. Ei, bine, 
ați fost atât de buni cu mine, ați fost atât 
de calmi și de „imediaţi” față de operele 
mele, iar bietul Rege Ferdinand și cu Regina 
Maria mi-au făcut cinstea să mă invite la 
Palat și masa a fost atât de familiară, ca aici, 
în Orient, unde Poetul era mângâietorul și 
sfetnicul Regelui... 

Eu aduc din România, ca de altfel din 
întreaga Europă, o bucurie... Ei, ai văzut 
D-ta licuricii noștri, vara, aici în Bengal? 
Atârnă ciorchini de safire pe pomi, zboară 
scântei și se opresc pe mâini, pe umeri. Și 
ce bucurie te cuprinde când norocul îţi dă- 
ruiește nestematele acestea vii, mici filoane 
de lumină, lampioane înaripate. Și te întrebi: 
de ce-mi dă Dumnezeu atâta bucurie, mie, 
netrebnicule! De ce mă copleșește cu exta- 
zul minunilor sale pe care eu nu le înțeleg și, 
orb, nu le văd? Începi să te rogi din bucurie 
și să plângi din neștire. Atâta viață, atâta 
dor, atâta dans și atâtea imnuri în jurul nos- 
tru. Înțelegi D-ta€ Poate că nu înţelegi. 

Mă întrebai aseară: „Ce ne poate învăța 
India pe noi, occidentalii?” Ţi-am răspuns 
eu, dar nu prea voiam să-ți răspund. 
Prietenul meu Surendranath, care ţi-e pro- 
fesor și mare filozof al Bengalului, te-ar fi 
lămurit mai bine. De ce m-ai întrebat pe 
mine? Și, mai ales, de ce m-ai întrebat când 
era de față un filozofe Prietene, eu nu sunt 
decât un poet, dar un poet indian. Eu nu-ți 
pot da sistem, nici explicații. Dar eu nu-ţi 
pot spune un lucru pe care filozofii nu ţi-l 
vor putea spune: cum să trăieşti și cum să te 
împotrivești morții, secătuirii dogmatismu- 
lui, definitivului, rigidităţii spiritului. Toate 
acestea sunt alte aspecte ale celei mai cu- 
rente morţi: moartea inteligenței și a vieții 
interioare. Și asta, India poate învăța Occi- 
dentul D-voastră superb și mortuar. India 
poate descoperi Europei nu un adevăr, ci o 
cale, și calea aceasta o batem noi aici în India, 
de patru mii de ani. India poate învăța că 
viața spirituală (ah! cât de fad și de trădător 
e cuvântul acesta! dar D-ta înţelegi ce voim 
să spunem noi, indienii, prin viața spiritu- 
ală) e bucurie, e voluptate și dans, câteo- 
dată tumultuoasă și sălbatică, asemenea 
ploilor Bengalului, altă dată calmă și ele- 
vată, asemenea culmilor himalayene. Viaţa 
spirituală e inocenţă și e libertate, e dramă 

şi extaz. Ah, cuvinte, cuvinte... Dar încearcă 
să vezi cât de mult facem noi cu aceste cu- 
vinte. Dansul nostru nu e estetic, poate nu 
e nici frumos, cine ştie, dar i-ai simţit D-ta 
ritmul, i-ai prins D-ta fiorul de armonie 
cosmică pe care îl emite extatic dansatorul 
într-o mișcare a cărei taină e pecetluită, dar 
al cărei efect în viața noastră e copleșitore 
Astfel este și viața noastră spirituală. Noi 
spunem mereu: să realizăm cutare și cutare 
idee, să realizăm cutare sau cutare stare su- 
fletească. Văd că ați prins și D-voastră 
cuvântul, dar atât. Pentru că, Dumnezeule, 
cum se poate oare realiza o viață interioară 
în frământările D-voastră filozofice și în 
orașele D-voastră industriale, mecanizate 
şi automate? Cel mult dacă puteţi scrie 
cărți, ține conferinţe și deschide noi univer- 
sități. Creștinismul unui Sf. Francisc sau 
Neuman nu mai pulsează viu în viața Euro- 
pei. Cel mult dacă e o nostalgie la o anu- 
mită clasă de oameni, cu intenţii bune, dar 
cu realizări inexistente. Bagă bine de seamă: 
India se uită numai la realizări, la viață, la 
gradul de împlinire spirituală și de fericire 
mintală pe care îl ating oamenii care se pre- 
tind adepţii unei dogme. Dogmele nu intere- 
sează, sau interesează numai pe „specialiști”, 
o categorie de oameni pe care, din nefericire, 

ne-ați dat-o nouă prin educația D-voastră 
universitară. Ne-aţi silit să studiem după 
tipicul D-voastră european, să ne umplem 
capul cu istoria Angliei, care ne umileşte, și 
cu fel de fel de științe inutile, dacă nu pri- 
mejdioase, când nu sunt studiate de dragul 
lor, ci prin poruncă. Și ne-aţi silit să facem 
toate acestea, căci altfel un student indian 
moare de foame... 

Eu nu spun că India e o țară perfectă, 
aeriană și virtuoasă. India e un continent 
nenorocit, păcătos, mixt, bătut de istorie și 
nerecunoscut de istorici, un continent care 
mă dezgustă (şi de aceea plec eu atâta în 
Europa), dar de care mi-e milă, de gloria ei 
și de geniul ei, care se transmite viu, conti- 
nuu, prin tradiţie și prin opere, de atâtea 
mii de ani. D-ta te-ai putea convinge, în 
aceşti ani petrecuţi în India, cât de organică 
şi de autentică este educaţia indiană. Eu 
însumi am încercat, la Shantiniketan, să 
realizez altceva, mai concret și mai binecu- 
vântat. Să integrez educaţia școlară în ma- 
rea datorie a omului: cunoaşterea de sine 
și iubirea naturii. Aceste două instincte, 
care pentru mine sunt marile datorii ale 
unei vieți pline, sunt cu totul ignorate în 
educaţia europeană. D-voastră începeţi să 
cunoaşteţi natura numai după ce aţi ucis-o, 


-237 - 


ați împachetat-o în muzee, și aţi sterili- 
zat-o în eprubete. Cât despre cunoașterea 
de sine, D-ta mi-ai spus de atâtea ori ceea 
ce și eu mă convinsesem cu mulți ani îna- 
inte: că procesul acesta de ordin mistic e 
complet viciat ca sens și alterat ca substanță 
în Europa. Și încă D-ta îmi vorbeai despre 
elită. Dar europenii ignoranţi, lucrătorii din 
uzine și muncitorii pământului€ Care e 
contactul lor intim, efectiv și continuu cu 
sufletul, cu valorile sufletești, cu fericirea 
meditațieie D-ta ai văzut însă ce universală 
e viața meditativă printre indieni. Ai văzut 
hamali citind noaptea la lumina felinarelor, 
în Calcutta, povestea Ramayanei. Cititul 
nu e frivol și exterior, cum e de obicei în 
Europa, printre cei de rând. Lectura unei 
cărți sfinte — și ele sunt puține în India, de 
aceea fiecare nu le cunoaște decât pe ele, 
dar le cunoaşte bine, aproape pe de rost -e 
un exercițiu de punere în scenă și de dramă 
care se realizează în sufletul cititorului, în 
activitatea lui fantastică (dacă vrei D-ta să 
păstrezi acest termen filozofic). Cititorul e 
hipnotizat de epica și drama religioasă la 
care asistă, bagă bine de seamă, și de care e 
emoționat, superumanizat și ameliorat 
spiritualicește după fiecare nouă lectură... 

Remarca D-tale asupra inexistenței 
idolatriei în India (nu risc să mă declar asu- 
pra triburilor totemice) a fost atât de justă, 
încât m-a făcut să-ți împărtășesc anumite 
păreri pe care le-am expus și în romanul 
meu mai vechi, Gora, dar pe care nu le-am 
limpezit încă îndeajuns. Ai dreptate, nu 
sunt idolatri în India, dar sunt legiune în 
Europa. Nu sunt idolatri aici pentru motivul 
că nici un credincios nu se roagă la imagi- 
nea zeului, ci ia această imagine, o medi- 
tează până ce a asimilat-o interior și îi oferă 
apoi ofrandele sau practică ritualul necesar. 
Zeul e numai vehiculul imaginii interioare, 
care e însuflețită și dramatizată de către cre- 
dincios. larăși procesul de interiorizare, de 
activitate fantastică, pe care ţi-l amintisem 
vorbindu-ți despre Ramayana. Dar ce-ţi spun 
eu D-tale lucruri pe care le știi Mă bucur 
mult că le știi, deși nu învățătura ți le-a 
relevat, ci privilegiul de a trăi, gândi și simţi 
printre bengalezi. Noi, bengalezii, suntem 
mediteraneenii Indiei; sentimentali până la 
exces, ascuțiți în dialectică și adânciţi în 
viața mistică, dar neorganizați și, mai cu 
seamă, fără spirit de solidaritate. Dar Ben- 
galul reprezintă astăzi ceea ce e mai viu, 
mai prețios și mai original din viața spiritu- 
ală a Indiei. 

...Oh! Europa, cu uzinele ei, cu Molohul 
civilizaţiei ei. Fiecare dintre voi, europenii, 
sunteți o uzină. lată, e aici la Shantiniketan 
un tânăr german care studiază sanskrita și 
traduce gramatica lui Panini. Ei bine, e o 
industrie. Primăvara n-are pentru el virtu- 
tea aceea intoxicantă, nebunia aceea de joc, 
voluptate și creaţie — așa cum știi prea bine 
că e primăvara bengaleză. Dar poate nu ştii 
nici D-ta. Nu tesupăra. Îmi sunteți toți dragi, 
copii care munciţi cu o îngrijire și o putere 
înmărmuritoare. Dar de ce sunteţi încrun- 
tație De ce aveți calviții și frunţi încreme- 
nite€ Vezi, prietene, munca voastră parcă 
ar fi un blestem. Munca noastră e bucurie, 
e libertate, e joc, adică creație. Aceasta aș 
vrea să înveţi de la noi: că munca e cel mai 
exact sentiment al omului, căci e asemenea 
unui dans uriaș, în care prinzi cu fiecare 
mână două fete frumoase și joci ca să slă- 
vești viața, pe Dumnezeu, pe tine însuți și 
propria-ţi iubire. Aceasta nu se ştie, încă, în 
Europa. Acolo munca încleștează și doare. 
Eu sunt bătrân, am șaptezeci de ani. Dorm 
trei, patru ceasuri. Mă deștept înainte de 
zori și mă duc pe terasă. Acolo, în aștepta- 
rea dimineţii, meditez, meditez, mă rog, 
cânt. Și apoi începe lucrul. Am scris și eu 
aproape două sute de cărți. Dar fiecare linie 

a fost o desfătare. Căci păcatul cel mai mare 
este să te împotrivești bucuriei, vieţii pe 
care ţi-a dat-o Dumnezeu, sufletului tău. 
Am scris patru mii de cântece și am născo- 
cit atâtea dansuri. Unul l-ai văzut aici și am 
auzit că te-ai apucat acum să înveţi și cân- 
tece. Numai bagă bine de seamă să nu afle 
profesorii tăi de acasă. Îi știu bine cum sunt, 
căci astfel e întreaga voastră știință și filo- 
zofie. Voi credeţi că adevărul e întotdeauna 
solemn, că bucuria e frivolă, iar dansul și 
cântecul inconsistente cu o educaţie știin- 
țifică. Erori puritanice, vii, chiar după ce 
puritanismul a dispărut. Pentru mine, toate 
aspectele acestea se integrează unul în al- 
tul, căci fiecare exprimă ritmul și bucuria 
vieţii, zeița care cântă și plânge în fiecare 
boabă de rouă, în fiecare fir de iarbă, în fie- 
care gând și faptă de-ale noastre. Aceasta 
poate învăța de la India omenirea voastră: 
că datoria primă și ultimă e împlinirea de 
sine, iar aceasta e bucurie, e dans și e extaz. 

Dar nu mă mai întreba altele. Se înse- 
rează și mai am atâţia prieteni. Mai vino 
mâine. lar într-o zi am să-ți dau și un inter- 
viu pentru cititorii tăi. Dar eu nu prea dau 
interviuri, pentru că nu sunt de felul meu 
un filozof și la întrebări grele trebuie să răs- 
pund pe îndelete. Dar să-ți spun eu ce să 

faci: trimite-mi cu o zi mai înainte întrebă- 
rile pe hârtie, iar eu mă voi gândi şi când vii 
D-ta o să le discutăm. Are să fie și Suren, 
căci el se pricepe la filozofie. 

Dar spune-mi, nu-i minunată seara 
aceasta aici Nu e o seară cum nu se poate 
întâlni în admirabila Europă? 

E o linişte şi o pace contemplativă și 
parcă arde undeva flacăra mistică a Mamei 
Indii. Nu o simți? De aceea mă întorc eu în 
India, deși acum aproape o urăsc, robită 
cum e spiritului politic. Vezi D-ta, nu tre- 
buie să judeci India așa cum o găsești în 
acest an. E o criză prin care trece țara mea. 
Și cea mai mare înfrângere n-ar fi recăderea 
în robia politică, ci pierderea marilor ei în- 
sușiri spirituale, care acum, provizoriu, 
nu-și mai au supremaţia lor milenară. Da, 
urăsc India unde au început a străbate pa- 
timile și întunericul —, dar o regăsesc de câte 
ori mă întorc, cu o nestăvilită bucurie. Căci, 
vezi D-ta, numai aici parcă aş putea crea în 
voie, așa cum curg apele, așa cum cresc plan- 
tele. Și numai prin India, prin conștiința 
mea indiană, pe care o adâncesc și o cer- 
cetez de șaizeci de ani, pot găsi eu Unitatea, 
Omul, Viața, pe Dumnezeu. Și când dra- 
gostea de oameni mă îneacă, plec în lume. 
Aşa e; între două iubiri. 


Sergiu Al-George 


Note indiene 


Ip; ce n-aș spune-o, plecasem în India 
cu teama că s-ar putea să nu regăsesc 
nimic din acel vis de viață pe care-l desprin- 
sesem din cărți. N-am stat decât o lună, dar 
de ajuns ca să mă rușinez de îndoiala mea. 
Acolo totul a fost grăitor: strada, întâlnirile 
cu marii filosofi și sanscritiști din New-Delhi, 
Benares, Calcutta, Shantiniketan, Madras 
sau Hyderabad, precum și de cele cu yoginii 
sau asceţii rătăcitori. Simt, însă, că cea mai 
grăitoare rămâne totuși întâlnirea cu strada. 

Am citit și auzit multe despre strada 
indiană: când ești pus să dai o astfel de măr- 
turie nu poți rămâne doar la sfera superfi- 
cială a impresiilor pure, ci trebuie să cobori 
mult mai adânc, deoarece strada este o 
zonă critică, locul unde se consumă o expe- 
riență de limită la care sunt supuse formele 
lumii indiene; ca orice experiență de limită 

a insului — în iminența morții, pierderea 
libertăţii sau scindările conștiinței — ea este 
revelatoare, dând adevărata măsură a celui 
supus încercării. 

Gândirea indiană nu este confuză, cum 
spun cei neavizați, ci s-a desfășurat din prim 
început cu strictă rigoare. Mărturie stă fap- 
tul că indienii au descoperit primii concep- 
tul de „regulă”, dar și pe acela, cu implicații 
atât de moderne, de „metaregulă”. Ambele 
au apărut încă din faza conceptului, în tex- 
tele ritualiste, de unde au fost preluate ul- 
terior de speculația logică (termenul nyaya, 
„logică”, având accepţia primară de „re- 
gulă”), dar mai ales de cea gramaticală. Așa 
se face că India a putut da lumii cu 2500 de 
ani în urmă, prin Panini, nu numai prima, 
dar şi cea mai pertinentă descriere a unei 
limbi, cea sanscrită, sub forma perfectă a 
unui sistem de 4000 de reguli. Cel ce cu- 
noaște importanța noțiunii de „regulă” în 
gândirea indiană și este întâmplător fami- 
liarizat și cu sistemul regulilor de circulație, 
rămâne deconcertat de traficul străzii indi- 
ene. Cu ani în urmă, când mă pregăteam pen- 
tru obținerea permisului de conducere auto, 
studiam mai cu interes regulile de circulație 
tocmai pentru că descopeream, cu încân- 
tare, asemănarea lor cu sistemul de reguli 


— 244 — 


din gramatica lui Panini. Știam din cartea lui 
E. de Saussure că ritul, regulile de circulație 
și limba sunt, cu toate, sisteme semiologice, 
dar afinităţile pe care le descoperisem mi 
s-au părut mai pregnante. Panini desfășoară 
analiza limbii sanskrite ca un itinerar des- 
criptiv dirijat de reguli având fiecare valoarea 
și chiar denumirea de „semn indicativ” 
Dacă voi spune că în India m-am sfiit să 
dau de pomană unui cerșetor, faptul va pă- 
rea de neînțeles, dar totodată va arăta că 
acolo termenii noștri pot avea alte referințe. 
Pe când escaladam desculț — precum cere 
obiceiul — scările de piatră înfierbântată ale 
unui temlplu situat pe o înălțime, un ins 
mi-a surâs compătimitor și cu reală simpa- 
tie; adresându-mi-se într-o engleză aproape 
oxfordiană, m-a sfătuit că n-are rost să-mi 
continui urcușul. Figura și tot aerul său, 
de o rar întâlnită distincție, m-au intrigat 
într-atât încât i-am dat ascultare mai mult 
din dorința de a-l iscodi. A fost, în continu- 
are, comunicativ, confirmându-mi impresia 
că este un ascet peregrin și că trăiește din 
mila oamenilor. Am provocat o discuție pe 
teme din filosofia vedantă și totul a fost 
atât de impunător, persoana comunica 
atâta demnitate, încât, la plecare, mi-a fost 
pur și simplu rușine să-i ofer o danie; în 

schimb, am recurs cu sinceritate la cele mai 
alese formule de politețe pe care le-aș fi pu- 
tut adresa unui gentleman. 

Cuvântul cerșetor are în India un alt 
înțeles.(Cuvântul sannyasin e greșit tradus 
prin cerșetor. Sannyasin e un ascet rătăcitor, 
el trăiește nu din cerșit, ci din pomană!). 
Desigur, nu este vorba de puștii care se țin 
după tine cu insistență când cutreieri baza- 
rele sau de estropiaţii ce aparțin unui pan- 
optic universal, ci de cei foarte mulți — s-ar 
părea că se numără cu milioanele — care 
trăiesc din mila publică. Cerșitul este o in- 
stituție mai veche chiar decât cea a castelor, 
și societatea indiană a admis, se pare, de la 
începutul construirii ei, statutul asceților 
rătăcitori (sannyasin), al inșilor care vor să 
dobândească suprema înțelepciune sau 
sfințenia în afara unor obligații sociale. Din 
cel mai elementar tratat de istorie a culturii 
indiene, se poate afla că din lumea asceţilor 
rătăcitori au răsărit marile elite spirituale 
neconformiste care au contestat și, indi- 
rect, prin dialog, au stimulat gândirea elite- 
lor ortodoxe. Atât materialismul Carvaka, 
cât și Yoga, precum și toate comorile filo- 
sofice și artistice ale lumii buddhiste sunt, 
într-un fel, și expresia carității spontane 
care a asistat efortul personal de desăvârșire, 

cu riscul de a întreține totodată impostura 
sau nemernicia. 

Istoria și mitul lui Buddha dau sensului 
indian al condiţiei de ascet rătăcitor, condi- 
ție mai privilegiată decât cea de suveran; 
părăsindu-și tronul pentru cățuia de ascet, 
prințul Sakya-Muni a dobândit iluminarea 
şi suveranitatea universului. 

Nu poți să nu evoci aceste consacrări 
pentru a înțelege de ce nimeni nu îndrăz- 
neşte să izgonească sau să tulbure pelerinii 
ce zac înveliți în cearceafurile lor pe mar- 
mura umbrită de pe mormintele Nizamilor 
din Hyderabad. 

Temerea unora că lumea indiană, odată 
desacralizată, nu-și va putea găsi coordona- 
tele umane îmi pare neîntemeiată, deoarece 
participarea la valorile sacre ale Cosmosului 
a avut aici răgazul — neîntâlnit în alte cul- 
turi — ca de-a lungulunor milenii de tradiție 
neîntreruptă să se transforme în participare 
afectivă, în simpatie universală. Aș îndrăzni 
chiar că marile mesaje de omenie ale spiri- 
tualității indiene — upanișadice sau buddhiste 
s-au înscris și în trăsăturile comportamentale, 
părând a fi devenit totodată mesaj genetic. 

Lumea necuvântătoarelor aduce o măr- 
turie mută, mai convingătoare decât cea 
prin viu grai, despre demnitatea unei omenii 

revărsată dincolo de om. De vrei să o cu- 
noşti mai de aproape, marile muzee îţi stau 
la îndemână: sculpturile trecutului îți dez- 
văluie câtă tandreţe și caldă fervoare stăpâ- 
nește arta animalieră indiană. 

India acceptă senină ordalia revoluţiei 
tehnologice, nu se teme de focul istoriei. În 
Bhagavad Gita, cartea XI, Atotputernicul 
Timp distrugător de lumi este focul țâșnit 
din gura lui Visnu; flăcările sale ard întreaga 
lume, dar totodată o umplu și de strălucire 
(cuvântul sanskrit tejas înseamnă „flacără”, 
dar și „strălucire”, „glorie”). India știe că Tim- 
pul și Istoria distrug, dar și consacră toto- 
dată, conferind valorilor perene o lumină 
veșnic sporită. 


(Viaţa Românească nr. 12 / 1993) 


George Anca 
Miorița 
și Mahabharata 


u cu mult în urmă, la Delhi, o seară a 

Academiei Eminescu. În discuție, ver- 
siunea românească Norul vestitor. Kalidaso- 
logul S. P Narang: „Fac din Kalidasa un poet 
al străzii” 

La Universitate, comenta în hindi, într-un 
curs special Meghaduta, de un an, sloka de 
sloka din originalul sanscrit. Într-o sală apro- 
piată, inauguram, în fiecare an, cursurile 
românești cu Mioriţa (Memna, în hindi). O 
Mioriţă a străzii 

Versiunea hindi, Memna, aparținea Urmi- 
lei Rani Trikha, specialistă în Mahabharata, 
care mai apoi a tradus Luceafărul eminescian 
în sanscrită — Divyagrahah. Atât traducă- 
toarea, cât și studenții — la examenele scrise 
chiar — au văzut Miorita împreună cu Mahab- 
harata, anume Gita, cam cum analogau hindi 

și sanscrita ori româna și latina. În fapt, 
enunțau confruntarea dintre Pandavas și 
Kauravas, paralel cu aceea a ciobanilor, apoi 
uneau înțelesuri ale dialogurilor dintre 
Krişna și Arjuna, dintre mioară și păstor. 

Mi-am spus, cu timpul, că, pentru un in- 
dian, Miorița se asociază, se pare de la sine, 
cu mesajul Mahabharatei, nu la o întâlnire 
a operelor, ci într-un fel de 4hvani — și zvon 
și sugestie — de o natură revelatoare și to- 
tuși banală. Mi s-a întâmplat să fiu în fața 
unor studenţi de anul al treilea în franceză 
care nu ascultaseră niciodată o vorbă româ- 
nească și i-am rugat să scrie, după dictare, 
versuri, din Mioriza cu granițele dintre cu- 
vinte, nu și dintre versuri, pierdute, țin minte 
(de atunci s-a volatilizat pasta de pe foaia 
preferată, expusă la vedere și la soare sub 
geam), scrisă, întreg, „mioritza” Citind-o, 
uneori, aveam în ureche vocea venerabilă a 
lui Dimitrie Cuclin, prima vocală, și a sufi- 
xului, prelungită peste timp și străbătând 
din copilării de avataruri demne de tratatul 
său de imortalitate. Ca și cum nimeni n-a 
fost și nu va fi în afara tonului mioritic, iar 
sintagma „țara Mioriţei”, răspuns subcon- 
știent întru 4hvani, s-a meteorizat fără con- 
diții în finalul primului comentariu indian, 
în românește, la Eminescu. 

Pe de altă parte, „cine a citit Giza”€ (iarăși 
supra-dimensionatul i), întrebase Sergiu 
Al-George pe studenţii clasei de română de 
la Universitatea Delhi. Nimeni. Ce e Giza€ — 
voisem să repar tăcerea. „Ceva sfânt” etc. 
Cât de neacademice, teste de felul acestora 
nu excludeau, dimpotrivă, invitau evocator 
estetica 4hvani, eliberată de discursul rasa 
(primul „a”, lung). La hazard, rasa din Mahab- 
harata i dhvani din Mioriţa reîntregesc poe- 
tica rasa — dhvani formulată culminant de 
Kalidasa și generând știința alamkara, atât 
de particular indiană. Și cât am mai expus 
non-violența (ori post-violența) Mioritei, 
ca-n gandhism. Și ce vom fi simţit, când am 
tradus în hindi, cu Vinod Seth, la mia sorella 
morte corporale a lui Francesco de Assisi 

Cu Gita și Miorita, în sunetul îndoit al 
i-urilor lungi, indoeuropene, fluenţe de după 
identitate și dharma (Krișna-Arjuna, mi- 
oară-păstor), versionate una în limba celei- 
lalte (sanscrită-hindi, latină-română), am 
experimentat pe străzi — marg, printre pal- 
mieri și trecători, ceea ce, individualizat, în 
singurătăți, încercasem cu Gitagovinda — 
Luceafărul — modernități recuperatoare ale 
intuițiilor dintre culturi. Uciderea celor de-un 
neam iertându-se întru principiul mai pre- 
sus de rudenie și sânge (Krişna) față-n față 

cu moartea transfigurată fără reîncarnări 
lăsând amintirea tragediei simbolice (pre- 
creştine) — ceea ce, la irelevanța morții în 
cugetul hindus indusese absența tragediei. 
Supranemurirea conceptelor dintr-un con- 
text în celălalt redeschide pe neașteptate 
oricând pompa fanatică a interpretării ca de 
la sine printr-o stratificată moștenire de 
necuprinderi și mirări. 

Baciul moldovean evocă (dhvaniază) un 
avatar contrar celui al lui Arjuna, când își 
cunoaște destinul de la un capăt la altul 
și — ca pentru sine și pentru tânărul Go- 
vinda — reinstaurează apropierii universale 
zicerea — dhvani din fluier. Astfel, între 
Mahabharata şi Mioriţa între prefix (maha) 
și sufixația mioritică — spațiul blagian fă- 
când loc timpului — s-ar putea schița un 
eseu mioritic, mai degrabă paramiorism — 
oarecum eludând conținuturile, neajun- 
gând la ele sau venindu-le-n urmă — în jurul 
unei forme transculturale de 4hvani. 

Lectura Gitei în gând cu Mioriţa este un 
exercițiu de revelație în uman. Recitești apoi 
balada, specie sinonimă, prin poeți, Mioriței, 
cum valahul fusese sinonim păstorului, in- 
dianul sinonim văcarului Govinda. Pământ 
și cer antropomorfe — picior de plai, gură de 
rai, preoți munții — mărturisesc eventual 

tragedia de oracol a păstorului nelumit îna- 
intea morţii sale. 

Mioriţa pare o Gita fără doctrină aparte, 
ori hermetizată fără ieșire, ori părăsită se- 
cretului celui mai tăcut — și așa muzica vo- 
cală, de fluier și, la propriu, de sfere (gura 
nu-ți mai tace... nu-ți mai tace... mult zice... 
mult zice... mult zice... lăcrimând... zicând... 
întrebând...păsări lăutari...păsărele mii...)- 
abate discursul discursului, inevitabilele 
hermeneutici mioritice, fatal moderne. Din 
arhaic, Gita înverșună nelămurirea luptei, 
complexul lui Arjuna în dialog cu Krișna, 
Mioara, cu glas de moira — oricum „mioara 
mea” — își sfătuiește stăpânul la trecut, el îi 
răspunde la viitor, într-un prezent de în- 
mormântare-nuntă. 

Sannyasa, renunțătorul, între sankhy- 
ayoga și karmayoga, renunţă la rodul făptu- 
irii, nu și la jertfa de sine, știutor că dacă o 
persoană moare în timp ce o stăpânește 
sattva (cunoașterea, puritatea) atinge cerul; 
renaște la faptă din greu dacă e dominată 
de rajas; se regăsește în pântec de insecte 
și fiare dacă în clipa ultimă se află cuprins 
de tamas. 

Nu vreau să ucid chiar dacă ei mă ucid, 
începuse Arjuna. Din răspunsurile lui Krișna... 
Sufletul nu ucide și nu e ucis etc.; moartea 

atotnăscutului; durerea renașterii; abando- 
narea datoriei mai infamă ca moartea; în- 
țelepciune a vedea nefapta în faptă și fapta 
în nefaptă; omul e absorbit de obiectul pe 
care-lare-n minte în clipa morții. Și poate mai 
ales: Kșetra e câmpul (plaiul) —, Kșetrajna- 
spiritul câmpului: a fi cel ce străvede cu 
ochiul iluminat diferența între câmp și cu- 
noscătorul câmpului. 

Gita nu te îndepărtează de Miorița: te 
apropie. Arjuna: numai tu te cunoști pe tine 
prin tine. Krișna îi spusese totul numai lui 
Arjuna. Baciul: să-i spui...asta să le spui... 
şi-i spune...să nu-i spui... 

Împreună cu cititorii indieni ai Mioriței 
comparând-o reflex cu Giza, te afli într-un 
spirit upanișadic-mioritic. În veac, trei turme 
de miei cu trei ciobănei... păsărele mii și stele 
făclii, iar între cojile cântecului, miezul 
sattvic de mister al vieții și morții mioritice, 
orfic-românește silabisit. 

Cred că dictasem francofililor indieni 
coborârea turmelor, fără gândul 4hvani de 
acum, când i-aș invita să scrie, la (deja im- 
posibilă) prima lor auzire de cuvinte latine 
românești: „Pe l-apus de soare/ Ca să mi-l 
Omoare/Pe cel moldovan/Că-i mai ortO- 
Man...Că l-apus de soare/Vreau să mi 
te-OMoare...lar tu de Omor/să nu le spui 

lor...” Sigur, silaba vedică i-ar reţine, altfel 
numai așa denudată în baladă, și, poate, cei 
mai dedaţi cu sanscrita s-ar fi tulburat au- 
zind şi „Iu, mioara mea”, ca revelându-și 
vreun vocativ „O, Mioara mea” 

Printre perechi, de patru ori câte trei ver- 
suri în monorimă (-ncoace/tace, place, ză- 
voi/de noi/de voi, strânge/plânge/sânge, 
alergând/întrebând/zicând) și, explozive, 
repetitiv, o dată etnic-trei plus doi fără pri- 
mul (moldovan/ungurean/vrâncean/ungu- 
rean/vrâncean),acesta reîncarnat în sinele 
cunoscător al câmpului (lui/laptelui/lui-grâ- 
ului/lui/corbului/lui/câmpului), cu tulpini 
antifonice (Feţișoara-Mustăciora-Peri- 
șorul-Ochișorii) diminutivate contrameta- 
foric (spuma-spicul-pana-mura) ipostaziază 
antropomorfoza brahmanică dintâi, până 
la nuntă — o diminutivare pe măsura omu- 
lui viu-mort a zodiacului. 

Toată întruchiparea feciorului — deodată 
de lapte-grâu-corb-câmp („mura”, omonim 
sanscrit, cf. Gitagovinda) — se reînchipuie 
în propria-i îndurare de-sine-de-mamă, prin 
mioară, mesager post-transmigratoriu, la 
nunta pământului cu cerul, a mortului cu 
fata de crai, a lumii mireasă, în șoapte di- 
minutive vibrând din străvechime risipirea, 
în ființe și cosmos. Cunoscătorul câmpului 

(„cine-au cunoscut...”), feminizat mioric (măi- 
cuță bătrână, o fată de crai), își percepuse 
identitatea prin sacrificiu-de-sine-de foc 
(Brahma), sannyasi împărtășit din gura de 
rai mai înaltă, încununat de soare și lună 
(stinse în varianta către mamă). 

Nunta imaginară, în două versiuni — 
către oile plângând, către măicuţă — se 
obiectivează într-o a treia, reală, moartea 
condițional — sattvică („și de-a fi să mor” ; 
cu posibile variante: de n-a fi să mor... de-a 
fi să nu mor... de-a fi/n-a fi să mă/să nu 
mă-nsor), iar rimele-n „or” solemnizează 
mohorâtor funerar fluiditatea cântării 
(mor/mohor, omor/lor) și chiar în cuvântul 
„miorița” sunetele „or”, fără hiat, contrazic 
în contextul silabic-dhvanic al cântecului 
diminutivul, cum ar suna mai blând „mi- 
oară” decât „mioriță” şi-atunci toată îndul- 
cirea ar acoperi ca o ambrozie — soma amarul 
amarului — nemurire. 

Mioriţa însăși e un diminutiv paradoxal, 
al umanităţii profetice; încă în deschiderea- 
coborâre a cântecului, expresiile „trei ciobă- 
nei”, „trei turme de miei” (sinecdocă pentru 
oile toate) se expun ca efect și nu cauză 
diminutivantă; apariția mioriței nu e dimi- 
nutivală, ci, pentru o adevărată diminuti- 
vare („bolnăvioară”) este întâmpinată cu 

„drăguţă” (dar „mioară”); o diminutivare 
prefixantă și la scară umană; „drăguțule 
bace”; „oiță” — o adresare blând rituală deja; 
răzbaterea vântului, evident nediminuti- 
vală, prin orga de fluierașe (fag, os, soc) 
produce lacrimi de sânge; diminutivele răs- 
toarnă proporţiile, aproapele-n departe (Pre- 
oți, munţii mari,/ Paseri lăutari,/Păsărele 
mii/ Și stele făclii;”); ciobănel între ciobă- 
nei, cu trăsăturile fizice — fața, mustaţa, 
părul, ochii — ritual diminutivate, într-o 
procedură cerebrală; câmpul și imaginarul 
univers se iscă-ntregi din diminutivatele 
forme ale capului protagonistului. 


(Viata Românească nr. 3 / 1998) 


Amita Bhose 
Usanas — Kayus — Luceafărul 


eoria migrațiunii miturilor, lansată de 
Teodor Benfey în 1859, susținând că 
toate miturile lumii își au originea în India, 
se apropie de un proverb bengalez: ceea ce 
nu există în Mahabharata nu există nicăieri. 
În Cartea 1 a eposului, zeii îl trimit pe 
Kacia, fiul lui Brhaspati, la Usanas, pentru 
a învăța știința învierii. Ajungând la tărâ- 
mul asurilor (duhurilor), Kacia este primit în 
ucenicie pentru o mie de ani, timp în care 
acesta îl slujeşte pe maestru și o distrează pe 
fiica sa Devayani, cu muzică și dans. 
Firește că solia zeilor stârnește antipatia 
adversarilor. Ei îl omoară pe Kacia de trei 
ori, dar la insistența Devayani-ei, care s-a 
îndrăgostit de el, tatăl ei îl învie de fiecare 
dată. La ultima înviere îl şi învață știința 
cea secretă. După împlinirea celor o mie 
de ani de instrucţie, ucenicul se pregătește 

de plecare. Neputând să suporte ideea des- 
părțirii, Devayani se oferă să se mărite cu 
el și-l roagă să rămână pe veci lângă ea. Pro- 
punerea nu-i surâde lui Kacia. În afară de 
misiunea și promisiunea sa față de zei, care 
îl obligă să se întoarcă, Kacia nu poate s-o 
ia pe Devayani în căsătorie, pentru că fiica 
preceptorului este ca o soră a discipolului. 
Devayani nu-și pleacă urechea la argumen- 
tele lui Kacia; îl acuză de înșelăciune și-l bles- 
temă să nu poată aplica știința pe care a 
învățat-o de la tatăl ei. Indignat de purtarea-i 
necuviincioasă, Kacia o blestemă și el ca 
nici un bărbat brahman — casta preoțească — 
să n-o ia de soție, ceea ce ar însemna degra- 
darea ei socială. Cât privește știința învierii, 
el o va preda altora, care vor putea s-o folo- 
sească. Întors în țara zeilor, Kacia este pri- 
mit cu mare cinste. Zeii declară că de acum 
înainte tatăl lui va participa la sacrificiile 
făptuite pentru evocarea oricărei zeități. 
La fel ca Hiperyon, Kacia este ispitit de 
o fată din neamul nezeiesc să renunțe la 
divinitate. Din cauza obligaţiilor morale 
față de semenii săi, eroul indian nu cedează, 
iar în cazul eroului eminescian, legea cos- 
mică interzice trecerea sa pe un alt plan. În 
ambele situaţii, dragostea se termină în bles- 
teme, mai domoale însă în Luceafărul. Spre 

deosebire de eroii lui Eminescu, protagoniş- 
tii indieni aparțin neamurilor înrudite, dar 
inamice. Eroul indian face parte din ginta 
muritorilor, fie ei și divini, iar părintele ero- 
inei stăpînește secretul nemuririi. 

Până la urmă, „știința învierii” rămâne 
un mister. Eposul nu destăinuie dacă ea 
constă într-un tratament cu ierburi, canta- 
ție sau ritual cuprinzând cele două procedee. 
Mai departe nu apar referiri la învățătura 
pentru care se făcuseră atâtea pregătiri. În 
ce-l privește pe Kacia, el nu mai este pome- 
nit în Mahabharata, nici în alte opere vechi. 
Straniu este faptul că, după ce el și-a însușit 
știința respectivă cu atâta trudă, chiar şi 
periclitându-și viața, nu numele lui, ci cel 
al tatălui său a fost perpetuat. 

Episodul acesta romantic servește doar 
ca un preludiu pentru relatarea îndelet- 
nicirilor ulterioare ale Devayani-ei și ale lui 
Usanas personaj important în mitologia 
indo-iraniană. Omologarea lui Usanas apă- 
rut în Rgveda, cu mult înaintea Mahabha- 
ratei, cu personajul Usan, din mitologia 
iraniană, a fost semnalată de Fr. Von Spiegel 
în 1871. După un secol de polemici, s-a sta- 
bilit corespondența între Usanas indian și 
Kavi Usan din Avesta, care posedă un secret 
magic împotriva bătrâneții și a morții şi care 

a fost transformat în persoana regelui Kay 
Us sau Kaus în Cronica regilor a lui Firdousi. 

S-a constatat că într-o epocă mult mai 
îndepărtată, anterioară civilizației vedice, a 
existat un panteon comun indo-iranian. 
Ipoteza clarifică existența numelor și a fap- 
telor asemănătoare sau chiar comune în 
mitologia indiană și în cea iraniană. Este 
posibil ca migrația unei ramuri a tribului 
indo-iranian să fi fost determinată de o ne- 
înțelegere sau o luptă cu o altă ramură. Acei 
imigranţi și urmașii lor au fondat civilizația 
vedică în India. După împărțirea poporului 
indo-iranian, zeii indieni — deva — au fost 
identificaţi cu spiritele malefice div în Iran. 
Cele două mitologii îl arată pe Usanas/Usan 
ținând o dată cu unii, o dată cu alții, pro- 
vocând supărarea celordouă părți. Evoluția 
paralelă a acestui personaj în cele două le- 
gende a fost conturată de Georges Dumezil. 

Într-o legendă iraniană sunt înfăţişate 
spiritele 4iv conspirând pentru căderea re- 
gelui Kay Us. Incitat de ei, regele declară 
război împotriva creatorului și, împreună 
cu armata de div, ajunge la hotarul dintre 
întuneric și lumină. Creatorul îi distruge pe 
însoțitorii lui și îl aruncă pe regele vrăjitor 
în fundul mării, luându-i nemurirea. Dar până 
la urmă, el este iertat. 

Un alt episod din Cronica regilor poves- 
tește că soția tânără a lui Kay Us caută să-l 
cucerească pe fiul regelui din prima căsăto- 
rie; înfuriată de refuzul tânărului, îl instigă 
pe tată împotriva fiului. Regele îl dezmoș- 
tenește pe fiu, și prințul se autoexilează. 
Comparând acest episod cu cel al lui Kacia, 
Georges Dumezil conchide că soția lui Kay 
Us ar fi un prototip al Devayani-ei. 

Caracterul tinerei fete din neamul asura 
prezintă, după părerea noastră, un contrast 
puternic cu tipologia personajelor feminine 
din literatura veche indiană. Acest tip de 
femeie autoritară și intrigantă poartă pro- 
babil o reminiscență a societății matriarhale 
din Iran. În primul deceniu al secolului nos- 
tru, renumita indianistă irlandeză Margaret 
Noble (cunoscută sub numele Sister Nive- 
dita) a pus o întrebare: „Oare insistența 
Devayani-ei de a-l opri pe Kacia nu suge- 
rează o latură a societății matriarhale, unde 
bărbatul făcea parte din clanul soției?” 

Un tip asemănător îl întâlnim în regina 
Kaikeyi — din Ramayana; în urma unei soli- 
citări a acesteia, regele Dasaratha îl exilează 
pe fiul său Rama. Nici această femeie — 
mama vitregă a eroului — n-a fost de origine 
indiană. Numele ei relevă că țara sa de baștină 
a fost Kekay, o regiune lângă Afganistan. 

Intriga lansată de aceasta între tată și fiu a 
fost cauzată de invidie, de o afecțiune ma- 
ternă oarbă, când regele l-a numit pe Rama, 
și nu pe fiul ei, ca prinț moștenitor Episodul 
poate să poarte totuși un slab ecou al vreu- 
nei întâmplări istorice din timpul convie- 
țuirii indo-iraniene. 

Intriga mamei vitrege între tatăl împă- 
rat și fiul nedreptăţit, provocată de un 
motiv mai apropiat de Cronica regilor, se 
întâlneşte în istoria filosofului Sindipa, 
opera în care Sindipa, vrăjitor și astrolog în 
același timp, joacă un rol crucial. Acest ro- 
man iranian a intrat în rândul cărților po- 
pulare românești în secolul al XVIII-lea; 
tema a fost preluată și repovestită de Mihail 
Sadoveanu în Divanul persian, în 1940. Păre- 
rea generală este că Sindipa provine dintr-o 
sursă indiană neidentificată. Din motivele 
mai sus menţionate, credem că el păstrează 
amintirile epocii indo-iraniene. 

Ținând seama de faptul că tradiția indi- 
ană interzice dragostea între un discipol și 
fiica preceptorului, observăm prezența uneia 
și aceleiași teme de la Mahabharata până la 
Sindipa. Datorită statutului ei superior, fe- 
meia este inaccesibilă bărbatului; dar tot ea 
este seducătoarea, şi bărbatul care nu se 
lasă sedus suferă consecințele. În afară de 

relațiile sociale deja prezente în conștiința 
cititorilor indieni, Mahabharata subliniază 
de la bun început că Devayani, fiica marelui 
înțelept, este inaccesibilă muritorilor de 
rând (Mhb., 1,76). Tatăl ei nu îl socotește pe 
Kacia, fiul omologului său divin, vrednic de 
ea. La moartea lui Kacia, el o consolează pe 
Devayani: „Nu se cuvine ca tu, care ești ado- 
rată de marii zei, de asura și de tot universul, 
să plângi și să te întristezi pentru un muri- 
tor” (1.,76,46-47). Cuvintele nu sunt prea 
îndepărtate de cele adresate lui Hyperion 
de către părintele cosmic. 

În basmul românesc Fata-n grădina de 
aur, pe care îl cunoaștem din traducerea lui 
D. Caracostea și poezia lui Eminescu cu ace- 
lași titlu (ediția Perpessicius, vol.V), întâl- 
nim o fată al cărei tată-împărat o crede prea 
bună pentru a fi soția unui om. Elo închide 
într-un palat în grădina de aur din Valea Gal- 
benă, unde numai el știe să ajungă. Feciorul 
unui alt împărato fură, după care celălalt pre- 
tendent al fetei, zmeul muntelui, o omoară 
și tânărul moare de jale. Motivul inaccesi- 
bilității fetei apare și în basmul românesc, 
deși aici este vorba de dragostea firească 
între două suflete tinere, motiv care apropie 
basmul de legenda lui Nala și Damayanti și 

care îl îndepărtează de legendele iraniene, 
implicând tentația adulterului. 

În basmul românesc, feciorul de împărat 
aude de frumuseţea fetei și se îndrăgostește 
de ea: tot așa regele Nala din Mahabharata 
ajunge s-o dorească pe Damayanti. În epo- 
sul indian, zeii din cer stau în calea lui Nala; 
în basmul românesc, zmeul muntelui îi cere 
fetei să fie a lui. Din cauza vrăjilor așternute 
pe drum, feciorul se întoarce de două ori și-și 
nimereşte ținta la a treia încercare; în cea- 
laltă legendă din epos, viața lui Kacia este 
de trei ori periclitată, dar a treia oară el este 
salvat definitiv și-și realizează scopul. Aici 
observăm o inversare a motivului: cu ajuto- 
rul celor trei sfinte, feciorul înlătură efectele 
vrăjii, pe când Kacia își recâștigă viața printr-o 
vrajă. În epos zeii îl ajută pe Nala să intre în 
grădina bine păzită unde stătea Damayanti; 
în basm, sfintele îl învață pe fecior cum să 
pătrundă în grădina de aur ocrotită de ba- 
laur. Feciorul îi trimite un porumbel vrăjit 
iubitei sale, și ea coboară pe aripile acestuia. 
Nala trimite o lebădă în solie la Damayanti, 
care îi trimite răspunsul pe aceeași cale. 

Atât în legenda lui Nala, cât și în basmul 
românesc, are loc un concurs între om și spi- 
ritele supranaturale pentru dragostea unei 
muritoare. Zmeul din basm este capabil să 

capete orice înfățișare, o trăsătură obișnu- 
ită a zeilor și a oamenilor exaltaţi în mito- 
logia și literatura populară indiană. Zmeul 
se preface într-un tânăr frumos și se arată 
fetei; cei cinci pretendenți divini ai Dama- 
yanti-ei se prezintă sub înfățișarea lui Nala 
la ceremonia alegerii. Prințesa mărturiseşte 
că, iubindu-l pe Nala, nu poate să ia pe ni- 
meni altul. Impresionaţi de sinceritatea ei, 
zeii o lasă să-l aleagă și îi binecuvântează pe 
miri. Cursul întâmplărilor este altfel în basm, 
unde gelozia zmeului distruge viața celor 
doi îndrăgostiți. O replică a ultimei părți a 
basmului se găsește în purtarea gelosului 
Kali, care încearcă să-l distrugă pe Nala. 
Damayanti îi refuză pe păzitorii lumii din 
cauza unui pământean; dragostea ei este pro- 
slăvită în Mahabharata. Şi basmul româ- 
nesc este țesut cu un fir de simpatie față de 
cei doi pământeni pedepsiți pe nedrept pen- 
tru dragoste. În poezia eminesciană Fata-n 
grădina de aur, zmeul Eon nu distruge viața 
tinerilor, darîi blestemă să nu moară deodată, 
ca să cunoască și ei suferințele despărțirii. Cu 
altecuvinte, zmeul preţuieşte dragostea fetei, 
dar regretă că el nu are parte de ea. Sfârșitul 
Luceafărului este cu totul altfel. Cătălina, 
descrisă la început ca „mândră-n toate cele”, 
apare spre sfârşit ca o fire ușuratică și se 

dovedeşte nevrednică iubirii astrului. Astrul 
îi privește pe cei doi pământeni cu dispreț; 
la fel și cititorii. Blestemul lui Eon, rostit cu 
tristețe și lacrimi, seamănă vag cu bleste- 
mul lui Kacia. Amărăciunea astrului este 
mult mai intensă și ironia la adresa muri- 
torilor mult mai aspră în Luceafărul, unde 
poetul intenționează să demonstreze că 
„soarta luceafărului din poveste seamănă 
mult cu soarta geniului pe pământ” (ms 
2275 bis, f.54 v). Deși basmul și prima sa 
prelucrare seamănă cu legenda lui Nala pe 
plan structural, prin identificarea sa cu lu- 
ceafărul, astrul-erou din versiunea finală se 
apropie de Usanas pe plan mitic. În folclo- 
rul românesc, luceafărul este steaua cioba- 
nului, a acelor oameni care stau o parte a 
anului pe munte, lăsându-și iubitele în vale. 
Motivul înălțării dorului și coborârii celui 
dorit apare adesea în cântecele păstorești. 
În folclorul românesc se aude glasul îndu- 
rerat al băciței: „Mă bădiță, bădișor,/ Ce-mi 
trimiți atâta dor/ Și pe lună și pe nor/... 
Trimite-mi mai puţintel/ Și vino, bade, cu 
el” (citat de V Iodeci), sau: „Bade, bădișo- 
rule,/ Unde ești cu oile€/ Dacă ești depăr- 
tișor,/ Pornește mai devremior,/ Că-mi 
plesnește inima/ Până ce vii dumneata” (citat 
de Ovid. Densușianu). 

De aici, până la: „Cobori în jos, luceafăr 
blând,/Alunecând pe-o rază,/Pătrunde-n 
casă și în gând,/ Și viața-mi luminează!”, 
diferența este numai a exprimării artistice. 
Sentimentul este același. Dorul Cătălinei 
pentru Luceafărul de sus este o replică a do- 
rului băciței mărit la scara cosmică. Sinteza 
înălțare-coborâre se află și în Imnul Creați- 
unii: „jos firea, sus se-nalță puterea și voința” 
(Rgveda X, 129, 5, traducerea lui Eminescu, 
ms.2262, £.116). 

Luceafărul, ocrotitorul păstorilor români, 
este planeta Venus, planeta care poartă nu- 
mele Sukra (Usanas) în sanscrită. În mito- 
logia indiană, Sukra este însărcinat de către 
Brahma să aibă grijă de ploaie; el străbate 
cerul pentru a susține viața tuturor creatu- 
rilor din cele trei lumi (Mbh., I, 66, 42-44). 
Prin urmare, el este zeul agriculturii. Ambele 
personaje mitice îi ocrotesc pe producătorii 
de hrană sub o formă sau alta. Într-o soci- 
etate sedentară nu există mare diferență 
între păstori și agricultori. Așa cum sublini- 
ază Octavian Buhociu, nici păstorii români 
nu sunt nomazi; ei pendulează între două 
destinaţii stabile. 

În mai toate mitologiile lumii, fertilita- 
tea pământului se asociază cu fertilitatea 
umană. Cuvântul sukra însemnând semne 

virile în sanscrită, planeta respectivă are și 
acest atribut. În mitologia iraniană, planeta 
Venus este identificată cu Anahita, zeița dra- 
gostei și a fecundității, numele personajului 
însemnând „strălucirea pură”. Același sens — 
„strălucire” — are și sukra în sanscrită. În ro- 
mânește, „luceafăr” provine din „lucifer”, cel 
ce luceşte. Astfel, luceafăr se identifică, atât 
pe plan astronomic, cât și pe cel semantic, 
cu sukra. Cele două personaje, purtând nume, 
sinonimice au și funcții similare. 

Este interesant de observat că în aproape 
toate miturile vechi ale lumii planeta Venus 
este personificată ca zeița dragostei, zeița 
pe care a evocat-o Eminescu în Veneră și 
Madonă, dar în folclorul românesc, ea apare 
ca luceafăr, personaj masculin. În schimb, 
în mitologia indiană, ea este identificată cu 
un personaj masculin, și același astru este 
privit ca unul feminin în folclor. 

În cursul preschimbării zmeului în Lucea- 
făr, personajul din basm trece prin etapa 
Eon — „logos” Sensul este păstrat în versi- 
unea finală: „cere-mi cuvântul meu de-ntâi, 
să-ți dau înțelepciune?” În cele două mito- 
logii — iraniană și indiană Usan/Usanas 
poartă titlul Kavi, preot și șef de trib în per- 
soană și preot-poet în sanscrita vedică. În 
credința indiană, Vedele sunt creații cosmice 

care au fost revelate preoților-poeţi. Kavi 
nu sunt autori, ci persoane care recepțio- 
nează și transmit mesajele cosmice, adică 
purtători de „cuvântul de-ntâi”, de „logos” 
În această calitate, kavi Usanas se apropie 
de Eon și de acolo de Luceafăr. 

L Jura citează un pasaj dintr-un hrono- 
graf românesc din secolul XVII-lea, care îl 
înfățișează pe Luceafăr punându-și scaunul 
împotriva tronului lui Dumnezeu, ca să 
arate și el întocmai ca stăpânul lumii. Nici 
n-a apucat să gândească astfel și a căzut din 
cer cu toată ceata de stele. După părerea lui 
Moses Gaster, Jura afirmă că o copie a hro- 
nografului o poseda și Eminescu. Aproape 
același lucru s-a întâmplat în Sărmanul 
Dionis, când Dan-Dionis a gândit: Oare fără 
s-o știu nu sunt eu însumi Dumne...” Nu 
uităm că umbra lui Dan i-a spus că sufletul 
lui a stat o dată în pieptul lui Zoroastru. 
Deşi învățăturile Meșterului Ruben se apro- 
pie de filozofia indiană, care exclude duali- 
tatea microcosm-macrocosm, așa cum am 
cercetat noi în altă parte, episodul căderii 
din cer își are corespondență în legenda 
amintită a lui Kay Us. 

În cartea a XII-a din Mahabharata se 
spune că Sukra n-a putut să ajungă la cen- 
trul cerului, pentru că l-a supărat pe Shiva. 

Motivul supărării este schițat printr-o în- 
tâmplare puerilă și indecentă, episod pe 
care Dumezil îl socotește o interpolare târ- 
zie. Remarcând că destinul lui Usanas devine 
la fel de efemer ca al lui Kacia, ni se pare și 
nouă că redactorii ulteriori au avut grijă să 
ascundă istoria. 

I.Jura și G. Bogdan-Duică îl văd pe zeul 
întunericului, Satan, în persoana Luceafăru- 
lui eminescian, de unde cel din urmă exeget 
opinează în favoarea unei geneze mazdeiste 
a poemului. Având în vedere faptul că dua- 
lismul Dumnezeu-Satan nu există în mito- 
logia indiană, G. Bogdan-Duică asimilează 
personajul eminescian cu Ahriman, spiritul 
întunericului, opus spiritului luminii, Ahu- 
ramazda, din mazdeismul propovăduit de 
Zoroastru. Fără a comenta valabilitatea 
acestei păreri, care a fost cercetată minuțios 
de Eugen Todoran, am dori să revenim asu- 
pra raportului dintre mitologia indiană şi 
cea iraniană. Spiritul întunericului și al mor- 
ţii se numește Ahriman în mazdeism, iar 
același personaj apare ca zeu benefic Ary- 
aman, în Rgveda. Spiritul lumii și al vieţii, 
Ahuramazda sau Ohrmuzd în Persia, este 
identic cu asura, adversarul zeilor indieni. 
Lupta dintre bine și rău în mazdeism poate 
fi ecoul — după părerea specialiștilor — unei 

lupte istorice între două ramuri indo-irani- 
ene din epoca premazdeistă. Usanas-Usan 
se află și oscilează între două partide. 

În Mahabharata, Usanas aparţine zeilor, 
dar este de partea ne-zeilor. În Cronica regi- 
lor, Usan e supus lui Ohrmuzd, dar se adună 
cu spiritele div. În Luceafărul, astrul aparţine 
cerului, dar tinde către pământ. 

Geneza capodoperei eminesciene a fost 
cercetată în lumina mitologiei clasice, a fi- 
losofiei pitagoreice și a multor alte mituri 
și idei. Exegeţii au adus argumente convin- 
gătoare în sprijinul interpretărilor lor. Vala- 
bilitatea explicațiilor divergente nu face 
decât să reliefeze universalitatea operei. 
Luceafărul lui Eminescu stă astfel ca un mit 
original în care converg miturile lumii an- 
tice și elementele arhaice ale României. 


(Viata Românească nr. 3 / 1998) 


India și România, azi 


Un dialog între 

Vasile Andru și E.S. Rajiv 
Dogra, Ambasadorul Indiei 
în România 


Vasile Andru: Excelenţă, reprezentați în 
România un mare stat, o mare putere a lumii de 
azi: India. O putere necunoscută încă. Pentru 
intelectualii Români, India este o supraputere 
culturală. Ea a fost din vechime tara întelepciu- 
nii, și a rămas astfel până în timpurile moderne. 
Mai este India tara înțelepciunii? Ne întrebăm 
cum orientează azi înțelepciunea resursele supra- 
vietuirii. Înţelepciunea propune mutarea ener- 
giilor umane, dinspre frică spre ființă; dinspre 
civilizatia cul pei (predominantă în secolul nos- 
tru) spre o civilizaţie a revelatiei, proiect posibil, 
Chiar început, dar început aleatoriu. Găsesc, în 
același timp, simbolic dar și ținând de o disci- 
plină a proiectului, faptul că ați convenit ca 

acest dialog să aibă loc chiar în prima zi „lucră- 
toare” a acestui an, 2 Ianuarie, dimineaţa. 

E.S. Rajiv Dogra: Vreau să încep prin a 
vă dori un An Nou fericit, dumneavoastră, 
revistei dumneavoastră, și Uniunii Scriito- 
rilor. Sunt bucuros că îmi încep ca și prima 
mea participare oficială din acest an, într-o 
companie însemnată, o companie cărtură- 
rească. Vă mulțumesc mult. 

Mi-aţi adresat o întrebare foarte elabo- 
rată. O întrebare care ar putea fi subiectul 
unei cercetări ample. Și chiar aţi conceput-o 
ca o cercetare de anvergură și de gravitate. 
Relaţii atât de vechi și de intense ca acelea 
între India și România nu pot fi descrise în 
câteva enunţuri. Și trebuie să dau la o parte 
termenul — sau mai mult sugestia — de „re- 
laţii inegale” și „firave”; căci dacă sunt rela- 
ţii întemeiate pe respect și dragoste, ele nu 
pot fi ne-egale, ci este vorba de relații prin 
excelență. Singura piedică pe care o văd în pre- 
zent este lipsa unor oportunități, a unor îm- 
prejurări favorabile, să ne valorizăm unii pe 
alții foarte repede. Prin asta înțeleg că ar tre- 
bui mai multe ocazii de carte, ocazii pentru 
cititorii din India și respectiv din România, 
să citească unii despre alții, să citească scrie- 
rile excelente care au apărut în ultimul timp. 

Mulți studenți români merg în India și 
învață hindi foarte bine. Ei ar putea fi îndem- 
naţi să facă traduceri în hindi din cei mai 
însemnați scriitori români; și, în mod similar, 
există scriitori indieni de mare interes, care ar 
putea fi făcuți cunoscuți, ar putea fi traduși 
în România. Ca acest handicap de informație 
să fie înlăturat, și referința dumneavoastră la 
acea inegalitate să fie înlăturată. 

— O inegalitate de informaţie, în primul 
rând. O izolare culturală, nepermis de mult pre- 
lungită, din care iesim acum. 

— Da, desigur. Mai voiam să zic că scri- 
itorii români nu sunt necunoscuți în India, 
publicului cititor indian. Eminescu, Lucian 
Blaga, Mircea Eliade sunt nume binecunos- 
cute în India. De fapt într-un sondaj cultural, 
la a 50-a aniversare a Independenţei Indiei, 
îmi amintesc că o revistă a făcut o listă cu 
cele mai importante zece cărți despre India, 
scrise de străini, iar cartea lui Mircea Eliade, 
Maitreyi figura printre ele. Romanul Maitreyi 
a fost tradus de către o editură indiană în 
urmă cu mai mulți ani, cu titlul de Bengal 
nights (Nopti bengaleze), și am fost foarte 
bucuros să văd că Bengal nights figurează ca 
una din cele mai importante cărți despre 
India în acest secol. 

Proiecte culturale imediate 


— Ce proiecte culturale imediate India-Ro- 
mânia aţi schitatt Cum putem noi, cei din con- 
ducerea Uniunii Scriitorilor din București, să le 
venim în întâmpinare, să le însuflețimi Dar în 
învățământ Există studenţi indieni în Româ- 
nia? În ce domeniu merită extinsă colaborarea 
În Cercetare, în construcții, în strategii manage- 
riale — unde România are experienţă iar India 
are multe disponibilități. Sau în medicină, în 
antropogenie, în problemele omului — domenii 
specifice țărilor nu industriale sau militare, ci în 
principal culturale. 

— De fapt, m-am gândit la mai multe 
posibilități, proiecte, referitor la relaţii cul- 
turale româno-indiene. Și sper că aceste 
planuri vor deveni realitate în timpul man- 
datului meu aici. Unul din acestea, demarat 
imediat, este o serie de conferințe și con- 
vorbiri pe care le plănuiesc să le țin la sediul 
ambasadei, unde personalități cunoscute 
din România vor fi invitate să vorbească 
despre un subiect la alegere în fața unei au- 
diențe invitate. Sper s-o fac cel puţin o dată 
pe lună, și aceasta ar fi o punte majoră în 
relaţiile culturale indo-române. Ne mai pu- 
tem gândi și la alte moduri și fapte. Cum ar 
fi o antologie de scriitori reprezentativi indi- 
eni și români din anii '90, pentru că a apărut 

un impresionant număr de lucrări în ambele 
țări, în proză, poezie și eseu. La început am 
putea pregăti o culegere restrânsă, limitată; 
cele mai bune scrieri din India și România 
ar putea fi puse în lumină. Aceasta ar fi un 
început bun în relațiile culturale. 

— Da, ar fi o premieră. Înţeleg că am face o 
versiune în română, una în engleză și una în 
hindi, pentru circulație. 

— Mai departe, în domeniul educaţiei, 
mă bucur că există o legătură constantă 
între țările noastre. În fiecare an, circa 10 
studenți români primesc facilităţi să studi- 
eze în India, cu burse acordate de guvernul 
indian, mai ales în domeniul filosofiei, al 
limbilor — hindi, sanskrită. Mai sunt și mulți 
alții care merg pe cont propriu să studieze 
în India. La fel sunt studenți indieni care vin 
aici la studiu în mod constant, în facultăți 
de medicină, dar și-n alte ramuri, în mana- 
gement de pildă. E un schimb constant. 


Un ambasador scriitor 


Vasile Andru: Pe noi, scriitorii, ne-a impre- 
sionat că India trimite un ambasador scriitor. În 
România, Uniunea Scriitorilor a propus o listă 
cu scriitorii care să fie promovați ca diplomaţi; 
dar asta este o inițiativă recentă, întâmpinată 

cu rezerve, sau oricum cu părerea că scriitorul are 
o dominantă idealistă, iar politica cere mult simţ 
pragmatic. În acest timp, au existat scriitori diplo- 
mati de o mare eficiență, cum ar fi Mircea Eliade, 
Lucian Blaga, Tudor Vianu. Există în India o 
tradiție a scriitorului diplomat? L a dumnea- 
voastră personal, ce loc are vocaţia de scriitor în 
cariera diplomatică? 

E.S. Domnul Rajiv Dogra: Sunt foarte 
mișcat de complimentul conținut în enun- 
țul dumneavoastră. Dar nu sunt foarte sigur 
referitor la cronologie. Sunt un diplomat, 
un diplomat de carieră. În acest sens, poate, 
sunt un ambasador-scriitor. Pe de altă parte, 
poate că terminologia dumneavoastră este 
mai potrivită. Începi ca scriitor de la o vâr- 
stă foarte tânără, chiar înainte de a fi an- 
gajat într-o profesie oarecare. Dar această 
dificultate de a preciza ce-a fost mai întâi 
și ce-a fost după aceea este grăitoare în aceste 
domenii, pentru că amândouă sunt crea- 
toare: scrisul la fel ca și diplomaţia. Amân- 
două sunt procese pozitive, constructive, 
ele merg una alături de alta. Așa că nu mă 
preocupă care s-a manifestat prima dată. 
Amândouă merg împreună și sunt pozitive 
ca fapt social. Ca scriitor, exprim trebuinţele 
unei lumi, îndemnulrile în imediat. Aceasta-i 
vocea scriitorului. Când vorbeşti de două 

acțiuni creatoare, profesie și ocupaţie nu 
există primar și secundar. Sunt fericit că 
sunt în stare să scriu așa cum lucrez în pro- 
fesia mea de diplomat. 

— Sperăm că spaţiul românesc să vă fie pro- 
pice la lucrarea scrisului, atât ca dispozitie psi- 
hică, cât și ca Sugestii tematice, de inspiraţie. 

— Da, sper să continui să scriu cu elan, 
căci dacă n-aş scrie, ar fi un semnal că ela- 
nurile creaţiei s-au stins, și asta ar fi foarte 
dureros. Nici nu mă gândesc la eventualita- 
tea că n-aș mai scrie. Privind înainte estimez 
că voi scrie mereu. În ce privește următoa- 
rea mea carte, sunt aproape de a finaliza 
ultimele capitole, sunt chiar la ultimul capi- 
tol și sper că o voi publica anul viitor. Încă 
nu ştiu dacă voi scrie despre România, pen- 
tru că sunt prea nou în țara aceasta minu- 
nată, și încă n-am întâlnit prea mulţi oameni. 
Te poți gândi în termeni scriitoricești doar 
dupăce ţi-ai elaborat ceva impresii, și această 
etapă n-a venit. 

— Acordati mult timp scrisului, sau este un 
exercițiu spontan? În cât timp aţi elaborat roma- 
nul recent apărut, Footprints in Foreign Sands 
(Pași pe nisipuri străine)? Pentru cei care încă 
nu cunosc cartea, vă rugăm să schițaţi tema ei. 

— Scrisul trebuie să fie spontan, da. 
Nu trebuie să fie trudit. În ce mă privește, 

consider actul scrisului un fapt de ascultare. 
Eu îmi aud personajele, subiecții, cu o afec- 
țiune particulară, ei-ele îmi vorbesc și apoi 
eu re-creez elanurile sau dorințele lor. Ast- 
fel, nu orice scriere poate fi „construită”, ci 
va fi un proces spontan pozitiv și, când 
scriu, plonjez într-o lume particulară, nu 
sunt conștient cu ce se-ntâmplă în jurul 
meu pe durata celor 30 de minute particu- 
lare, sau o oră sau două ore în care stau și 
scriu. Poate de aceea nu mi-a luat mult 
timp scrisul romanului. Elaborarea primei 
variante a durat circa nouă luni. După 
aceea am luat o pauză; apoi am reluat tex- 
tul pentru o a doua privire, care mi-a luat 
alte șase sau opt luni. Deci, laolaltă, inclu- 
zând pauza, cred c-au fost circa doi ani, doi 
ani și jumătate, atât mi-a trebuit ca să scriu 
Pași pe nisipuri străine. 

Cartea tratează despre experiența emi- 
grării. Am fost muncit de ideea că s-a scris 
mai ales despre plecarea în emigrare, despre 
cât de greu era să-și lase oamenii țara, ca să 
lucreze în altă țară, uneori doar pentru o 
vreme, foarte greu, călătorind cu vapoare 
care naufragiază, având de-a face cu agenți 
fără scrupule, care-i escrochează de bani. 
Deci s-a scris despre călătoria emigrării, cu 
greutăţile ei teribile, dar nu-mi amintesc de 

nimeni — vreun scriitor care să trateze ce s-a 
petrecut după sosire, ce s-a petrecut după 
ce un lot de oameni s-au mutat în altă țară, 
s-au stabilit acolo, fie vrând fie nevrând, 
devenind parte din societatea de adopțiune. 
Ce s-a petrecut cu speranțele și dorințele 
lor. Și apoi, să zicem după 15, 20 sau 30 de 
ani de ședere în acea țară. lată, am fost fas- 
cinat de acest proces pe care l-am numit 
pentru mine însumi „enigma de după so- 
sire”, și am privit la această masă de oameni 
care stăteau la o margine, ei primeau o 
nouă destinație. Întrebarea era dacă ei au 
fost acceptaţi de către noua țară de desti- 
nație, sau au rămas mereu la margine, la 
periferia acelei lumiè Aceasta era problema 
pe care am hotărât s-o explorez în cartea 
Pași pe nisipuri străine. Am încercat deliberat 
să nu fiu silențios; ci mi-am pus întrebări, 
am adus situații și am lăsat cititorului un 
număr de opțiuni, să-și poată construi pro- 
priul său scenariu, să poată merge spre o 
lume cu imaginația sa, să găsească soluțiile 
sale proprii. 

— Sunt și date autobiografice? Directe sau 
din istoria familiei 

— Nu, eu n-am schimbat țara prin emi- 
grare. Am scris despre oameni care și-au 
schimbat-o. Dar am introdus unele cugetări 

personale, firește, despre acele experiențe. 
Insă este, în mare, o lucrare de ficțiune 
într-o lume pe care am creat-o eu însumi. 


Viaţa și cărțile 

— Ce cărţi citește un ambasador? Mai are 
el timp de citit? Literatura europeană, eventual 
română, este interesantă pentru un indian? 

— Citim multe cărți, și cu cât mai vari- 
ate, cu atât mai bine. Nu suntem rigizi în 
alegere, nu ne limităm la un tip anume de 
lectură. Singurul lucru pe care-l fac, ca un 
principiu, este să nu citesc vreo carte în 
timp ce scriu o carte eu însumi; pentru că 
n-aş vrea să fiu influențat de nici un alt stil 
particular, de nici un autor. În timpul petre- 
cut cu scrisul, luni și ani, timpul destinat 
scrisului, devine într-un fel o formă de sa- 
crificiu, pentru că nu citesc cărți în acea 
perioadă. Dar este un sacrificiu interesant, 
căci ceea ce produc atunci este personal, fără 
posibile ecouri. 

Cum spuneam mai înainte, câțiva autori 
români m-au fascinat, Eminescu mai ales, 
sau Mircea Eliade. Singurul regret pe care îl 
am: Nu există multe traduceri, căci altmin- 
teri aș fi dorit să citesc mult mai mult de 
scriitori români. 

— Voi încerca să vă procur și alte traduceri 
în engleză, din literatura română. S-a tradus 
din Rebreanu, din Sadoveanu, romancieri foarte 
mari. Și din lon Creangă, din Caragiale, autori 
care au exprimat sufletul român, l-au articu- 
lat la sufletul lumii. Și câțiva contemporani: 
Nichita Stănescu, Marin Preda. Multe din tra- 
ducerile în engleză au fost realizate și publicate 
la noi în țară, deci calitatea traducerii nu-i 
grozavă. Din proza mea s-a tradus romanul 
Noaptea împăratului, un roman istoric despre 
împăratul Traian. Este tradusă în engleză car- 
tea mea India văzută şi nevăzută. Pentru li- 
teratura română contemporană se mai arată o 
posibilitate de circulație, mă refer la autorii ro- 
mâni din diaspora, unii scriind direct în engleză 
sau franceză. 


Baza este în tradiție 


Vasile Andru: Vreu acum să vă adresez o 
întrebare legată de spiritualitate. V-a interesat 
vreo practică meditativă, vreun exerciţiu spiri- 
tual (sadhana)? Pe cine îl consideraţi maestrul 
dumneavoastră în gândire, în actiune? Știu că 
sunteți prin formaţie inginer. Am reținut din dia- 
logul acesta, dar și din cel anterior avut la Biblio- 
teca Pedagogică de Stat, că v-aţi referit la Gandhi, 

apoi la Rabindranath Tagore, la personalități 
moderne ale Indiei. 

E.S. Domnul Rajiv Dogra: Nu practic 
ceva anume, în afară de o trebuință călău- 
zitoare. Practic deci ceea ce este necesar unui 
compartiment pozitiv. Asta ar fi pentru 
mine practica mea, preocuparea mea spiri- 
tuală. Asta ar fi exercițiul spiritual: dacă mă 
aflu în pace cu mine. Nu recurg la vreun mod 
pretenţios de control al sinelui și al compor- 
tamentului, câtă vreme îmi asigur o mulțu- 
mire lăuntrică. 

— Sunteţi legat sufletește de India traditio- 
nalăt De India castelort Copiii dumneavoastră 
sunt crescuți în spiritul Indiei traditionale? 

Întrebările despre India tradițională şi 
despre o supraviețuire a spiritului ei religios 
sunt de mare interes. De fapt n-am cugetat 
în mod expres la ele, niciodată. Dar îngădu- 
iți-mi să vă dau un exemplu. Dacă construim 
o casă fără fundaţie, atunci, chiar dacă am 
făcut o construcție măreață, la prima rafală 
de vânt, construcția va cădea ca o casă din 
cărți de joc, că n-are bază; poate fi frumoasă, 
dar fără susținere, fără rezistență. Tot așa și 
dacă n-aveam o bază în tradiția proprie — 
putem sfârși ca acea minunată clădire care 
se năruie la prima încercare. În ce mă pri- 
vește pe mine, sau pe copiii mei, îmi place 


- 284- 


să mă gândesc că da, avem o bază în tradi- 
ţia noastră. 

— Cum vă păstraţi, în Europa, habitudi- 
nile alimentare. Sunteţi vegetarian, ca majori- 
tatea indienilor? Reușiţi să rămâneți vegetarian 
în Europa, unde climatul (rece) cere totuși un 
plus de calorii (pe care localnicii îl iau din pro- 
teină animală) ¿ 

— Întrebarea este foarte interesantă. 
Nu m-am gândit la relația hrană-climat, nu 
m-am gândit până acum că îţi trebuiește o 
anumită mâncare ca să faci față unui climat 
rece. M-am gândit că îţi trebuie haine căl- 
duroase ca să faci față climei reci, deși în 
vremea de azi există încălzirea centrală și 
alte facilități moderne. Mai spunem, așa cum 
Mahatma Gandhi o dovedește, că nici n-ai 
avea nevoie de haine ca să supraviețuieşti 
într-un climat rece... Eu sunt ne-vegeta- 
rian prin alegere, dar sunt un vegetarian 
prin practică, adesea. Nu cred că are legă- 
tură cu climatul. E interesant de observat 
că acele McDonald's, când au pătruns și-n 
India, au căutat, poate pentru prima oară 
în istoria lor, să se adapteze la obiceiurile 
de acolo, și au apărut multe sortimente de 
„burgers” vegetariene. 

— Revin cu o întrebare despre spiritualitate, 
despre circulația unor idei și doctrine indiene. 


-285 - 


Cum apreciați misionarii hinduiști și curentele 
de sorginte hinduistă, care explodează și se 
extind în America, în Europa, deci și în Româ- 
nia? (Mișcări ca Hari Krishna, Sahaja Yoga, 
Ananda Marga, mișcarea Chinmoy, sau cele de 
Yoga integrală) 

În România, apărătorii tradiției ortodoxe, ma- 
nifestă o teamă de hinduism, de budhism și de orice 
practici religioase orientale. Ei manifestă o teamă 
fată de interesul tinerilor noștri fată de Orient. Ce 
este fondat și ce este nefondat în această teamă (a 
preoților creștini) fată de Orient? 

— Este o întrebare despre interacțiune. 
Interacțiune dar tot atât de bine și recep- 
tare sau interpretare. Cineva a spus odată că 
ceea ce auzi tu este diferit de aceea ce aud 
eu. În timpce tu poți auzi zgomotul ușii care 
se închide, eu aud zgomotul ușii care se des- 
chide. Există deci un mod de a privi lucrurile. 
Uneori din cauza propriilor sale prejudecăți, 
un om poate privi lucrurile într-un mod cu 
totul diferit de altul, pozitiv sau negativ. O 
să dau un exemplu. Daniel Defoe, autorul 
celebrului Robinson Crusoe. El a fost tentat 
să spună (așa a simţit...) că Dumnezeu a 
inventat ciuma ca să-i pedepsească pe cei care 
merg la teatru! Mulți din cei care mergeau la 
teatru erau gentelmeni, oricum Daniel Defoe 
îi ura pe oamenii care mergeau la teatru și 

a fost tentat să creadă că Dumnezeu a adus 
ciuma ca să-i lovească pe cei care frecventau 
teatrul“... Așa că diferite moduri de a vedea 
lucrurile dau rezultate diferite de a le recepta. 
Dar eu voi lua un exemplu din natură și voi 
spune astfel: Priviţi la cer seara, și priviți la 
păsări; natura n-a creat reguli fixe pe care 
să le țină păsările cînd zboară. Natura nu 
spune păsărilor că nu trebuie să te amesteci 
cu alte varietăți de păsări când zbori. Ea le 
îngăduie trecerea liberă. Ea le îngăduie liber- 
tatea de exprimare și de aceea când le pri- 
veşti seara, vezi cel mai fericit cârd de păsări. 
Astfel eu aș simți că restricțiile de orice 
fel, — câtă vreme nu vorbim de activități 
ilegale sau primejdioase, — restricțiile cu pri- 
vire la dreptul de a gândi al omului sunt 
siluiri ale libertății de exprimare. 


Dharma și democraţia 


Vasile Andru: Există un model indian în 
democraţiei Vreţi să ne vorbiti despre aceasta? 
Știm că democraţia are multe binefaceri, dar are 
și multe limite. Democratia americană e bună, 
dar este impregnată de cinism. Cum este cea 
indiană? Până unde merge democraţia 

E.S. Domnul Rajiv Dogra: Da, există 
un model indian de democraţie. De fapt 

cuvântul democraţie ține de o terminologie 
nouă în dicționarele engleze. Dar, în practică, 
democraţia a existat şi-n alte vremuri. În 
hindi, în sanskrită există cuvinte pentru 
„exerciţiul voinței poporului în guvernare” 

La început a fost „democraţia” care a 
pornit de la nivelul sătesc în sus. Cea mai 
completă formă de democraţie au consti- 
tuit-o „sfatul celor cinci bătrâni” ai satului; 
aleși pe termen de un an, ei decideau în 
orice problemă prezența sătenilor, ei aveau 
drept de apel și drept de acuzare. Deciziile 
finale erau luate de cei cinci reprezentanți 
ai comunităţii. 

— Semnalez că „sfatul bătrânilor” a existat 
și-n comunitățile rurale româneşti. În provincii 
precum Bucovina sau Transilvania, în sate de 
munte, asemenea forme s-au perpetuat, atavic, 
până-n anii '50 din secolul nostru! 

— lată că o democrație, în practică și 
teorie, a existat în India de mii de ani. Dacă 
privim îndărăt în istorie și-n mitologie, Ra- 
mayana vorbește despre „Ramraj” („domnia 
Rama”), care-i o stare perfectă de strălucire 
și exprimare plenară pentru cetățenii unui 
stat. Un alt exemplu din timpurile vechi era 
dreptul fiecărui cetățean de a ieși în calea 
conducătorului statului, fie ziua fie noap- 
tea, și de a-i suna din clopot în fața casei 

(sau a palatului) conducătorului statului. 
El, cetățeanul, avea dreptul, dacă simțea 
că are un motiv, să vorbească sau să facă o 
plângere împotriva unui oficial sau a alt- 
cuiva, el putea merge direct la cel mai mare, 
el suna clopoţelul și mai marele ținutului 
era obligat să iasă la ușă, să-l asculte. Astfel 
o democraţie, în practică, a existat de mii 
de ani. Ea a luat nume diferite în lumea 
modernă, și este un lucru deosebit; dar fie- 
care țară, popor, decide cu privire la căile 
diferite de a o urma. Referitor la India, un 
termen folosit pentru a o numi este acela 
de „democraţie vibrantă”, care ar sugera 
mult pentru un specific indian și l-aș con- 
sidera ca pe un tribut al modelului nostru 
de democraţie. 

— Se constată, în lumea de azi, o creștere a 
pragmatismului, a tendințelor materialiste. Con- 
sideraţi că această tendinţă, vizibilă și în India, 
și în România de altfel, va periclita, va strica acea 
conștiință a Legii divine (constiinta Dharmei), 
care făcea și mai fac încă măreția noastră! 

— Fiecare țară trăieşte la două nivele, 
unul ca bază, altul ca suprastructură, ca 
practică de zi cu zi. Și India vădește aceste 
două nivele: unul, așa cum spuneţi, este 
temeiul Dharma; filosofia sa este aceasta: 
toleranță față de alte grupuri etnice, 

religioase, forme de gândire, și faţă de alte 
societăţi. Asta însemnează că îngăduim 
acţiuni, concepții, cu toată libertatea, să se 
desfășoare cu maximum de capacitate. 
Firește, există controlul ca să nu îngăduim 
acțiuni criminale — asta este fundamental 
în orice societate. Dar esența practicii indi- 
ene este toleranța. Dacă acceptăm aceasta, 
urmează punerea în practică a preocupării 
pentru industrializare, pentru economia de 
piaţă liberă, economia nouă. Dacă o socie- 
tate este tolerantă, ea va îngădui un mod de 
arătare a rezultatelor, ca apoi să le accepte, 
să le integreze. Astfel că noile practici, noile 
căi de a lucra, nu trebuie să meargă împo- 
triva Dharmei, ca bază, și a toleranţei, așa 
cum am arătat-o. 

— Nu tin cu tot dinadinsul să vă îndrept 
spre formularea unor obiecții critice; dar dacă 
există, vă rog să le exprimati în finalul convor- 
birii noastre de azi. Ce obstacole, ce piedici ați 
întrezărit în calea proiectelor dumneavoastră, la 
acest început de mandat? 

— Da, desigur, chiar constat un obstacol 
mare, şi acesta-i timpul. Constat că încă 
nu-mi ajunge timpul unei zile să le fac pe 
toate câte ar vrea să fac prietenii din Româ- 
nia, colegii români din cultură și din econo- 
mie, și cum aș vrea și eu să le fac ca să fie 

folositor pentru cele două țări. Aceasta-i 
singura constrângere. Pe de altă parte, văd 
multă bunăvoință și dorință de conlucrare. 
(Dialogul a fost dus în Ib. Engleză). 

